************************************************************
************************************************************
Útmutatónk azt ismerteti, miként kell kézzel eltávolítani az 
Intel(R) Matrix Storage Manager illesztőprogramot és az ope-
rációs rendszert úgy átkonfigurálni, hogy saját, natív il-
lesztőprogramját használja a tárolóvezérlők kezeléséhez.

Először nyomtassa ki ezt az útmutatót, hogy mindig kéznél 
legyen. Ezután az 1. részben leírtak szerint állapítsa meg a 
SATA-vezérlő üzemmódját. 
Az üzemmódtól függ, hogy az 1. rész után a 2A. vagy a 2B. 
rész következzen-e.

FIGYELMEZTETÉS: A rendszer átkonfigurálásakor elveszhetnek a 
jelenleg a rendszer által használt RAID-köteteken tárolt 
adatok. Ha az Intel Matrix Storage Manager illesztőprogramot 
a rendszertöltő meghajtóról vagy egy rendszertöltésre alkal-
mas RAID-kötetről távolítja el, szükség lehet a teljes ope-
rációs rendszer újratelepítésére. Az adatok épségének meg-
óvása érdekében ezért előbb készítsen biztonsági mentést 
minden adatról. 

************************************************************
* 1. rész: A gép üzemmódjának megállapítása
************************************************************

Az illesztőprogram eltávolításának menete attól függ, hogy a 
rendszer RAID- vagy AHCI-módban működik-e. A noteszgépek nem 
támogatják a RAID-et.

A gép üzemmódját úgy állapíthatja meg, hogy megvizsgálja, 
hogyan jelenik meg a soros ATA-vezérlő az Eszközkezelőben. 
Ehhez a következőket kell tennie:

1.  A Start menüben:
    1a. Windows* 2000-ben válassza ki a Beállítások, majd a
        Vezérlőpult pontot.
    1b. Windows* XP vagy újabb operációs rendszerben 
        válassza ki a Vezérlőpultot.

2.  Kattintson a "Rendszer" sorra (ehhez lehet, hogy előbb 
    át kell váltania az úgynevezett klasszikus nézetre).

3.  Válassza ki a "Hardver" fület. 

4.  Kattintson az "Eszközkezelő" gombra.

5.  Az Eszközkezelőben keresse meg a "SCSI és RAID vezérlők" 
    nevű pontot.
    Ha megtalálta, nyissa ki, és keresse meg benne a 
    következő vezérlők egyikét. Ha nincs ilyen pont, 
    folytassa a 6. lépéstől:

    - "Intel(R) 82801HEM SATA RAID Controller"
      Ha a fenti vezérlőt látja, akkor a gép RAID üzemmódban 
      működő ICH8ME rendszer. Ekkor kérjük, hogy folytassa a 
      2A. résszel.

    - "Intel(R) 82801HR/HH/HO SATA RAID Controller"
      Ha a fenti vezérlőt látja, akkor a gép RAID üzemmódban 
      működő ICH8R rendszer. Ekkor kérjük, hogy folytassa a 
      2A. résszel.
    
    - "Intel(R) 631xESB/632xESB SATA RAID Controller"
      Ha a fenti vezérlőt látja, akkor a gép RAID üzemmódban 
      működő 631xESB/632xESB rendszer. Ekkor kérjük, hogy folytassa a 
      2A. résszel.

    - "Intel(R) 82801GHM SATA RAID Controller"
      Ha a fenti vezérlőt látja, akkor a gép RAID üzemmódban 
      működő ICH7MR/DH rendszer. Ekkor kérjük, hogy folytassa a 
      2A. résszel.

    - "Intel(R) 82801GR/GH SATA RAID Controller"
      Ha a fenti vezérlőt látja, akkor a gép RAID üzemmódban 
      működő ICH7R/DH rendszer. Ekkor kérjük, hogy folytassa a 
      2A. résszel.

    - "Intel(R) 82801FR SATA RAID Controller"
      Ha a fenti vezérlőt látja, akkor a gép RAID üzemmódban 
      működő ICH6R rendszer. Ekkor kérjük, hogy folytassa a 
      2A. résszel.

    - Ha a fenti vezérlők egyike sem látható, akkor a gép 
      nem RAID üzemmódban fut. Kérjük, hogy folytassa az 
      alábbi 6. lépéssel.

6.  Az Eszközkezelőben keresse meg az "IDE ATA/ATAPI vezér-
    lők" nevű pontot.
    Ha megtalálta, nyissa ki, és keresse meg benne a követ-
    kező vezérlők valamelyikét:

   - "Intel(R) 82801HBM SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH8M rendszer. Ekkor kérjük, hogy folytassa a 
      2B. résszel.

   - "Intel(R) 82801HEM SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH8ME rendszer. Ekkor kérjük, hogy folytassa a 
      2B. résszel.

   - "Intel(R) 82801HR/HH/HO SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH8R rendszer. Ekkor kérjük, hogy folytassa a 
      2B. résszel.

   - "Intel(R) 631xESB/632xESB SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő 631xESB/632xESB rendszer. Ekkor kérjük, hogy folytassa a 
      2B. résszel.

    - "Intel(R) 82801GBM SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH7M rendszer. Ekkor kérjük, hogy folytassa a 
      2B. résszel.

    - "Intel(R) 82801GR/GH SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH7R/DH rendszer. Ekkor kérjük, hogy folytassa a 
      2B. résszel.

    - "Intel(R) 82801FBM SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH6M rendszer. Ekkor kérjük, hogy folytassa a 
      2B. résszel.

    - "Intel(R) 82801FR SATA AHCI Controller"
      Ha a fenti vezérlőt látja, akkor a gép AHCI üzemmódban 
      működő ICH6R rendszer. Ekkor kérjük, hogy folytassa a 
      2B. résszel.

    - Ha a fenti vezérlők egyike sem látható, akkor a gép 
      nem AHCI üzemmódban fut. Az Intel Matrix Storage Mana-
      ger szoftver más üzemmódot nem támogat. Kérjük, hogy 
      folytassa az alábbi 7. lépéssel.

7.  Úgy tűnik, a gép nem RAID és nem AHCI üzemmódban fut. Ha 
    úgy gondolja, hogy a rendszer mégis RAID vagy AHCI üzem-
    módban fut, de nem látja a fent megnevezett vezérlők 
    egyikét sem, kérjen segítséget a gép gyártójától vagy 
    eladójától. Amíg nem sikerül megállapítani a gép üzem-
    módját, nem léphet tovább a 2. részre.



************************************************************
* 2A. rész: RAID üzemmódú rendszer
************************************************************

Az ebben a részben ismertetett eljárást csak RAID üzemmódú 
gépen lehet végrehajtani. Addig ne hajtsa végre az itt leír-
takat, amíg a fenti 1. rész lépéseivel egyértelműen meg nem 
állapította, hogy a gép RAID üzemmódú. Mielőtt folytatná, 
feltétlenül olvassa el az alábbi figyelmeztetéseket.

FIGYELMEZTETÉSEK:
a. RAID 0 kötet törlésekor a köteten levő összes adat visz-
   szaállíthatatlanul törlődik. Mielőtt továbblépne, készít-
   sen biztonsági másolatot az összes fontos adatról. 

b. Ha olyan RAID-kötetet törölt, amely az operációs rendszer 
   fájljait tartalmazta, újra kell telepítenie az operációs 
   rendszert.


1.  Kérjük, ellenőrizze, hogy elolvasta és megértette-e a 
    fenti két figyelmeztetést.

2.  Indítsa újra a gépet.

3.  Ellenőrizze, hogy a rendszer indítása közben megjele-
    nik-e egy indítóképernyő "Intel(R) Matrix Storage Mana-
    ger option ROM" felirattal. Ha igen, folytassa a 4. lé-
    péssel.
    Ha nem, hagyja ki a 4. lépést, és folytassa az 
    5. lépéssel. 

4.  Csak akkor hajtsa végre az alábbiakat, ha a gépben Intel 
    Matrix Storage Manager option ROM van telepítve:

    4a. A rendszer indulása közben a Ctrl-I gyorsbillentyű 
        kellő időpontban való megnyomásával lépjen be az In-
        tel Matrix Storage Manager option ROM 
        beállítóprogramjába.
    4b. A beállítóprogramban a 2. menüpont kiválasztásával 
        lépjen a "RAID kötet törlése" menübe.
    4c. A "fel" és "le" nyíllal válassza ki a törlendő köte-
        tet.
    4d. A "Del" gombbal kezdeményezheti a kiválasztott kötet 
        törlését, és az "Y" gombbal megerősítheti törlési 
        szándékát. E lépés értelemszerű ismétlésével minden 
        kötetet törölhet. 
    4e. Lépjen ki a beállítóprogramból.
    4f. Lépjen be a gép BIOS-beállítóprogramjába (ehhez a 
        rendszer indulásakor rögtön nyomja meg az "F2" vagy 
        a "Delete" gombot).
    4g. Állítsa át a soros ATA-vezérlő IDE-konfigurációját 
        RAID-ről IDE-re.
    4h. Mentse el a változtatásokat, és lépjen ki a gép 
        BIOS-beállítóprogramjából.

5.  Csak akkor hajtsa végre az alábbiakat, ha a gépben nincs 
    Intel Matrix Storage Manager option ROM:

    5a. Lépjen be a gép BIOS-beállítóprogramjába (ehhez a 
        rendszer indulásakor rögtön nyomja meg az "F2" vagy 
        a "Delete" gombot).
    5b. Állítsa át a soros ATA-vezérlő IDE-konfigurációját 
        RAID-ről IDE-re.
    5c. Mentse el a változtatásokat, és lépjen ki a gép 
        BIOS-beállítóprogramjából.

6.  Indítsa újra a gépet.



************************************************************
* 2B. rész: AHCI üzemmódú rendszer
************************************************************

Az ebben a részben ismertetett eljárást csak AHCI üzemmódú 
gépen lehet végrehajtani. Addig ne hajtsa végre az itt leír-
takat, amíg a korábbi 1. rész lépéseivel egyértelműen meg 
nem állapította, hogy a gép AHCI üzemmódú. Ezért mielőtt 
folytatná, célszerű biztonsági másolatot készíteni az összes 
fontos adatról. 

1.  Indítsa újra a gépet.

2.  Lépjen be a gép BIOS-beállítóprogramjába (ehhez a rend-
    szer indulásakor rögtön nyomja meg az "F2" vagy a 
    "Delete" gombot). 

3.  Állítsa át a soros ATA-vezérlő IDE-konfigurációját 
    AHCI-ról IDE-re.

4.  Mentse el a változtatásokat, és lépjen ki a gép BIOS-
    beállítóprogramjából.

5.  Indítsa újra a gépet. Az operációs rendszernek ugyanúgy 
    el kell indulnia, mint korábban.


Megjegyzés: Ha gondok merülnének fel a rendszer-BIOS átállí-
tása során, kérjen tanácsot az alaplap gyártójától vagy vi-
szonteladójától.


************************************************************
Az Intel(R) név az Intel Corporation vagy leányvállalatainak 
védjegye vagy bejegyzett védjegye az Egyesült Államokban és 
más országokban.

* Az egyéb márkanevek és elnevezések más cégek tulajdonát 
képezhetik.



