Intel(R) Matrix Storage Manager súgó

# Bevezetés az Intel(R) Matrix Storage Manager használatába

## Áttekintés

Az Intel(R) Matrix Storage Manager javítja a tároló alrendszer viselkedését és megbízhatóságát azokon a rendszereken, amelyek az alábbi tárolóvezérlők valamelyikét használják:

- Intel(R) 82801HBM Serial ATA AHCI Controller (ICH8M)
- Intel(R) 82801HEM Serial ATA RAID Controller (ICH8ME)
- Intel(R) 82801HEM Serial ATA AHCI Controller (ICH8ME)
- Intel(R) 82801HR/HH/HO Serial ATA RAID Controller (ICH8R)
- Intel(R) 82801HR/HH/HO Serial ATA AHCI Controller (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller (ICH7MDH)
- Intel(R) 82801GBM Serial ATA AHCI Controller (ICH7M)
- Intel(R) 82801GR Serial ATA RAID Controller (ICH7R)
- Intel(R) 82801GR Serial ATA AHCI Controller (ICH7R)
- Intel(R) 82801GH Serial ATA RAID Controller (ICH7DH)
- Intel(R) 82801GH Serial ATA AHCI Controller (ICH7DH)
- Intel(R) 82801FR Serial ATA RAID Controller (ICH6R)
- Intel(R) 82801FR Serial ATA AHCI Controller (ICH6R)
- Intel(R) 82801FBM Serial ATA AHCI Controller (ICH6M)

Az Intel Matrix Storage Manager összetevői az alábbiak:

- az Intel Matrix Storage Manager illesztőprogram
- Az Intel(R) Matrix Storage Console
- Az Eseménymonitor
- az Intel(R) Matrix Storage Manager option ROM.

Az Intel Matrix Storage Manager option ROM (kiegészítő ROM) külön kapható, és a RAID-et nem támogató rendszerekben nem található meg. Ez a kiegészítő ROM általában az alaplapi BIOS-ba van integrálva, hogy az operációs rendszer betöltése előtt konfigurálni lehessen a RAID-köteteket.

Az Intel Matrix Storage Manager illesztőprogram bármely támogatott asztali vagy mobil rendszeren telepíthető (lásd Rendszerkövetelmények). A vezérlő határozza meg, hogy az Intel Matrix Storage Console milyen szolgáltatásokat fog biztosítani. A szoftver telepítése az összes támogatott chipkészlet és operációs rendszer esetében teljesen automatikus.

## Az asztali gépekhez és kiszolgálókhoz nyújtott szolgáltatások

A támogatott asztali rendszereken az Intel Matrix Storage Manager az alábbi szolgáltatásokat nyújtja:

Matrix RAID | Legfeljebb két független RAID-kötet létrehozása, adminisztrálása és használata egyetlen lemeztömbben.
Több lemeztömb kialakítása | Legfeljebb három független, két-két merevlemezt tartalmazó RAID-tömb létrehozása a hat soros ATA-port tetszőleges kiosztásával.
Többlemezes RAID 0 | Legalább két és legfeljebb hat merevlemezt tartalmazó RAID 0 kötet létrehozása.
RAID 1 | Két merevlemezt tartalmazó RAID 1 kötet létrehozása.
RAID 5 | Az adatok és a paritásadatok csíkozásos elosztása három, négy, öt vagy hat merevlemezen.
RAID 10 | A RAID 0 és a RAID 1 előnyeit ötvöző RAID 10 tömb létrehozása. A RAID 10 egy kétmeghajtós RAID 0 tömbbel növeli a teljesítményt. Ebben a konfigurációban a RAID 0 tömb mindkét meghajtója tükrözve van egy RAID 1 tömbre.
RAID-tartalék | Egy vagy több meghajtó kijelölése az automatikus újraépítés célmeghajtójaként.
RAID-szint konvertálása | Konvertálás RAID 0, 1 vagy 10 konfigurációról RAID 5-re.
RAID-kötet ellenőrzése | A RAID 0, RAID 1, RAID 5 vagy RAID 10 kötet esetleges szerkezeti vagy adathibáinak meghatározása.
RAID-kötet ellenőrzése és javítása | A RAID 1, RAID 5 vagy RAID 10 kötet esetleges szerkezeti vagy adathibáinak meghatározása és kijavítása.
Advanced Host Controller Interface (AHCI) | Támogatja a soros ATA szabvány speciális szolgáltatásait, például a Native Command Queuing (natív parancs-sorbaállítás) és a Native Hot Plug (üzem közbeni meghajtócsere) szolgáltatást.
Visszaíró gyorsítótár | A számítógéptől érkező több I/O kérést kevesebb kérésbe fogja össze, és megadott időközönként visszaír a gyorsítótárból a kötetekre. Ez a RAID 5 szolgáltatás csökkenti a tömb olvasási és írási késleltetését.
NTFS-jogosultság | A felhasználóknak a RAID-kötetek létrehozásához vagy módosításához megfelelő jogosultsággal kell bejelentkezniük.
NTFS partíció kiterjesztése | NTFS partíciók konvertálás közbeni kiterjesztése nagyobb meghajtókból álló tömbre.
64 bites operációs rendszerek támogatása | Egyes 64 bites operációs rendszerek támogatása. A részleteket a Rendszerkövetelmények című részben találja.

## A mobil gépekhez nyújtott szolgáltatások

A támogatott mobil vezérlőkön az Intel Matrix Storage Manager az alábbi szolgáltatásokat nyújtja:

RAID 0 | Új kétmeghajtós RAID 0 kötet létrehozása.
RAID 1 | Új kétmeghajtós RAID 1 kötet létrehozása.
Matrix RAID | Két független RAID-kötet létrehozása, adminisztrálása és használata egyetlen lemeztömbben.
Intel(R) Rapid Recover Technology | Visszaállító kötet létrehozása az Intel(R) Rapid Recover Technology segítségével: egy forrásmeghajtó adatainak folyamatos vagy igény szerinti másolása egy visszaállító meghajtóra.
RAID-kötet ellenőrzése | A RAID 0 vagy RAID 1 kötet esetleges szerkezeti vagy adathibáinak meghatározása.
RAID-kötet ellenőrzése és javítása | A RAID 0 vagy RAID 1 kötet esetleges szerkezeti vagy adathibáinak meghatározása és kijavítása.
Advanced Host Controller Interface (AHCI) | Lehetővé teszi, hogy a tárolóeszköz illesztőprogramja speciális soros ATA-funkciókat engedélyezzen; ilyen funkció például a Native Command Queuing (natív parancs-sorbaállítás) és a Native Hot Plug (üzem közbeni meghajtócsere).
Agresszív energiagazdálkodás | Lehetővé teszi, hogy a soros ATA illesztésű vezérlő a soros ATA illesztésű eszközt alacsony áramfogyasztású állapotba kapcsolja.
Aszinkron értesítés | Segítéségével egy ATAPI-eszköz értesítésben beavatkozást kérhet a soros ATA illesztésű vezérlőtől.

A teljes felhasználói útmutató a következő címen érhető el: http://support.intel.com/support/go/imsm/kb_r.htm.

# Rendszerkövetelmények

Az Intel(R) Matrix Storage Manager működéséhez az alábbi rendszerösszetevők szükségesek:

- Intel(R) mikroprocesszor, amely támogatja az alábbi I/O-vezérlők egyikét:

- Intel(R) 82801HBM Serial ATA AHCI Controller (ICH8M)
- Intel(R) 82801HEM Serial ATA RAID Controller (ICH8ME)
- Intel(R) 82801HEM Serial ATA AHCI Controller (ICH8ME)
- Intel(R) 82801HR/HH/HO Serial ATA RAID Controller (ICH8R)
- Intel(R) 82801HR/HH/HO Serial ATA AHCI Controller (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller (ICH7MDH)
- Intel(R) 82801GBM Serial ATA AHCI Controller (ICH7M)
- Intel(R) 82801GR Serial ATA RAID Controller (ICH7R)
- Intel(R) 82801GR Serial ATA AHCI Controller (ICH7R)
- Intel(R) 82801GH Serial ATA RAID Controller (ICH7DH)
- Intel(R) 82801GH Serial ATA AHCI Controller (ICH7DH)
- Intel(R) 82801FR Serial ATA RAID Controller (ICH6R)
- Intel(R) 82801FR Serial ATA AHCI Controller (ICH6R)
- Intel(R) 82801FBM Serial ATA AHCI Controller (ICH6M)

- 128 MB fizikai memória
- Legalább egy soros ATA illesztésű merevlemez
- Intel Matrix Storage Manager option ROM-ot tartalmazó rendszer-BIOS
- A következő Microsoft* operációs rendszerek valamelyike:

- Windows* Media Center Edition*
- Windows* XP* Home Edition
- Windows* XP* Professional
- Windows* XP* Professional x64 Edition
- Windows* 2000 Advanced Server++
- Windows* Server 2003*
- Windows* Server 2003* Standard x64 Edition
- Windows* Server 2003* Enterprise x64 Edition

Megjegyzés: Lehet, hogy ezek az operációs rendszerek nem érhetők el minden nyelven.

A szoftver nem működik a következő operációs rendszereken:

- Az alábbi Microsoft operációs rendszerek egyik verzióján sem

- MS-DOS*
- Windows 3.1*
- Windows NT* 3.51
- Windows 95*
- Windows 98*
- Windows Millennium Edition* (Me)
- Windows NT* 4.0
- Windows 2000 Datacenter Server*
- Windows* 2000 Professional*

- Az alábbi operációs rendszerek egyik verzióján sem:

- Linux*
- UNIX*
- Be OS*
- Mac OS*
- OS/2*

**Csak olyan Intel(R) 5000 Series Chipset platformokon támogatott, amelyeken Intel(R) 631xESB I/O Controller Hub vagy Intel(R) 632xESB I/O Controller Hub van.

# A RAID áttekintése

A RAID betűszó (Redundant Array of Independent Drives) független merevlemezekből képzett logikai tömböt jelent. A tömbön létrehozott egy vagy több RAID-kötetet az operációs rendszer nem külön merevlemezekként látja, hanem az egyes köteteket tekinti egy-egy logikai meghajtónak. A RAID fő célja a tároló alrendszer viselkedésének javítása és a hibatűrés biztosítása.

## Matrix RAID

A Matrix RAID szolgáltatás lehetővé teszi egy vagy két független RAID-kötet létrehozását egyetlen RAID-tömbön. A tömb a RAID-szinttől függően legalább két és legfeljebb hat soros ATA csatolású merevlemezt tartalmazhat. Az első RAID-kötet a tömb területének csak egy részét foglalja el, így marad hely egy második kötet létrehozására.

## Az Intel(R) Rapid Recover Technology

Ez a technológia a RAID 1 funkció (a tükrözés) segítségével egy adott forrásmeghajtó adatait egy adott visszaállító meghajtóra másolja. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. A forrásmeghajtó adatai folyamatosan vagy igény szerint, azaz kérésre másolódhatnak a visszaállító meghajtóra. Folyamatos frissítés esetén a nem dokkolt rendszer forrásmeghajtóján történt változások a rendszer dokkolása után automatikusan átmásolódnak a visszaállító meghajtóra. Igény szerinti frissítés esetén a visszaállító meghajtó adatait a forrásmeghajtóra visszamásolva a forrásmeghajtó tartalma visszaállítható egy korábbi állapotba.

- Előnye: Jobban kézben tartható a forrásmeghajtó és a visszaállító meghajtó közötti másolás; gyorsabb a kötetfrissítés (a forrásmeghajtóról csak a legutóbbi frissítés óta történt változásokat kell átmásolni a visszaállító meghajtóra); a tagmeghajtó adatai Windows* Intézőben megtekinthetők.
- Hátránya: Nem növeli a kötet kapacitását.
- Alkalmazási területe: Mobil rendszerek fontos adatainak védelme; a forrásmeghajtó gyors visszaállítása egy korábbi alapértelmezett állapotba.

## RAID-szintek

A RAID-szint határozza meg, hogyan tárolja az adatokat a tömböt alkotó merevlemezeken létrehozott kötet. Az Intel(R) Matrix Storage Manager a következő RAID-szinteket támogatja: RAID 0 (csíkozás), RAID 1 (tükrözés), RAID 5 (csíkozás paritástárolással) és RAID 10 (csíkozás és tükrözés). Más RAID-szintet jelenleg nem támogat.

#### RAID 0 (csíkozás)

A RAID 0 szint úgy kombinál két vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A 2. táblázat a megengedett csíkméretek felhasználási módjait mutatja. A vezérlő az egyes csíkokat szétosztja a RAID 0 kötetet tartalmazó tömb tagjai között. Ez a megoldás javítja az olvasási/írási sebességet, különösen szekvenciális adatelérés esetén, mivel az egymást követő adatelemek egyidejűleg több meghajtóról érhetők el. A RAID 0 kötet adattárolási módja azonban nem redundáns. Ezért bármelyik merevlemez meghibásodásakor a kötet összes adata elvész. A RAID 0 jellemzői a következők:

- Előnye: nagymértékben növeli az olvasási és írási sebességet.
- Hátránya: nem redundáns – bármelyik merevlemez meghibásodásakor a kötet összes adata elvész.
- Alkalmazási területe: jellemzően asztali számítógépekben és munkaállomásokban használják, ahol fontos a nagy sebesség, és nem kritikus az adatok és szoftverek biztonsága.

#### RAID 1 (tükrözés)

A RAID 1 szint úgy kombinál két meghajtót, hogy minden adatot egyidejűleg kiír a RAID 1 kötetet tartalmazó tömb mindkét tagjára. Más szóval tükrözi az adatokat a RAID 1 kötetet alkotó merevlemezeken. Ez valós idejű redundanciát – úgynevezett tükörpéldányt – biztosít az első lemez összes adata számára. A RAID 1 elrendezést általában olyan munkaállomásokon és kiszolgálókon használják, ahol fontos az adatok redundanciája. A RAID 1 jellemzői a következők:

- Előnye: teljes adatredundancia és nagyobb olvasási sebesség.
- Hátránya: nem nő a kötet kapacitása, és némileg csökken az írási sebesség.
- Alkalmazási területe: jellemzően asztali számítógépekben és munkaállomásokban használják kritikus fontosságú adatok tárolására.

#### RAID 5 (csíkozás paritással)

A RAID 5 szint úgy kombinál három vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A RAID 5 elrendezés paritásadatokat is használ; ha az adatvesztés egy lemezre korlátozódik, az adatok a paritás alapján helyreállíthatóak, ami növeli a hibatűrést. Az adatok és a paritás tárolása csíkokban történik a tömb különböző tagjain. A paritásadatok elosztott tárolásának köszönhetően egy meghibásodott merevlemez adatai a helyette betett új meghajtón újraépíthetőek. Az adatok újraépítése alatt a hiányzó adatok kiszámításához szükséges többletmunka csökkenti a kötetek írási sebességét. A RAID 5 jobb teljesítményt nyújt kis adatmennyiségek írásánál és olvasásánál, mint nagy szekvenciális fájlok esetén. A 2. táblázat a megengedett csíkméretek felhasználási módjait mutatja. A RAID 5 jellemzői a következők:

- Előnye: hatékony, hibatűrő és elegendően gyors.
- Hátránya: A paritás kiszámításához és tárolásához szükséges többletidő csökkenti az írási sebességet.
- Alkalmazási területe: Jó választás fájl- és alkalmazás-kiszolgálók, valamint internetes és intranetes kiszolgálók esetén.

#### RAID 10 (csíkozás és tükrözés)

A RAID 10 szint négy merevlemezből a RAID 0 és a RAID 1 szintek kombinációját hozza létre. Az adatok egy RAID 0 konfigurációt alkotó kétlemezes tömbön csíkozással szét vannak terítve. A RAID 0 tömb minden meghajtója tükrözve van a RAID 1 tömb egyik meghajtójára. Ez a konfiguráció a RAID 0 sebességét ötvözi a RAID 1 redundanciájával. A RAID 10 jellemzői a következők:

- Előnye: elegendően gyors, és redundanciát biztosít
- Hátránya: legalább négy lemez kell hozzá, ami növeli a költségét
- Alkalmazási területe: nagy sebességet és hibatűrést igénylő adatbázis-kiszolgálóknál alkalmazzák

#### 1. táblázat: Az egyes RAID-szintekhez szükséges meghajtók száma

RAID-szint | A tömbben lévő meghajtók száma | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
RAID 0 | 2 | IGEN | IGEN | IGEN | IGEN | IGEN | IGEN
RAID 0 | 3 vagy 4 | NEM | IGEN | NEM | IGEN | IGEN | NEM
RAID 0 | 5 vagy 6 | NEM | NEM | NEM | IGEN | NEM | NEM
RAID 1 | 2 | IGEN | IGEN | IGEN | IGEN | IGEN | IGEN
RAID 5 | 3 vagy 4 | NEM | IGEN | NEM | IGEN | IGEN | NEM
RAID 5 | 5 vagy 6 | NEM | NEM | NEM | IGEN | NEM | NEM
RAID 10 | 4 | NEM | IGEN | NEM | IGEN | IGEN | NEM

### Csíkméretek

A 2. táblázat a tipikus csíkméretek felhasználási módjait mutatja.

#### 2. táblázat: A megengedett csíkméretek jellemző alkalmazása

Csíkméret | Leírás | RAID-szintek
--- | --- | ---
4 kB | Ez a legjobb a 4 kB-os csíkméretet igénylő speciális rendeltetésű gépekhez | RAID 0, 10
8 kB | Ez a legjobb a 8 kB-os csíkméretet igénylő speciális rendeltetésű gépekhez | RAID 0, 10
16 kB | Ez biztosítja a legjobb szekvenciális átviteli sebességet | RAID 0, 5, 10
32 kB | Jó szekvenciális átviteli sebességet biztosít | RAID 0, 5, 10
64 kB | Jó általános célú csíkméret (a RAID 5 és 10 alapértelmezése) | RAID 0, 5, 10
128 kB | A legjobb teljesítményt nyújtja a legtöbb asztali számítógép és munkaállomás esetében (a RAID 0 alapértelmezése) | RAID 0, 5

# Az Intel(R) Matrix Storage Manager illesztőprogram

A Windows Hardware Quality Labs (WHQL) által tanúsított Intel(R) Matrix Storage Manager illesztőprogram kifejezetten a tároló alrendszer teljesítőképességének és megbízhatóságának növelését szolgálja. Az illesztőprogram az Intel Matrix Storage Manager szoftver részeként települ.

A telepített illesztőprogramtól az Intel Matrix Storage Manager többi összetevői szükség szerint lekérdezik a tároló alrendszer kezeléséhez szükséges adatokat. A lekérdezések célja a soros ATA-vezérlő, a soros ATA illesztésű eszközök és a RAID-lemeztömb felépítését és állapotát tükröző részletes információk begyűjtése. Ezeket az információkat azután az Intel(R) Matrix Storage Console segédprogram jeleníti meg.

# Az Intel(R) Matrix Storage Console

## Általános szolgáltatások

Az Intel(R) Matrix Storage Console megnyitásakor megjelenő fő párbeszédpanel a választott nézettől függően két ablakban mutatja az eszközadatokat. A választható két nézet az Alapnézet és a Részletes nézet:

Alapnézet | Megjeleníti a merevlemezek állapotát és az aktuális RAID-kötet sematikus ábráját. A Részletes nézetre az „Átváltás részletes nézetre” gombbal (ha van ilyen) vagy a Nézet menü Részletes nézet pontjának kiválasztásával lehet átváltani.
Részletes nézet | Megjeleníti a merevlemezek kombinált logikai és fizikai nézetét, valamint az esetleges támogatott RAID-köteteket. A logikai nézet a RAID-tömbök és kötetek részleteit mutatja. A fizikai nézet a merevlemezek és összekapcsolásuk részletes adatait mutatja.

Ha bármelyik soros ATA illesztésű eszköz vagy RAID-kötet konfigurációja megváltozik, a nézet automatikusan frissül. A nézet a Nézet menü Frissítés menüpontjával vagy az F5 billentyű megnyomásával kézileg is frissíthető.

#### 1. ábra: Alapnézet

MEGJEGYZÉS: Ez az ábra egy tipikus RAID-rendszert mutat be. Előfordulhat, hogy a megjelenő kép más, attól függően, hogy az operációs rendszer melyik meghajtóra van telepítve, és hogy hány RAID-kötet van a rendszerben. Ha egy rendszerben nincs egyetlen RAID-kötet sem, a merevlemezek állapota jelenik meg.

#### 2. ábra: Részletes nézet

MEGJEGYZÉS: Ez az ábra egy négy merevlemezes tipikus RAID-rendszert mutat be. Előfordulhat, hogy a megjelenő kép más, attól függően, hogy az operációs rendszer melyik meghajtóra van telepítve, és hogy hány RAID-kötet van a rendszerben. Ha egy rendszerben nincs egyetlen RAID-kötet sem, a merevlemezek állapota jelenik meg.

A bal oldali panel az úgynevezett eszközpanel, amelyen a soros ATA illesztésű tároló-alrendszert alkotó eszközök logikai és fizikai nézete látható. Az eszközök listáján a soros ATA illesztésű vezérlő, valamint az esetleges támogatott soros ATA illesztésű merevlemezek, ATAPI illesztésű merevlemezek és RAID-kötetek jelennek meg.

Egy eszközt kiválasztva annak eszközadatai megjelennek a jobb oldali panelben, az úgynevezett információs panelben. A fenti ábrán egy négy merevlemezből álló RAID-konfiguráció részletes nézete látható. A két kötet – MyRAID5 és MyRAID10 – ugyanabban a lemeztömbben található. A példa egy a Matrix RAID segítségével kialakított RAID-konfigurációt mutat.

## Jelentések és súgó

#### Rendszerinformációs jelentés

A 'Nézet' menüből választható Rendszerinformációs jelentés a rendszer részletes adatait mutatja, például a processzor típusát, az operációs rendszert és a tároló alrendszer eszközeit. A jelentés ismerteti a RAID-tömböket és köteteket is, valamint a tényleges merevlemezek fizikai adatait. A rendszerinformációs jelentés a párbeszédpanel megfelelő gombjára kattintva kinyomtatható vagy elmenthető. Technikai támogatás kérése előtt többnyire célszerű kinyomtatni a rendszerinformációs jelentést.

#### Támogatás

A 'Súgó' menüből választható Támogatás párbeszédpanel hivatkozásai olyan weboldalakra mutatnak, amelyek termékfrissítéseket, technikai támogatást, dokumentációt és más termékinformációkat kínálnak. A hivatkozások alapértelmezés szerint az Intel támogatási oldalaira mutatnak, de a rendszer gyártója módosíthatja őket. A technikai támogatási és a termékfrissítési információkat a támogatási oldalról vagy közvetlenül a rendszer gyártójától célszerű beszerezni.

#### Névjegy

A Súgó menüből választható Névjegy párbeszédablak az Intel Matrix Storage Manager reklámszalagját mutatja, amelyen megjelenik a telepített verzió száma.

## Eszközadatok

Az információs panel a kiválasztott eszköz adatait mutatja. Az alábbi táblázat felsorolja mindegyik eszköztípus paramétereit. A kiválasztott eszközre nem értelmezett paraméterek nem szerepelnek.

### A RAID-tömb adatai (csak RAID üzemmódban)

Paraméter | Érték
--- | ---
Állapot | Nincs folyamatban konvertálás: Nem folyik konvertálás vagy újraépítés.
Újraépítés: Folyamatban van egy vagy több RAID-kötet újraépítése.
Merevlemez hozzáadása: Az Intel Matrix Storage Manager illesztőprogram új taggal/tagokkal bővíti a tömböt, és konvertálja a struktúrát.
Merevlemez cseréje: Egy vagy több RAID-kötet újraépül egy tartalék merevlemezen, mert az adott kötet egy merevlemezén SMART-esemény lépett fel.
Inicializálás folyamatban: Folyamatban van egy RAID 5 kötet paritásadatainak inicializálása, vagy egy RAID-kötet adatainak ellenőrzése vagy ellenőrzése és javítása.
Merevlemez írási gyorsítótára engedélyezett | Azt jelzi, hogy az írás gyorsítótárazása engedélyezve van-e a tömb összes merevlemezére.
Összméret | A tömb kapacitását mutatja GB-ban.
Szabad terület | A tömb szabad lemezterületét adja meg, amelyet nem használ a RAID-kötet. A szabad területen második RAID-kötet hozható létre.
Merevlemezek száma | A tömböt alkotó merevlemezek számát mutatja.
Tagmeghajtó [1, 2, 3, 4, 5, 6] | Megadja a tömb minden egyes merevlemezének gyártóját és típusszámát.
Kötetek száma | A tömbben levő RAID-kötetek számát mutatja. Ha csak egy kötet van és van még szabad terület, a tömbben második RAID-kötet hozható létre.
Kötettag [1, 2] | A tömbben található RAID-kötetek nevét mutatja.

### A kötet adatai (csak RAID üzemmódban)

Paraméter | Érték
--- | ---
A RAID-kötet állapota | Normál: A kötet adatai korlátozás nélkül elérhetőek.

Meghibásodott: RAID 0 kötet esetén azt jelenti, hogy egy vagy több tag hiányzik vagy meghibásodott. RAID 1 kötetek esetén azt jelenti, hogy mindkét tag meghibásodott. RAID 5 vagy RAID 10 kötet esetén azt jelenti, hogy két vagy több tag hiányzik vagy meghibásodott.

MEGJEGYZÉS: Bizonyos körülmények között előfordulhat, hogy a rendszer egy RAID 10 kötetet csökkent teljesítményűnek jelez, bár két tag hiányzik vagy hibás.

Csökkent teljesítményű: Ilyen állapotban csak RAID 1, RAID 5 vagy RAID 10 kötet lehet. Azt jelenti, hogy egy tag meghibásodott vagy hiányzik.
SMART-esemény: Egy merevlemez túllépte a javítható hibák határát, és SMART-eseményt generált.
Újraépítés: Ilyen állapotban csak RAID 0, RAID 5 vagy RAID 10 kötet lehet. Azt jelzi, hogy a rendszer az adatokat egy tükörre vagy különálló meghajtóra másolja, és az adatredundancia visszaállítása folyamatban van.
Konvertálás folyamatban: Azt jelzi, hogy folyik az adatok konvertálása egy második meghajtóra vagy tömbre, és egy RAID-kötet készül.
Ellenőrzés folyamatban: Azt jelzi, hogy folyik a RAID-kötet adatainak ellenőrzése.
A visszaállító kötet állapota | Frissített: Ilyen állapotban csak folyamatos frissítésre beállított visszaállító kötet lehet. A visszaállító meghajtó adatai pontosan egyeznek a forrásmeghajtó adataival.
Frissítendő: Ilyen állapotban csak igény szerinti frissítésre beállított visszaállító kötet lehet. A visszaállító meghajtó adatai nem egyeznek a forrásmeghajtó adataival.
Kötetfrissítés folyamatban: Folyik a forrásmeghajtó adatainak másolása a visszaállító meghajtóra. Csak a legutóbbi frissítés óta történt változások másolódnak át.
Visszaállítás folyamatban: A visszaállító meghajtó adatai felülírják a forrásmeghajtó összes adatát.
A forrásmeghajtó csak olvasható: A forrásmeghajtó fájljainak Windows* Intézőből történő elérését választotta. Ez a meghajtót csak olvashatóvá teszi.
A visszaállító meghajtó csak olvasható: A visszaállító meghajtó fájljainak Windows* Intézőből történő elérését választotta. Ez a meghajtót csak olvashatóvá teszi.
Nincs forrásmeghajtó: A visszaállító kötet létrehozásához használt forrásmeghajtó nem található.
Nincs visszaállító meghajtó: A visszaállító kötet létrehozásához használt visszaállító meghajtó nem található.
Ellenőrzési hibák: | Mutatja a RAID-kötet adatellenőrzése során talált eltérések számát. Ez csak az ellenőrzési vagy az ellenőrzési és javítási folyamatra vonatkozik.
Szektorhibás blokkok | A RAID-kötet adatellenőrzése során talált szektorhibás blokkok számát mutatja. Ez csak az ellenőrzési vagy az ellenőrzési és javítási folyamatra vonatkozik.
Rendszerkötet | Azt jelzi, hogy a kötetben vannak-e az operációs rendszerhez tartozó védett állományok.
A kötetre engedélyezve van a visszaíró gyorsítótár | Azt jelzi, hogy engedélyezve van-e a kötetre a visszaíró gyorsírótár szolgáltatás. Ez csak RAID 5 kötetekre vonatkozik.
RAID-szint | A kötethez használt RAID-szintet adja meg.
Csíkméret | Megadja a RAID 0, RAID 5 vagy RAID 10 kötet minden egyes folytonos logikai adatblokkjának méretét. A csíkméret kilobájtban van megadva.
Összméret | A kötet összkapacitása gigabájtban.
Merevlemezek száma | A kötetet alkotó merevlemezek száma.
Tagmeghajtó [1, 2, 3, 4, 5, 6] | RAID 0, RAID 1, RAID 5 vagy RAID 10 kötet esetén mutatja a kötet mindegyik merevlemezének gyártóját és típusszámát.
Forrásmeghajtó | Visszaállító kötet esetén a forrásmeghajtó gyártóját és típusszámát mutatja.
Visszaállító meghajtó | Visszaállító kötet esetén a visszaállító meghajtó gyártóját és típusszámát mutatja.
Fölérendelt tömb | Megadja a kötetet tartalmazó tömb nevét.

### A RAID merevlemezeinek adatai (csak RAID üzemmódban)

Paraméter | Érték
--- | ---
Használati mód | Lemeztömb tagja: A meghajtó más meghajtókkal együtt egy RAID-köteteket tartalmazó tömböt alkot. Az operációs rendszer láthatja a RAID-köteteket, de magukat a meghajtókat nem.
Lemeztömb tagja (forrás): A merevlemez a visszaállító kötet forrásmeghajtója.
Lemeztömb tagja (visszaállító): A merevlemez a visszaállító kötet célmeghajtója.
RAID nélküli merevlemez: A meghajtón nincsenek RAID-metaadatok, és a meghajtót az operációs rendszer látja és használhatja.
Nincs: A meghajtón olyan metaadatok vannak, amelyek megakadályozzák, hogy az operációs rendszer lássa a meghajtót, de a meghajtó nem tagja egyetlen tömbnek sem.
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Hiányzik: A meghajtó nincs a helyén, vagy nincs csatlakoztatva.
Nem kompatibilis verzió: A meghajtón RAID-metaadatok vannak, de az azokban megadott verzió nem kompatibilis a használt RAID-szoftver verziójával.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Manager Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Merevlemez írási gyorsítótára engedélyezett | Azt mutatja, hogy engedélyezve van-e a merevlemez írási gyorsítótára.
Kötetek száma | A tömbben levő kötetek számát mutatja.
Kötettag [1, 2] | Megadja az összes olyan kötet nevét, amelynek a merevlemez tagja.
Fölérendelt tömb | Annak a RAID-tömbnek a neve, amelybe a merevlemez tartozik.

### A RAID nélküli merevlemezek adatai (csak RAID üzemmódban)

Paraméter | Érték
--- | ---
Használati mód | RAID nélküli merevlemez: A meghajtót egyetlen RAID-tömb vagy RAID-kötet sem használja. A merevlemez felhasználható RAID-tartalékmeghajtóként vagy egyszerű háttértárként.
Tartalék: A merevlemez az automatikus újraépítések célmeghajtójaként van kijelölve.
A merevlemez használatának módja ismeretlen: A merevlemez használatának módja nem állapítható meg. Ennek egyik lehetséges oka az lehet, hogy ez a szoftververzió nem kompatibilis a merevlemez-konfigurációval.
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Manager Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Rendszer-merevlemez | Azt jelzi, hogy vannak-e ezen a merevlemezen az operációs rendszerhez tartozó védett állományok.
Összméret | A merevlemez összkapacitása gigabájtban.

### A soros ATA illesztésű merevlemezek adatai (csak AHCI üzemmódban vagy mobil gépeken)

Név | Leírás
--- | ---
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Manager Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Összméret | A merevlemez összkapacitása gigabájtban.

## A tároló alrendszer adminisztrálása

Az Intel(R) Matrix Storage Console két nézetben tekinthető meg: Alapnézetben és Részletes nézetben. Az Alapnézet egy egyszerű nézet, amely állapotüzenetek és sematikus ábrák formájában mutatja az eszközadatokat. Rendellenes működés, például hiányzó vagy hibás merevlemez esetén a probléma megoldásához a Részletezés ablakban lévő gombbal megnyitható a Részletes nézet ablaka. A Részletes nézet az alrendszer adminisztrálásának további parancsait teszi elérhetővé hozzáértő végfelhasználóknak. A jelen szakasz további része ismerteti a Részletes nézet összes parancsát.

### Kötet létrehozása

Új RAID-kötet vagy visszaállító kötet létrehozásához válassza a Részletes nézet Művelet menüjének valamelyik parancsát. Ez elindít egy varázslót, amely végigvezeti a kötet létrehozásának folyamatán. Az alábbiakban ismertetjük a kötet létrehozására szolgáló módszereket.

> > FIGYELMEZTETÉS: Ha RAID-kötetet hoz létre, a kiválasztott merevlemezek ÖSSZES adata törlődik; ha meglévő merevlemezből RAID-kötetet hoz létre, a forrásmeghajtó kivételével MINDEN tagmeghajtó adatai törlődnek; ha visszaállító kötetet hoz létre, a kiválasztott visszaállító meghajtó adatai törlődnek. RAID-kötet létrehozása előtt a lemezek fontos adatairól készítsen biztonsági mentést.

> > SMART-eseményjelzések: Nem hozható létre RAID-kötet, ha a RAID-kötethez kiválasztott egy vagy több soros ATA illesztésű meghajtó SMART-eseményt jelzett. Ha úgy gondolja, hogy a SMART-esemény nem fogja zavarni a meghajtó üzemszerű használatát, jobb gombbal az érintett meghajtóra kattintva válassza a „SMART hiba-előrejelzési esemény törlése” lehetőséget. Ezt követően a meghajtót használhatja új RAID-kötet létrehozásához. Ez csak akkor ajánlott, ha ismeri a SMART esemény okát.

- Visszaállító kötet létrehozása: Ezzel a paranccsal Intel(R) Rapid Recover Technology technológiájú kötetet hozhat létre. Ez a technológia a forrásmeghajtó adatait folyamatosan vagy igény szerint másolja a visszaállító meghajtóra. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet.
- RAID-kötet létrehozása: Ezzel a paranccsal hozza létre a RAID-kötetet, ha nem kívánja megőrizni a meglévő merevlemez adatait. A választott RAID-szinttől függően a kötethez két vagy több merevlemez használható. A Matrix RAID funkcióval egy tömbön belül két kötet hozható létre. Ehhez a kötet kapacitását a tömb összkapacitásánál kisebbre kell választani. Így a tömbben marad üres hely a második RAID-kötet számára. A második kötet automatikusan a tömb fennmaradó üres helyét foglalja el. Az Intel Matrix Storage Console csak létrehozza a RAID-kötetet. A kötet ekkor még nincs sem particionálva, sem megformázva. A Windows* lemezkezelő segédprogramjával particionálja és formázza meg az új RAID-kötetet.
- RAID-kötet létrehozása meglévő merevlemezből: Ezzel a paranccsal hozza létre a RAID-kötetet, ha a meglévő merevlemez adatait szeretné megőrizni és egy vagy több másik meghajtóra átmásolni. Ez a konvertálásnak nevezett eljárás a merevlemez kapacitásától és a gép leterheltségétől függően esetleg órákig is eltarthat. A RAID-kötet létrehozása meglévő merevlemezből varázsló futásának befejeződése után megjelenő párbeszédpanel mutatja a konvertálás állapotát. Ezt a párbeszédablakot a konvertálás közben bármikor megnyithatja: az Intel Matrix Storage Console felületén kattintson jobb gombbal az éppen konvertált kötetre, és válassza a „Konvertálás állapotának kijelzése” lehetőséget. Egyszerre csak egy konvertálási feldolgozás futtatható. Ha egynél több, adatokat tartalmazó meghajtót kíván konvertálni RAID-kötetbe, egyenként kell konvertálnia őket. Az alábbi táblázat mutatja, hogy a rendszerben lévő tárolóvezérlőtől függően mely konvertálások támogatottak.

#### 3. táblázat: Támogatott konvertálások

| Tárolóvezérlő
Erről a RAID-szintről | Erre a RAID-szintre | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
Egy merevlemez | Kétlemezes RAID 0 | IGEN | IGEN | IGEN | IGEN | IGEN | IGEN
Egy merevlemez | Három- vagy négylemezes RAID 0 | NEM | IGEN | NEM | IGEN | IGEN | NEM
Egy merevlemez | Öt- vagy hatlemezes RAID 0 | NEM | NEM | NEM | IGEN | NEM | NEM
Egy merevlemez | Kétlemezes RAID 1 | IGEN | IGEN | IGEN | IGEN | IGEN | IGEN
Egy merevlemez | Négylemezes RAID 10 | NEM | IGEN | NEM | IGEN | IGEN | NEM
Egy merevlemez | Három- vagy négylemezes RAID 5 | NEM | IGEN | NEM | IGEN | IGEN | NEM
Egy merevlemez | Öt- vagy hatlemezes RAID 5 | NEM | NEM | NEM | IGEN | NEM | NEM
Kétlemezes RAID 1 | Három- vagy négylemezes RAID 5 | NEM | IGEN | NEM | IGEN | IGEN | NEM
Kétlemezes RAID 1 | Öt- vagy hatlemezes RAID 5 | NEM | NEM | NEM | IGEN | NEM | NEM
Kétlemezes RAID 0 | Három- vagy négylemezes RAID 5 | NEM | IGEN | NEM | IGEN | IGEN | NEM
Kétlemezes RAID 0 | Öt- vagy hatlemezes RAID 5 | NEM | NEM | NEM | IGEN | NEM | NEM
Háromlemezes RAID 0 | Négylemezes RAID 5 | NEM | IGEN | NEM | IGEN | IGEN | NEM
Háromlemezes RAID 0 | Öt- vagy hatlemezes RAID 5 | NEM | NEM | NEM | IGEN | NEM | NEM
Négylemezes RAID 0 | Öt- vagy hatlemezes RAID 5 | NEM | NEM | NEM | IGEN | NEM | NEM
Négylemezes RAID 10 | Négylemezes RAID 5 | NEM | IGEN | NEM | IGEN | IGEN | NEM
Négylemezes RAID 10 | Öt- vagy hatlemezes RAID 5 | NEM | NEM | NEM | IGEN | NEM | NEM

### RAID-kötetek adminisztrálása

Létrehozása után a RAID-kötet megjelenik az eszközpanelben, és a kötet nevére jobb gombbal rákattintva a következő kötetadminisztrálási parancsok használhatók:

- Kötet törlése: Ezzel a paranccsal törölhet egy RAID-kötetet, és annak tagmeghajtóit RAID nélküli meghajtókká alakíthatja vissza. FIGYELMEZTETÉS: RAID 0, RAID 5 vagy RAID 10 kötet törlésekor minden tagmeghajtó adatai törlődnek. RAID-kötet törlése előtt készítsen biztonsági másolatot a fontos adatokról.
- Kötet módosítása: Ezzel a paranccsal megváltoztathatja egy RAID-kötet nevét, és konvertálhatja a RAID szintjét (azaz RAID 0, 1 vagy 10 kötetről RAID 5 kötetre konvertálhat).
- Konvertálás visszaállító kötetté: Ez a parancs csak a tömb teljes merevlemez-kapacitását kihasználó RAID 1 kötet esetén áll rendelkezésre. Konvertálás után a RAID 1 kötet Intel(R) Rapid Recover Technology technológiát fogja használni.
- RAID-kötet ellenőrzése: Ez a parancs ellenőrzi a RAID-kötet adatait. Az ellenőrzési folyamat végén megjelenő párbeszédpanel mutatja az ellenőrzési hibák és a szektorhibás blokkok számát.
- RAID-kötet ellenőrzése és javítása: Ez a parancs ellenőrzi és kijavítja a RAID-kötet adatait. Az ellenőrzési és javítási folyamat végén megjelenő párbeszédpanel mutatja a talált és kijavított ellenőrzési hibák, valamint a szektorhiba miatt átirányított blokkok számát.
- A kötet szintű visszaíró gyorsítótár engedélyezése vagy letiltása: Ez a funkció csak RAID 5 tömbökre vonatkozik. Szünetmentes tápegység (UPS) használata esetén a Kötet szintű visszaíró gyorsítótár engedélyezése vagy letiltása automatikusan történik. Amikor a rendszer váltakozó feszültségről egyenfeszültség használatára tér át, például mert a hálózati feszültség kimarad vagy lekapcsolják, a visszaíró gyorsítótár kiürül és kikapcsol. Amikor a rendszer egyenfeszültségről visszakapcsol a váltakozó feszültségre, például mert visszatért a hálózati feszültség, a visszaíró gyorsítótár újra bekapcsol. Amíg a kötet szintű visszaíró gyorsítótár engedélyezve van, egyszerre több írási kérelem adható ki. A RAID 5 kötet gyorsítótárból történő írása hatékonyabb. A kötet szintű visszaíró gyorsítótár a számítógép újraindítása nélkül bármikor engedélyezhető vagy letiltható.
- A konvertálás állapotának kijelzése: Ez a parancs csak konvertálás közben áll rendelkezésre. Kiválasztása után megjelenik egy párbeszédpanel, amely mutatja, hogy a konvertálásból hány „% kész”.
- Kötet visszaállítása: Ez a parancs a meghibásodást okozott merevlemez fizikai helyreállítása után visszaállítja a kötetet az alábbi feltételek teljesülése esetén:
  - A hibás RAID-kötetnek eredetileg részét képező merevlemez vagy merevlemezek újratelepítése megtörtént
  - Nem történt adatelérés a merevlemezen, miközben azt eltávolították a rendszerből
  A parancs kiválasztásakor megjelenik az Intel Matrix Storage Console párbeszédpanelje; a folytatáshoz kattintson az OK gombra. A visszaállítás befejeződése után a kötet állapota Normál lesz.

### Visszaállító kötetek adminisztrálása

Létrehozása után a visszaállító kötet megjelenik az eszközpanelben, és a kötet nevére jobb gombbal rákattintva a következő kötetadminisztrálási parancsok használhatók:

- Kötet törlése: Ezzel a paranccsal törölhet egy visszaállító kötetet, és a tagmeghajtókat és a visszaállító meghajtót RAID nélküli meghajtókká alakíthatja vissza.
- Kötet módosítása: Ezzel a paranccsal a következő változtatásokat végezheti el a visszaállító köteten: megváltoztathatja a kötet nevét, felcserélheti a forrás- és a klónozott meghajtókat, valamint megváltoztathatja a frissítés módját.
- Folyamatos frissítés letiltása: Ezzel a paranccsal a frissítési módot igény szerintire változtathatja. Ha ezt követően frissítést kíván kérni, a kötetre jobb gombbal rákattintva válassza a Kötetfrissítés pontot.
- Kötetfrissítés: Ez a parancs csak igény szerinti frissítésre beállított kötetnél áll rendelkezésre. Kiválasztásakor a parancs a forrásmeghajtó adatait átmásolja a visszaállító meghajtóra. Csak a legutóbbi frissítés óta történt változások másolódnak át.
- Kötetfrissítés állapotának kijelzése: Ez a parancs csak új visszaállító kötet létrehozásakor vagy az igény szerinti frissítés Kötetfrissítés parancsának kiválasztásakor áll rendelkezésre.
- Kötetfrissítés megszakítása: Ez a parancs csak új visszaállító kötet létrehozásakor vagy az igény szerinti frissítés Kötetfrissítés parancsának kiválasztásakor áll rendelkezésre.
- Adatok visszaállítása a forrásmeghajtóra: Ez a parancs csak akkor áll rendelkezésre, ha a visszaállító meghajtóról újraindította a rendszert az Intel Matrix Storage Manager option ROM-jának kezelőfelületéről. A parancs a forrásmeghajtó összes adatát felülírja a visszaállító meghajtó adataival.
- Visszaállítás megszakítása: Ez a parancs csak a forrásmeghajtóra történő visszaállítás közben áll rendelkezésre.
- Visszaállító vagy forrásmeghajtó fájljainak elérése: Ezzel a paranccsal megtekintheti a visszaállító vagy a forrásmeghajtó fájljait Windows* Intézőben, de ez letiltja a visszaállító kötet folyamatos frissítését. Ha befejezte a fájlok megtekintését, a kötetfrissítések engedélyezéséhez kattintson jobb gombbal a kötetre és válassza a Visszaállító vagy forrásmeghajtó fájljainak elrejtése lehetőséget.
- Visszaállító vagy forrásmeghajtó fájljainak elrejtése: Ez a parancs csak azután áll rendelkezésre, hogy a visszaállító vagy a forrásmeghajtó fájljainak Windows* Intézőben való megtekintését választotta. Ez a parancs írhatóvá teszi a merevlemezt és engedélyezi a kötetfrissítést.
- Konvertálás RAID-kötetté: Ezzel a paranccsal egy visszaállító kötetet RAID 1 kötetté konvertálhat.

### További adminisztrálási műveletek

- Plug and Play eszközök ismételt megkeresése: A Művelet menünek ez a parancsa észleli a hozzáadott vagy eltávolított merevlemezeket. A keresés végén a Részletes nézet mutatja a frissített adatokat. A művelet hatása ugyanaz, mint a Windows Eszközkezelőjében kiadott Hardverváltozások keresése parancsé.
- RAID nélküli merevlemez kijelölése tartalékként: FIGYELMEZTETÉS: a tartalékként kijelölt merevlemez összes adata visszaállíthatatlanul törlődik. Mentsen minden fontos adatot, mielőtt egy merevlemezt tartalékként jelöl ki. Ez a művelet a kiválasztott merevlemezt az automatikus újraépítések célmeghajtójává teszi. Ha egy merevlemezt tartaléknak kíván kijelölni, kattintson jobb gombbal az eszközpanel RAID nélküli merevlemezek listájának egyik merevlemezére, és válassza a Kijelölés tartaléknak parancsot.
- Tartalék merevlemez visszaállítása RAID nélkülivé: Csak tartalékként kijelölt RAID nélküli merevlemez állítható vissza RAID nélkülivé. Az eszközpanel RAID nélküli merevlemezek listájában kattintson jobb gombbal a kívánt merevlemezre, és válassza a Merevlemez visszaállítása RAID nélkülivé lehetőséget. Az eddig RAID-tömb tagjaként használt merevlemez RAID nélküli lemezzé válik.
- A merevlemez írási gyorsítótárának engedélyezése vagy letiltása: Egyes merevlemezek a teljesítmény növelése érdekébent támogatják az írási gyorsítótárat. Az írási gyorsítótár az adatokat a lemezre történő felírás előtt átmenetileg tárolja, és ezzel javítja a lemez teljesítőképességét. Az írási gyorsítótár használatának az a hátránya, hogy ha a rendszer tápfeszültsége kiesik, a gyorsítótárban lévő adatok elveszhetnek. Az írási gyorsítótár engedélyezéséhez, illetve letiltásához kattintson jobb gombbal a RAID-tömbre, majd válassza a Merevlemez írási gyorsítótárának engedélyezése, illetve a Merevlemez írási gyorsítótárának letiltása lehetőséget. A változtatás a számítógép újraindítása után válik érvényessé.

# Adatok visszaállítása a forrásmeghajtóra

E szakasz témakörei kizárólag a visszaállító meghajtókra érvényesek. Leírják, hogyan lehet a forrásmeghajtót meghibásodás, adatsérülés vagy adatvesztés esetén felülírni a visszaállító merevlemez adataival, vagy visszaállítani egy korábbi állapotba.

## A forrásmeghajtó cseréje

Ha a forrásmeghajtó meghibásodott, vagy ha el lett távolítva a rendszerből és adatai elvesztek, az adatokat vissza kell állítani az új forrásmeghajtóra.

1. Kapcsolja ki a rendszert, és csatlakoztassa az új forrásmeghajtót.
2. Kapcsolja be a rendszert. A rendszertöltés közben a `Ctrl-I` billentyűkombinációval lépjen be az Intel(R) Matrix Storage Manager option ROM kezelőfelületébe.
3. Válassza a `FŐMENÜ` `A visszaállító kötet beállításai` lehetőségét.
4. A visszaállító kötet beállításai menüben válassza az 1-es lehetőséget: `Rendszerindítás a visszaállító kötetről`.
5. Indítsa újra a rendszert.
6. Ha már fut az operációs rendszer, a Start menüben válassza az Intel(R) Matrix Storage Console lehetőséget, vagy kattintson a tálca Intel Matrix Storage Manager ikonjára.
7. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
8. Kattintson jobb gombbal a forrásmeghajtóra, és válassza az Újraépítés erre a merevlemezre lehetőséget. Másik lehetőségként jobb gombbal a forrásmeghajtóra kattintva és a Kijelölés tartaléknak lehetőséget választva automatikusan elindíthatja az újraépítési folyamatot. A kijelzett állapot a következő lesz: „Újraépítés: % kész".
9. Az újraépítési folyamat befejeztekor a visszaállító meghajtó és a forrásmeghajtó felcseréléséhez kattintson jobb gombbal a visszaállító kötetre, és válassza a Kötet módosítása lehetőséget. Másik lehetőségként indítsa újra a rendszert, és az Intel Matrix Storage Manager option ROM kezelőfelületén válassza a forrásmeghajtóról történő rendszertöltést.

## A forrásmeghajtó visszaállítása egy korábbi állapotba

Ha a visszaállító meghajtó igény szerinti frissítésre van beállítva, a forrásmeghajtó visszaállítható abba az állapotba, amelyben a legutóbbi kötetfrissítés végén volt. Ez különösen hasznos, ha vírus került a forrásmeghajtóra, vagy ha a rendszert vendégek is használják.

1. Indítsa újra a rendszert. A rendszertöltés közben a `Ctrl-I` billentyűkombinációval lépjen be az Intel Matrix Storage Manager option ROM kezelőfelületébe.
2. Válassza a `FŐMENÜ` `A visszaállító kötet beállításai` lehetőségét.
3. A visszaállító kötet beállításai menüben válassza az 1-es lehetőséget: `Rendszerindítás a visszaállító kötetről`.
4. Indítsa újra a rendszert.
5. Ha már fut az operációs rendszer, a Start menüben válassza az Intel(R) Matrix Storage Console lehetőséget, vagy kattintson a tálca Intel Matrix Storage Manager ikonjára.
6. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
7. Az eszközpanelben kattintson jobb gombbal a visszaállító kötetre, majd válassza az Adatok visszaállítása a forrásmeghajtóra lehetőséget. A kötet állapota a következő lesz: „Folyik a visszaállítás a forrásmeghajtóra: % kész".
8. A visszaállítási folyamat befejeztekor a visszaállító meghajtó és a forrásmeghajtó felcseréléséhez kattintson jobb gombbal a visszaállító kötetre, és válassza a Kötet módosítása lehetőséget. Másik lehetőségként indítsa újra a rendszert, és az Intel Matrix Storage Manager option ROM kezelőfelületén válassza a forrásmeghajtóról történő rendszertöltést.

# RAID-kötet visszaállítása

E szakasz témakörei kizárólag RAID-kötetekre érvényesek. Ha az Intel(R) Matrix Storage Manager szerint egy RAID-kötet csökkent teljesítményű vagy hibás állapotú, a kötet esetleg visszaállítható. Ha nem állítható vissza, akkor újra létre kell hozni a RAID-kötetet, és egy biztonsági mentésből kézileg kell visszaállítani az adatokat. A RAID-konfiguráció különböző RAID-hibák esetén való visszaállítását az alábbi részekben ismertetjük.

## Meghibásodott RAID 0 kötet

Az Intel Matrix Storage Console akkor jelez egy RAID 0 kötetet Hibás állapotúként, ha a kötet egy tagja meghibásodott vagy nincs csatlakoztatva. Ilyen esetekben nem lehet elérni sem a RAID 0 kötetet, sem a rajta levő adatokat. Ha a RAID 0 kötet egy tagját lekapcsolták vagy eltávolították, akkor helyreállítható; ha meghibásodott, akkor nem.

### Hiányzó tag

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet `Normál` állapotúként mutatja.
4. Ha már fut az operációs rendszer, a Start menüben válassza ki az Intel(R) Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez a Nézet menüben válassza a Részletes nézetet.
6. Az eszközpanelben a RAID 0 kötetre kattintva ellenőrizze, hogy a kötet megfelelően működik-e. Az információs panelben Normál állapotnak kell megjelennie.

### Meghibásodott tag

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet `Meghibásodott` állapotúként mutatja, és kéri, hogy a `Ctrl-I` billentyűkombináció megnyomásával lépjen be a felhasználói kezelőfelületbe.
4. A `Ctrl-I` megnyomásával lépjen be a `FŐMENÜ`-be.
5. A főmenü `2`. pontját (`RAID-kötet törlése`) választva törölje a RAID-kötetet.
6. A `KÖTET TÖRLÉSE` menüben a „lefelé” és „felfelé” nyíllal lépegetve válassza ki a hibás RAID 0 kötetet.
7. A `Törlés` gombot megnyomva törölje a kötetet.
8. Az `I` billentyű megnyomásával erősítse meg törlési szándékát.
9. Hozzon létre új RAID 0 kötetet. Ha a meghibásodott meghajtó a rendszerkötethez tartozott, akkor az operációs rendszert is újra kell telepíteni.

## Csökkent teljesítményű RAID 1 kötet

Az Intel Matrix Storage Console akkor jelez egy RAID 1 kötetet Csökkent teljesítményűként, ha a kötet egy tagja meghibásodott vagy nincs csatlakoztatva, és emiatt megszűnt az adattükrözés. Ennek eredményeként a rendszer csak a meglévő és működő tagot tudja használni. Az adattükrözés és az adatredundancia az alábbi lépésekkel állítható helyre.

### Hiányzó tag

1. A rendszer legyen kikapcsolva.
2. Csatlakoztassa vissza a hiányzó tagot.
3. Indítsa újra a rendszert. Az újraépítés automatikusan megtörténik.

### Meghibásodott tag

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 1 kötetet "`Csökkent teljesítményű`" állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

## Csökkent teljesítményű RAID 1 és meghibásodott RAID 0 kötet ugyanabban a RAID-tömbben

Ez akkor fordulhat elő, ha egyazon RAID-tömbben két RAID-kötet (egy RAID 0 és egy RAID 1) van (lásd Matrix RAID). Az Intel Matrix Storage Console akkor jelez egy RAID 0 kötetet Hibás és egy RAID 1 kötetet Csökkent teljesítményű állapotúként, ha azok egyik tagja meghibásodott vagy nincs csatlakoztatva.

### Hiányzó tag

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet `Normál`, a RAID 1 kötetet `Újraépítés` állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Ha az eszközpanelen a RAID 0 kötetre kattint, az információs panel Normál állapotot jelez. A kijelzett RAID 1 állapot a következő lesz: „Újraépítés: % kész", ha RAID 1 kötet van kiválasztva.
7. A RAID 1 kötet újraépítésének befejeződése után az állapot Normál lesz.

### Hiányzó tag, amikor az operációs rendszer a RAID 1 köteten vagy egy RAID nélküli meghajtón van

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet `Normál`, a RAID 1 kötetet `Újraépítés` állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Ha az eszközpanelen a RAID 0 kötetre kattint, az információs panel Normál állapotot jelez. A kijelzett RAID 1 állapot a következő lesz: „Újraépítés: % kész", ha RAID 1 kötet van kiválasztva.
7. A RAID 1 kötet újraépítésének befejeződése után az állapot Normál lesz.

### Meghibásodott tag, amikor az operációs rendszer a RAID 1 köteten vagy egy RAID nélküli meghajtón van

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel(R) Matrix Storage Manager option ROM kezelőfelülete a RAID 1 kötetet `Csökkent teljesítményű`, a RAID 0 kötetet `Meghibásodott` állapotúként mutatja.
4. Ha már fut az operációs rendszer, a Start menüben válassza ki az Intel(R) Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel(R) Matrix Storage Console részletes adatainak megtekintéséhez a Nézet menüben válassza a Részletes nézetet.
6. Az eszközpanelen kattintson jobb gombbal a RAID 0 kötetre, majd válassza a „Kötet törlése” parancsot. A „Kötet törlése varázsló” végigvezeti a törlés lépésein.
7. Új kötet létrehozásához a Műveletek menüben válassza az „Új kötet létrehozása” lehetőséget. A „RAID-kötet létrehozása varázsló” végigvezeti a létrehozás lépésein.
8. A Windows lemezkezelőjével particionálja és formázza meg az új RAID-kötetet.
9. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
10. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

### Meghibásodott tag, amikor az operációs rendszer a RAID 0 köteten van

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel(R) Matrix Storage option ROM kezdő képernyője a RAID 0 kötetet `Meghibásodott`, a RAID 1 kötetet pedig `Csökkent teljesítményű` állapotúként mutatja.
4. Ne indítsa el az Intel(R) Matrix Storage option ROM kezelőfelületét.
5. Telepítse az operációs rendszert az új, RAID nélküli merevlemezre.
6. A telepítés alatt a telepítő `Press F6 to load the RAID Driver` üzenete kérni fogja, hogy a RAID illesztőprogramjának betöltéséhez nyomja meg az F6 billentyűt.
7. Nyomja meg az `F6` billentyűt. Ekkor a telepítő telepíti a RAID illesztőprogramot az új RAID nélküli meghajtóra.
8. Az operációs rendszer és a RAID illesztőprogram telepítése után a Windows Intézőt megnyitva ellenőrizze, hogy az új partíció létezik-e az új merevlemezen, és hogy a partíció létezik-e a csökkent teljesítményű RAID 1 köteten.
9. A megtartani kívánt adatokat másolja a csökkent teljesítményű RAID 1 kötetről az új partícióra.
10. Ha szeretné visszaállítani a RAID 0 és RAID 1 kötetet tartalmazó RAID konfigurációt, folytassa a következő lépésekkel.
11. Válassza a Start menüben az Intel(R) Matrix Storage Console pontot.
12. Az Intel(R) Matrix Storage Console részletes adatainak megtekintéséhez a Nézet menüben válassza a Részletes nézet üzemmódot.
13. Az IMSM Storage Console eszközpaneljén kattintson jobb gombbal a RAID 0 kötetre, és válassza a megjelenő menü „Kötet törlése” parancsát.
14. A „RAID-kötet törlése” varázsló segítségével törölheti a kötetet.
15. Válassza ki és törölje a RAID 1 kötetet.
16. Új RAID 0 kötet létrehozásához válassza a Művelet menüben a „RAID-kötet létrehozása meglévő merevlemezből” almenüt.
17. A „RAID-kötet létrehozása meglévő merevlemez-meghajtóból” varázsló segítségével létrehozhatja a RAID 0 kötetet. Ügyeljen rá, hogy a kötet mérete kisebb legyen a Tömbméretnél, különben nem fog tudni létrehozni másik kötetet.
18. Hozzon létre új RAID 1 kötetet.
19. Ezzel visszaállította az eredeti konfigurációt.
20. Ha kívánja, helyezze vissza az eredeti RAID 1 adatokat az új RAID 1 kötetre.

## Csökkent teljesítményű RAID 5 kötet

Az Intel Matrix Storage Console akkor jelez egy RAID 5 kötetet „Csökkent teljesítményű” állapotúként, ha a kötet egy tagja meghibásodott, vagy ha nincs csatlakoztatva. Ilyen esetben az alábbi eljárások közül a megfelelő szerint járjon el.

### Hiányzó tag

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel(R) Matrix Storage Manager option ROM kezelőfelülete a RAID 5 kötetet `Újraépítés` állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

### Meghibásodott tag

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel(R) Matrix Storage Manager option ROM kezelőfelülete a RAID 5 kötetet "`Csökkent teljesítményű`" állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

## Meghibásodott RAID 5 kötet

A RAID 5 kötet állapota akkor Meghibásodott, ha egynél több tagja meghibásodott. Ilyen esetben az alábbi eljárások szerint járjon el. Ez az eljárás törli a hibás RAID 5 kötetet, és létrehoz egy új RAID 5 kötetet; nem állítja vissza a hibás RAID 5 kötetet és annak adatait. Az új RAID 5 kötet létrehozása után az adatokat a biztonsági másolatokból kell helyreállítania, és telepítenie kell azokat a szoftvereket, amelyek a RAID 5 köteten voltak.

### Meghibásodott tagok

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 5 kötetet `Meghibásodott` állapotúként mutatja, és kéri, hogy a `Ctrl-I` billentyűkombináció megnyomásával lépjen be a felhasználói kezelőfelületbe.
4. A `Ctrl-I` megnyomásával lépjen be a `FŐMENÜ`-be.
5. Válassza a főmenü 2. pontját (`RAID-kötet törlése`).
6. A `KÖTET TÖRLÉSE` menüben a „lefelé” és „felfelé” nyíllal lépegetve válassza ki a meghibásodott RAID 5 kötetet.
7. A `Törlés` gombot megnyomva törölje a kötetet.
8. Az `Y` billentyű megnyomásával erősítse meg törlési szándékát.
9. Hozzon létre új RAID 5 kötetet.
10. Az új köteten esetleg újra kell telepítenie az operációs rendszert, és biztonsági másolatokból vissza kell állítania az adatokat.

## Csökkent teljesítményű RAID 10 kötet

Az Intel Matrix Storage Console akkor jelez egy RAID 10 kötetet „Csökkent teljesítményű” állapotúként, ha a kötet egy tagja meghibásodott, vagy ha nincs csatlakoztatva. Ilyen esetben a kötet visszaállításához kövesse az alábbi eljárások közül a megfelelőt.

### Hiányzó tag

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel(R) Matrix Storage Manager option ROM kezelőfelülete a RAID 10 kötetet `Újraépítés` állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

### Meghibásodott tag

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel(R) Matrix Storage Manager option ROM kezelőfelülete a RAID 10 kötetet "`Csökkent teljesítményű`" állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez a Nézet menüben válassza a Részletes nézetet.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész". Az újraépítés után az állapot Normál lesz.

## Meghibásodott RAID 10 kötet

Egy RAID 10 kötet akkor HIBÁS, ha legalább két tagja meghibásodott. Ilyen esetben az alábbi eljárások szerint járjon el. Ez az eljárás törli a RAID 10 kötetet, és létrehoz egy új RAID 10 kötetet. Nem állítja vissza a hibás RAID 10 kötetet és annak adatait.

Meghibásodott tagok

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 10 kötetet `Meghibásodott` állapotúként mutatja, és kéri, hogy a `Ctrl-I` billentyűkombináció megnyomásával lépjen be a felhasználói kezelőfelületbe.
4. A `Ctrl-I` megnyomásával lépjen be a `FŐMENÜ`-be.
5. Válassza a főmenü `2`. pontját („RAID-kötet törlése”).
6. A `KÖTET TÖRLÉSE` menüben a „lefelé” és „felfelé” nyíllal lépegetve válassza ki a meghibásodott RAID 10 kötetet.
7. A `Törlés` gombot megnyomva törölje a kötetet.
8. Az `Y` billentyű megnyomásával erősítse meg törlési szándékát.
9. Hozzon létre új RAID 10 kötetet.
10. Az újonnan létrehozott kötetre újra kell telepítenie az operációs rendszert is.

# Az Eseménymonitor

Az Eseménymonitor rendszerszolgáltatás az Intel(R) Matrix Storage Manager szoftver részeként települ. A telepített szolgáltatás a felhasználó bejelentkezésekor indul el, és a rendszer használata közben a háttérben fut. Az Eseménymonitor az Intel Matrix Storage Manager illesztőprogrammal, az Intel Matrix Storage Console segédprogrammal és a tálcaikon kisalkalmazásával együttműködve gondoskodik e három program állapotának összehangolásáról és az események kijelzéséről. Esemény bekövetkezésekor az Eseménymonitor a rendszertálca-kisalkalmazással megjelenítteti az Intel Matrix Storage tálcaikonját, amely buborékszövegben vagy párbeszédpanelben ismerteti az eseményt.

Az értesítést kiválthatja egy RAID-kötet állapotváltozása, egy merevlemez I/O-hibája vagy egy merevlemez SMART-eseménye. Az Eseménymonitor minden ilyen eseményt naplóz az NT eseménynaplóban és az Intel Matrix Storage Manager eseménynaplójában. Az Intel Matrix Storage Manager tálcaikonjára jobb gombbal rákattintva megjelenik a tálcaikon helyi menüje, amelynek választási lehetőségeit az alábbi táblázat ismerteti.

## Az Intel Matrix Storage Manager tálcaikonjának parancsai

Parancs | Leírás
--- | ---
Az Intel Matrix Storage Console indítása | Megnyitja az Intel Matrix Storage Console segédprogramot, amely állapotadatokat és/vagy a vizsgálatot segítő információkat ad az eseményről.
Most nem akarok foglalkozni a hibajelzéssel | Azt közli az Eseménymonitorral, hogy az aktuális eseményt hagyja figyelmen kívül, és a következő eseményig vagy felhasználói bejelentkezésig rejtse el a tálcaikont.

# Szómagyarázat

Intel termékek és szolgáltatások
Intel(R) Matrix Storage Manager | A soros ATA illesztésű tárolókat támogató szoftver, amely többletszolgáltatásokat és megnövelt teljesítményt nyújt a mobil gépeken, más rendszerekben pedig javítja a teljesítményt és az adattárolás biztonságát.
Intel(R) Matrix Storage Manager option ROM | Ez a kiegészítő ROM a rendszer BIOS-ába beépített, kiegészítő szoftvert tartalmazó modul, amely lehetővé teszi a RAID-kötetekről való rendszerindítást, és kezelőfelületet biztosít a RAID-kötetek konfigurálásához és felügyeletéhez.
Matrix RAID | Olyan szoftver, amellyel egy RAID-tömbben két független RAID-kötetet lehet létrehozni, adminisztrálni és használni.
Az Intel(R) Matrix Storage Console | Ez a szoftver adminisztrációs kezelőfelületet biztosít a támogatott operációs rendszerek soros ATA illesztésű AHCI és RAID alrendszeréhez. Részletes leírása a Rendszerkövetelmények című részben található.
Intel(R) Rapid Recover Technology | Ezzel a technológiával a forrásmeghajtó adatai folyamatosan vagy igény szerint másolhatók a visszaállító meghajtóra. Használatához létre kell hoznia egy visszaállító meghajtót.
Általános RAID-kifejezések
Automatikus újraépítés | RAID 1, 5 vagy 10 kötet visszaállítása, ha a RAID egy tagja meghibásodott vagy eltávolították. Ha van tartalék meghajtó, a szoftver automatikusan azt veszi használatba a meghibásodott merevlemez helyett. Automatikus újraépítés történik akkor is (a tükrözés visszaállítása céljából), ha egy RAID 1 konfiguráció egy tagját eltávolítják, majd visszahelyezik. A RAID 0 kötetek nem tudják használni az automatikus újraépítési folyamatot.
Automatikus visszaállítás | Egy hiányzó lemez miatt meghibásodott kötetek automatikus helyreállítása. Ha egy RAID 0 kötet minden tagja jelen van és a kötet meghibásodott, az option ROM a kötetre „Meghibásodott” állapotot jelez. Ha egy redundáns RAID-kötet legutóbb eltávolított tagját visszateszik és van elég hibátlanul működő lemez, a kötet állapota „Csökkent teljesítményű" lesz.
Folyamatos frissítés | Ha egy visszaállító kötet folyamatos frissítésre van beállítva, a forrásmeghajtó adatai automatikusan másolódnak rá mindaddig, amíg mindkét meghajtó csatlakoztatva van a rendszerre.
RAID | Redundant Array of Inexpensive Disks (olcsó meghajtókból kialakított redundáns tömb): Az adatokat több merevlemezen elosztva tároló RAID technológia adatredundanciát biztosít, illetve javítja az adatkezelés sebességét.
RAID-tömb | Fizikai merevlemezek logikai csoportja.
Forrásmeghajtó | A visszaállító kötet forrásmeghajtóként kijelölt merevlemeze.
Tag | RAID-tömbben használt merevlemez.
Igény szerinti frissítés | Ha egy visszaállító kötet igény szerinti frissítésre van beállítva, a forrásmeghajtó adatai akkor másolódnak a visszaállító meghajtóra, amikor ezt a felhasználó kéri. Csak a legutóbbi frissítés óta történt változások másolódnak át.
RAID-kötet | RAID-tömbön létrehozott rögzített méretű tárterület, amelyet az operációs rendszer egyetlen fizikai merevlemeznek lát. Minden RAID-kötet létrehozásakor meg kell adni a kötethez tartozó RAID-szintet, amely adatredundanciát biztosít, vagy javítja az adatkezelés sebességét.
RAID-szint | A RAID-kötet jellemzőinek együttese, amely meghatározza az olvasási/írási sebesség vagy a hibatűrés növelését szolgáló adattárolás és -kezelés módját.
RAID 0 (csíkozás) | A RAID-kötet adatai csíkokra osztva tárolódnak a tömb tagjain. A csíkozás az adatokat tárolási egységekre osztja, és ezeket a tagok között elosztva tárolja. A RAID 0 nem biztosít adatredundanciát, de javítja az írás és olvasás sebességét.
RAID 1 (tükrözés) | A RAID-kötet adatai tükrözve vannak a RAID-tömb tagjain. A tükrözés a RAID 1 meghatározó jellemzője. A különböző tagokra egyidejűleg íródnak ki ugyanazok az adatok, ami adatredundanciát biztosít és javítja a rendszer hibatűrését.
RAID 5 (csíkozás elosztott paritástárolással) | A RAID-kötet adatai és paritásadatai csíkokra osztva tárolódnak a tömb tagjain. Ez a módszer a paritásadatokat az adatokkal együtt a tömbnek mindig más-más tagjára írja. Ez a RAID-szint biztosítja a legjobb hatékonyságot, hibatűrést és sebességet.
RAID 10 (csíkozás és tükrözés) | Ez a RAID-szint a sebesség növelése érdekében csíkozva tárolja az adatokat egy két lemezből álló tömbön. A hibatűrést az biztosítja, hogy a tömb mindkét lemeze tükrözve van. A RAID 10 ötvözi a RAID 0 sebességét és a RAID 1 redundanciáját, viszont négy merevlemezt igényel.
Visszaállító meghajtó | A visszaállító kötet célmeghajtóként kijelölt merevlemeze.
Visszaállító kötet | Egy az Intel(R) Rapid Recover Technology technológiát használó kötet.
Metaadat | A metaadat az „adatról szóló adat” vagy az „információról szóló információ”. RAID-kötetek esetében a metaadatok azt mondják meg, hogy a RAID-kötet hogyan tárolja a felhasználói és a rendszerfájlokat a RAID-köteten.
Konvertálás | Az a folyamat, amely egy gépen a RAID nélküli – a merevlemezeket közvetlenül elérő („pass-thru”) – adattárolási konfigurációt RAID-re alakítja át.
RAID-szint konvertálása | Egy rendszer adattárolási konfigurációjának konvertálása egyik RAID-szintről egy másikra. A konvertálás támogatott típusait a 3. táblázat tartalmazza.
Tartalék meghajtó | A RAID szoftver által kijelölt, soros ATA illesztésű merevlemez, amelyet a rendszer az automatikus újraépítés célmeghajtójaként használ, ha egy RAID-tag meghibásodik vagy hiányzik. A RAID 0 szint nem tud tartalékmeghajtókat használni. A RAID 1, 5 és 10 szint egy vagy több tartalékmeghajtót használhat.
Kötet-inicializálás | RAID 5 köteteknél a paritásadatok inicializálása; RAID 1 vagy RAID 10 köteteknél annak biztosítása, hogy a tükör minden egyes adatblokkja azonos legyen a forrásmeghajtó(k) megfelelő adatblokkjával.
A tárolással kapcsolatos kifejezések
RAID-vezérlő | A RAID-vezérlővel a gép írási/olvasási sebességét vagy hibatűrését növelő RAID-tömböket és RAID-köteteket lehet létrehozni és adminisztrálni.
Soros ATA illesztésű vezérlő | A soros ATA illesztésű vezérlő a rendszer I/O Controller Hub vezérlőjébe van beépítve. A soros ATA szabványú eszközök funkcióit kezeli, és illesztőfelületet biztosít számukra a rendszer felé.
AHCI | Advanced Host Controller Interface: interfészspecifikáció, amely a tárolóeszköz illesztőprogramját speciális funkciókkal ruházza fel. Ilyenek például a Native Command Queuing (natív parancs-sorbaállítás), az üzem közbeni meghajtócsere natív támogatása és az energiagazdálkodás.
Üzem közbeni meghajtócsere (hot plug) | Soros ATA illesztésű merevlemez előzetes felkészítés nélküli eltávolítása és behelyezése a rendszer bekapcsolt állapotában.
Native Command Queuing (natív parancs-sorbaállítás) | A soros ATA parancsprotokollja, amely lehetővé teszi egyszerre több parancs kiadását egy merevlemezre. A protokoll a parancsokat dinamikusan átrendezi a meghajtó teljesítményének növelése érdekében.
ATAPI eszköz | Párhuzamos interfésszel ellátott háttértároló eszköz, például CD-ROM, CD-RW, DVD-ROM vagy szalagos meghajtó.
Soros ATA illesztésű meghajtó | Olyan merevlemez, amelynek interfésze soros protokollal kommunikál a soros ATA illesztésű vezérlővel.
eSATA | Külső SATA meghajtó.
Soros ATA illesztésű tároló-alrendszer | Egy rendszer összes olyan hardvere és szoftvere, amely a soros ATA illesztésű merevlemezeken történő adattárolással kapcsolatos.
Soros ATA átviteli üzemmód | Az az adatátviteli sebesség, amellyel a soros ATA illesztésű vezérlő és a soros ATA illesztésű merevlemez egymással kommunikál.
SMART hiba-előrejelzési esemény | Self-Monitoring, Analysis and Reporting Technology: nyílt szabvány olyan merevlemezek és szoftverrendszerek fejlesztéséhez, amelyek automatikusan figyelik a merevlemez állapotát, és jelzik a várható problémákat.
Merevlemez írási gyorsítótára | A merevlemezbe beépített gyorsítótár, amely az adatokat azok lemezre történő írása előtt átmenetileg tárolja.
Kötet szintű visszaíró gyorsítótár | Csak RAID 5 tömböknél használatos. Az Intel Matrix Storage Manager a RAID 5 tömb írási és olvasási sebességének növelése érdekében támogatja a visszaíró gyorsítótárat. A számítógéptől érkező több I/O kérést kevesebb kérésbe csoportosítja, és megadott időközönként a gyorsítótárból a kötetekre írja. A visszaíró gyorsítótár a számítógép újraindítása nélkül bármikor engedélyezhető vagy letiltható.
Átviteli energiagazdálkodás | A soros ATA illesztésű vezérlő energiagazdálkodási szolgáltatása, amellyel a soros ATA illesztésű eszköz alacsony áramfogyasztású állapotba kapcsolható.
Aszinkron értesítés | Segítéségével egy ATAPI illesztésű eszköz értesítésben beavatkozást kérhet a soros ATA illesztésű vezérlőtől.

# Védjegy-információk

Az Intel(R) név az Intel Corporation vagy leányvállalatai védjegye vagy bejegyzett védjegye az Egyesült Államokban és más országokban.

*Az egyéb márkanevek és elnevezések más cégek tulajdonát képezhetik.