עזרה של Intel(R) Matrix Storage Manager

# מבוא ל- Intel(R) Matrix Storage Manager

## סקירה

Intel(R) Matrix Storage Manager משפר את הביצועים והאמינות של מערכת משנה לאחסון במערכות המשתמשות באחד מבקרי האחסון הבאים:

- Intel(R) 82801HBM Serial ATA AHCI Controller‏ (ICH8M)
- Intel(R) 82801HEM Serial ATA RAID Controller‏ (ICH8ME)
- Intel(R) 82801HEM Serial ATA AHCI Controller‏ (ICH8ME)
- Intel(R) 82801HR/HH/HO Serial ATA RAID Controller‏ (ICH8R)
- Intel(R) 82801HR/HH/HO Serial ATA AHCI Controller‏ (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller‏ (ICH7MDH)
- Intel(R) 82801GBM Serial ATA AHCI Controller‏ (ICH7M)
- Intel(R) 82801GR Serial ATA RAID Controller‏ (ICH7R)
- Intel(R) 82801GR Serial ATA AHCI Controller‏ (ICH7R)
- Intel(R) 82801GH Serial ATA RAID Controller‏ (ICH7DH)
- Intel(R) 82801GH Serial ATA AHCI Controller‏ (ICH7DH)
- Intel(R) 82801FR Serial ATA RAID Controller‏ (ICH6R)
- Intel(R) 82801FR Serial ATA AHCI Controller‏ (ICH6R)
- Intel(R) 82801FBM Serial ATA AHCI Controller‏ (ICH6M)

Intel Matrix Storage Manager מורכב מהרכיבים הבאים:

- מנהל התקן Intel Matrix Storage Manager
- Intel(R) Matrix Storage Console
- מנטר האירועים
- Intel Matrix Storage Manager option ROM

Intel Matrix Storage Manager option ROM ארוז בנפרד ואינו נמצא במערכות שאינן תומכות ב- RAID‏. ה- option ROM משולב בדרך כלל ב- BIOS של לוח האם, על מנת להגדיר את התצורה של אמצעי אחסון RAID, לפני אתחול מערכת ההפעלה.

ניתן להתקין את מנהל ההתקן של Intel Matrix Storage Manager במערכת שולחנית או ניידת נתמכת (ראה דרישות מערכת). הבקר קובע אילו תכונות יהיו זמינות ב- Intel Matrix Storage Console‏. התקנת החומרה אוטומטית לחלוטין, עבור כל ערכות השבבים ומערכות ההפעלה הנתמכות.

## תכונות שולחן עבודה ושרת

במערכות שולחניות נתמכות, התכונות הבאות מסופקות על-ידי Intel Matrix Storage Manager‏:

RAID מטריצה | יצירת עד שני אמצעי אחסון RAID בלתי תלויים, ניהולם ושימוש בהם, במסגרת מערך בודד.
מערכים מרובים | יצירת עד שלושה מערכי RAID בלתי תלויים, כל אחד עם שני כוננים קשיחים, בכל אחת משש יציאות ה- ATA הטוריות.
RAID 0 מרובה דיסקים | יצירת אמצעי אחסון RAID 0, המכיל שני כוננים קשיחים לכל הפחות ושישה כוננים קשיחים לכל היותר.
RAID 1 | יצירת אמצעי אחסון RAID 1 המכיל שני כוננים קשיחים.
RAID 5 | פיזור נתונים וזוגיות על פני שלושה, ארבעה, חמישה או שישה כוננים קשיחים.
RAID 10 | יצירת מערך RAID 10 עם היתרונות של RAID 0 ו- RAID 1 גם יחד. RAID 10 מכיל מערך RAID 0 של 2 כוננים, לשם שיפור ביצועים. לאחר מכן, כל אחד מהכוננים במערך RAID 0 עובר שיקוף במערך RAID 1‏.
RAID חילופי | סימון כונן קשיח אחד או יותר כיעד לבניות מחדש אוטומטיות.
הגירה של רמת RAID | הגירה מ- RAID סוג 0, 1 ו- 10 אל RAID 5‏.
אימות אמצעי אחסון RAID | זיהוי מקרי חוסר עקביות או נתונים פגומים באמצעי אחסון RAID 0‏, RAID 1‏, RAID 5 או RAID 10‏.
אימות ותיקון של אמצעי אחסון RAID | זיהוי ותיקון של מקרי חוסר עקביות או נתונים פגומים באמצעי אחסון RAID 1‏, RAID 5 או RAID 10‏.
ממשק בקר מארח מתקדם (AHCI) | שימוש בתכונות ATA טורי מתקדמות, כגון תור פקודות מקוריות וחיבור חם מקורי.
מטמון כתיבה חזרה | קיבוץ בקשות קלט/פלט (I/O) מרובות מהמארח למספר בקשות קטן יותר, וכתיבה מהמטמון לאמצעי האחסון במרווחי זמן מוגדרים. תכונה זו של RAID 5 משפרת את השהיית הקריאה והכתיבה של מערך.
אבטחת NTFS | כדי להגדיר או לשנות אמצעי אחסון RAID, על המשתמשים להיכנס למערכת עם הרשאות מספיקות.
הרחבת מחיצת NTFS | הרחבת מחיצות NTSF במהלך הגירה למערך של כוננים גדולים יותר.
תמיכה במערכת הפעלה של 64 סיביות | תמיכה במערכות הפעלה אחדות של 64 סיביות. לפרטים, עיין בסעיף דרישות מערכת.

## תכונות ניידות

בבקרים ניידים נתמכים, התכונות הבאות נתמכות על-ידי Intel Matrix Storage Manager‏:

RAID 0 | יצירת אמצעי אחסון RAID 0 של 2 כוננים.
RAID 1 | יצירת אמצעי אחסון RAID 1 של 2 כוננים.
RAID מטריצה | יצירת שני אמצעי אחסון RAID בלתי תלויים, ניהולם ושימוש בהם, במסגרת מערך בודד.
טכנולוגיית התאוששות מהירה של Intel(R) | יצירת אמצעי אחסון לשחזור באמצעות טכנולוגיית התאוששות מהירה של Intel(R) על-ידי העתקת נתונים מכונן ראשי לכונן שחזור באופן רציף או לפי דרישה.
אימות אמצעי אחסון RAID | זיהוי מקרי חוסר עקביות או נתונים פגומים באמצעי אחסון RAID 0 או RAID 1‏.
אימות ותיקון של אמצעי אחסון RAID | זיהוי ותיקון מקרי חוסר עקביות או נתונים פגומים באמצעי אחסון RAID 0 או RAID 1‏.
ממשק בקר מארח מתקדם (AHCI) | מאפשר למנהל התקן האחסון לאפשר תכונות ATA טורי מתקדמות, כגון תור פקודות מקוריות וחיבור חם מקורי.
ניהול צריכת חשמל בקישור אגרסיבי | מאפשר לבקר ה- ATA הטורי להעביר את התקן ה- ATA הטורי למצב צריכת חשמל נמוכה.
הודעה אסינכרונית | מאפשר להתקן ATAPI להודיע לבקר ה- ATA הטורי שההתקן דורש תשומת לב.

לקבלת מדריך למשתמש מלא, בקר באתר http://support.intel.com/support/go/imsm/kb_r.htm‏.

# דרישות מערכת

רכיבי המערכת הבאים נדרשים ל- Intel(R) Matrix Storage Manager‏:

- מיקרו מעבד Intel(R) התומך באחד מבקרי הקלט/פלט (I/O) הבאים:

- Intel(R) 82801HBM Serial ATA AHCI Controller‏ (ICH8M)
- Intel(R) 82801HEM Serial ATA RAID Controller‏ (ICH8ME)
- Intel(R) 82801HEM Serial ATA AHCI Controller‏ (ICH8ME)
- Intel(R) 82801HR/HH/HO Serial ATA RAID Controller‏ (ICH8R)
- Intel(R) 82801HR/HH/HO Serial ATA AHCI Controller‏ (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller‏ (ICH7MDH)
- Intel(R) 82801GBM Serial ATA AHCI Controller‏ (ICH7M)
- Intel(R) 82801GR Serial ATA RAID Controller‏ (ICH7R)
- Intel(R) 82801GR Serial ATA AHCI Controller‏ (ICH7R)
- Intel(R) 82801GH Serial ATA RAID Controller‏ (ICH7DH)
- Intel(R) 82801GH Serial ATA AHCI Controller‏ (ICH7DH)
- Intel(R) 82801FR Serial ATA RAID Controller‏ (ICH6R)
- Intel(R) 82801FR Serial ATA AHCI Controller‏ (ICH6R)
- Intel(R) 82801FBM Serial ATA AHCI Controller‏ (ICH6M)

- זיכרון פיזי של ‎128 MB
- כונן קשיח ATA טורי אחד לפחות
- BIOS מערכת עם Intel Matrix Storage Manager option ROM
- אחת ממערכות ההפעלה הבאות של Microsoft‏*:

- Windows* Media Center Edition*
- Windows* XP* Home Edition
- Windows* XP* Professional
- Windows* XP* Professional x64 Edition
- Windows* 2000 Advanced Server++
- Windows* Server 2003*
- Windows* Server 2003* Standard x64 Edition
- Windows* Server 2003* Enterprise x64 Edition

הערה: מערכות הפעלה אלו עשויות שלא להיות זמינות בכל השפות.

מערכות ההפעלה הבאות אינן נתמכות:

- כל גרסה של מערכות ההפעלה הבאות של Microsoft

- MS-DOS*
- Windows 3.1*
- Windows NT* 3.51
- Windows 95*
- Windows 98*
- Windows Millennium Edition‏* (Me)
- Windows NT* 4.0
- Windows 2000 Datacenter Server*
- Windows* 2000 Professional*

- כל גרסה של מערכות ההפעלה הבאות:

- Linux*
- UNIX*
- Be OS*
- Mac OS*
- OS/2*

++נתמך רק בפלטפורמות Intel(R) 5000 Series Chipset עם Intel(R) 631xESB I/O Controller Hub או עם Intel(R) 632xESB I/O Controller Hub‏.

# סקירת RAID

RAID‏ (Redundant Array of Independent Drives - מערך יתיר של כוננים עצמאיים) מתייחס לכוננים קשיחים בלתי תלויים מרובים, המשולבים כדי ליצור מערך לוגי אחד. אם אמצעי אחסון RAID אחד או יותר נוצר במערך, מערכת ההפעלה אינה מזהה עוד כוננים קשיחים בודדים, אלא מזהה כל אמצעי אחסון ככונן קשיח לוגי אחד. RAID נועד בעיקר לשיפור ביצועי מערכת משנה לאחסון ולתמיכה בעמידות בפני תקלות.

## RAID מטריצה

תכונת RAID המטריצה מאפשרת אמצעי אחסון RAID בלתי תלוי, אחד או שניים, במערך RAID בודד. המערך יכול להיות מורכב משני כוננים קשיחים ATA טוריים לכל הפחות עד שישה כוננים לכל היותר, בהתאם לרמת ה- RAID‏. אמצעי האחסון RAID הראשון תופס חלק מהמערך, ומשאיר מקום שבו ניתן ליצור את אמצעי האחסון השני.

## טכנולוגיית התאוששות מהירה של Intel(R)

טכנולוגיה זו משתמשת בתפקודיות RAID 1 (שיקוף) כדי להעתיק נתונים מכונן ראשי מצוין לכונן שחזור מצוין. הכונן הראשי וכונן השחזור חייבים להקיף 100% ממקום הכונן הקשיח הזמין של מערך ורק אמצעי אחסון לשחזור אחד יכול להיות להימצא במערכת. באפשרותך לבחור אם ברצונך שנתוני הכונן הראשי יועתקו לכונן השחזור באופן רציף או לפי דרישה. בעת שימוש במדיניות עדכון רציף, שינויים הנערכים בנתונים בכונן הראשי בזמן שמערכת אינה מעוגנת מועתקים אוטומטית לכונן השחזור כשהמערכת מעוגנת חזרה. בעת שימוש במדיניות עדכון לפי דרישה, ניתן לשחזר את נתוני הכונן הראשי למצב הקודם על-ידי העתקת הנתונים בכונן השחזור חזרה לכונן הראשי.

- יתרונות: שליטה גדולה יותר באופן העתקת נתונים בין הכונן הראשי לבין כונן השחזור; עדכונים מהירים של אמצעי האחסון (לכונן השחזור מועתקים רק שינויים שבוצעו בכונן הראשי מאז העדכון האחרון); ניתן להציג פריט של נתוני הכונן הקשיח באמצעות סייר Windows*‏.
- חסרונות: אין הגדלה בקיבולת אמצעי האחסון.
- יישומים: הגנת נתונים קריטיים עבור מערכות ניידות; שחזור מהיר של הכונן הראשי למצב ברירת המחדל הקודם.

## רמות RAID

רמת ה- RAID מגדירה את אופן אתחול הנתונים באמצעי האחסון, המכסה את הכוננים הקשיחים של המערך. Intel(R) Matrix Storage Manager תומך ב- RAID רמה 0 (פיזור), RAID רמה 1 (שיקוף), RAID רמה 5 (פיזור וזוגיות) וב- RAID רמה 10 (פיזור ושיקוף). כרגע לא נתמכות רמות אחרות של RAID‏.

#### RAID 0 (פיזור)

RAID רמה 0 משלב שני כוננים קשיחים או יותר, באופן שכל הנתונים מחולקים לבלוקים ניתנים לניהול הנקראים רצועות. טבלה 2 מתארת את תרחישי השימוש עבור גודלי רצועות מותרים. הרצועות מפוזרות על פני פריטי המערך, שבו נמצא אמצעי האחסון RAID 0‏. שיטה זו משפרת את ביצועי הקריאה/כתיבה, בפרט עבור גישה סדרתית, על-ידי כך שהיא מאפשרת גישה לנתונים סמוכים מיותר מכונן קשיח אחד בו-זמנית. עם זאת, נתונים המאוחסנים באמצעי אחסון RAID 0 אינם יתירים. לכן, אם מתרחשת תקלה בכונן קשיח אחד, כל הנתונים באמצעי האחסון אובדים. להלן סקירה של מאפייני RAID 0‏:

- יתרון: מגדיל בצורה ניכרת את קצבי ההעברה של קריאה וכתיבה.
- חיסרון: אין יתירות (אם מתרחשת תקלה בכונן קשיח אחד, כל הנתונים באמצעי האחסון אובדים).
- יישומים: משמש בדרך כלל במחשבים שולחניים ובתחנות עבודה לאחסון נתונים ותוכנה עתירי ביצועים, שאינם קריטיים.

#### RAID 1 (שיקוף)

RAID רמה 1 משלב שני כוננים קשיחים, באופן שכל הנתונים נכתבים בו-זמנית על פני כל פריטי המערך שבו נמצא אמצעי האחסון RAID 1‏. במילים אחרות, הנתונים משתקפים על פני הכוננים הקשיחים של אמצעי האחסון RAID 1‏. פעולה זו יוצרת יתירות בזמן אמת של כל הנתונים בכונן הראשון, אשר נקרא גם מראה. RAID 1 משמש בדרך כלל בתחנות עבודה ובשרתים שבהם יתירות הנתונים חשובה. להלן סקירה של מאפייני RAID 1‏:

- יתרונות: יתירות נתונים כוללת; קצב העברת קריאה מוגדל.
- חסרונות: אין הגדלה בקיבולת אמצעי האחסון; ירידה קלה בקצב העברת כתיבה.
- יישומים: משמש בדרך כלל בתחנות עבודה ובשרתים לאחסון נתונים קריטיים.

#### RAID 5 (פיזור עם זוגיות)

RAID רמה 5 משלב שלושה כוננים קשיחים או יותר, באופן שכל הנתונים מחולקים לבלוקים ניתנים לניהול הנקראים רצועות. RAID 5 משתמש בזוגיות, שיטה מתמטית לשחזור נתונים אבודים לכונן יחיד, אשר מגדילה את העמידות בפני תקלות. הנתונים והזוגיות מפוזרים בין פריטי המערך, ברצף סיבובי. בזכות פיזור הזוגיות, ניתן לבנות מחדש את הנתונים, לאחר החלפת כונן קשיח פגום בכונן חדש. במהלך בנייה מחדש של נתונים, העבודה הנוספת לחישוב הנתונים החסרים תפגע בביצועי הכתיבה לאמצעי האחסון. RAID 5 מתאים יותר לפונקציות קלט/פלט (I/O) קטנות יותר, מאשר לקבצים סדרתיים גדולים. טבלה 2 מתארת את תרחישי השימוש עבור גודלי רצועות מותרים. להלן סקירה של מאפייני RAID 5‏:

- יתרונות: יעילות, עמידות לתקלות וביצועים טובים.
- חסרונות: הזמן הנוסף הדרוש לחישוב ולאחסון הזוגיות פוגע בביצועי הכתיבה.
- יישומים: בחירה טובה עבור שרתי קבצים ויישומים ועבור שרתי אינטרנט ואינטרא-נט.

#### RAID 10 (פיזור ושיקוף)

RAID רמה 10 משתמש בארבעה כוננים קשיחים כדי ליצור שילוב של RAID ברמות 0 ו- 1. הנתונים מפוזרים על פני מערך של שני דיסקים, היוצר רכיב RAID 0‏. כל אחד מהכוננים במערך RAID 0 עובר שיקוף בכונן במערך RAID 1‏. תצורה זו מספקת את יתרונות הביצועים של RAID 0 ואת היתירות של RAID 1‏. להלן סקירה של מאפייני RAID 10‏:

- יתרונות: ביצועים טובים ותמיכה ביתירות
- חסרונות: נדרשים ארבעה דיסקים, וכתוצאה מכך העלויות גדלות
- יישומים: שרתים של מסדי נתונים הדורשים ביצועים גבוהים ועמידות לתקלות

#### טבלה 1: רמת RAID לעומת מספר כוננים

רמת RAID | מספר כוננים במערך | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
RAID 0 | 2 | כן | כן | כן | כן | כן | כן
RAID 0 | 3 או 4 | לא | כן | לא | כן | כן | לא
RAID 0 | 5 או 6 | לא | לא | לא | כן | לא | לא
RAID 1 | 2 | כן | כן | כן | כן | כן | כן
RAID 5 | 3 או 4 | לא | כן | לא | כן | כן | לא
RAID 5 | 5 או 6 | לא | לא | לא | כן | לא | לא
RAID 10 | 4 | לא | כן | לא | כן | כן | לא

### גודלי רצועות

טבלה 2 מתארת את תרחישי השימוש עבור גודלי רצועות טיפוסיים.

#### טבלה 2: תרחישי שימוש עבור גודלי רצועות מותרים

גודל רצועה | תיאור | רמות RAID
--- | --- | ---
4KB | הטוב ביותר עבור דגמים לשימוש מיוחד, הדורשים רצועות של 4KB | RAID 0, 10
8KB | הטוב ביותר עבור דגמים לשימוש מיוחד, הדורשים רצועות של 8KB | RAID 0, 10
16KB | הטוב ביותר עבור העברות סדרתיות | RAID 0, 5, 10
32KB | טוב עבור העברות סדרתיות | RAID 0, 5, 10
64KB | גודל רצועה טוב למטרות כלליות (ברירת מחדל עבור RAID 5, 10) | RAID 0, 5, 10
128KB | הביצועים הטובים ביותר עבור רוב המחשבים השולחניים ותחנות העבודה (ברירת מחדל עבור RAID 0) | RAID 0, 5

# מנהל התקן Intel(R) Matrix Storage Manager

מנהל ההתקן Intel(R) Matrix Storage Manager הוא תוכנה עם אישור של מעבדות איכות החומרה של Windows‏ (WHQL), המתוכנן במיוחד לשיפור ביצועים ואמינות של מערכת משנה לאחסון. מנהל ההתקן מותקן כחלק מתוכנת Intel Matrix Storage Manager‏.

לאחר ההתקנה, מנהל ההתקן מתושאל על-ידי הרכיבים האחרים של Intel Matrix Storage Manager, על מנת לנהל את מערכת המשנה לאחסון. השאילתות מקבלות מידע מפורט אודות בקר ATA טורי, התקן ATA טורי ו- RAID, יחד עם המצב של התקנים אלה. לאחר מכן, המידע מוצג ב- Matrix Storage Console‏.

# Intel(R) Matrix Storage Console

## תכונות כלליות

עם פתיחת ה- Intel(R) Matrix Storage Console, מוצגת תיבת הדו-שיח הראשית המספקת מידע אודות ההתקן בשתי חלוניות, בהתבסס על התצוגה שנבחרה. התצוגות הנתמכות הן בסיסי או מתקדם:

מצב בסיסי | מציג את מצב הכוננים הקשיחים ואיור של אמצעי האחסון RAID הנוכחי. באפשרותך לעבור למצב מתקדם על-ידי לחיצה על הלחצן החלף לתצוגת מצב מתקדם אם הוא מוצג, או על-ידי בחירת מצב מתקדם מהתפריט תצוגה.
מצב מתקדם | מציג שילוב של תצוגה לוגית ותצוגה פיזית של הכוננים הקשיחים וכל אמצעי אחסון RAID נתמך שעשוי להימצא במערכת. התצוגה הלוגית מראה פרטים אודות מערכים ואמצעי אחסון RAID‏. התצוגה הפיזית מראה פרטים אודות הכוננים הקשיחים ואופן חיבורם זה לזה.

התצוגה מתרעננת אוטומטית כאשר מתבצע שינוי בתצורה של התקן ATA טורי או אמצעי אחסון RAID‏. ניתן לרענן את התצוגה באופן ידני על-ידי בחירת רענון מהתפריט תצוגה, או על-ידי הקשה על F5‏.

#### איור 1: תצוגה בסיסית

הערה: איור זה מראה מערכת RAID טיפוסית. ייתכן שתראה תצוגה אחרת, בהתאם לכונן שעליו מותקנת מערכת ההפעלה ולמספר אמצעֵי האחסון RAID הקיימים במערכת. אם מערכת אינה כוללת אמצעֵי אחסון RAID, יוצג מצב הכוננים הקשיחים.

#### איור 2: תצוגה מתקדמת

הערה: איור זה מראה מערכת RAID טיפוסית עם ארבעה כוננים קשיחים. ייתכן שתראה תצוגה אחרת, בהתאם לכונן שעליו מותקנת מערכת ההפעלה ולמספר אמצעֵי האחסון RAID הקיימים במערכת. אם מערכת אינה כוללת אמצעֵי אחסון RAID, יוצג מצב הכוננים הקשיחים.

החלונית מימין, הנקראת חלונית ההתקנים, מציגה את התצוגה הלוגית והתצוגה הפיזית של ההתקנים היוצרים את מערכת המשנה לאחסון ATA הטורית. התקנים אלה יכללו את בקר ה- ATA הטורי, כוננים קשיחים ATA טוריים נתמכים, כוננים קשיחים ATAPI נתמכים ואמצעֵי אחסון RAID נתמכים הנמצאים במערכת.

בחר התקן ופרטיו יופיעו בחלונית השמאלית, שנקראת חלונית המידע. האיור לעיל מציג דוגמה לתצוגת מצב מתקדם עם ארבעה כוננים קשיחים. ישנם שני אמצעי אחסון, MyRAID5 ו- MyRAID10, המשתפים מערך בודד. זוהי דוגמה לתצורת RAID המשתמשת ב- RAID מטריצה.

## דוחות ועזרה

#### דוח מערכת

בעת בחירה מהתפריט תצוגה, דוח המערכת מציג פרטי מערכת כגון סוג המעבד, מערכת ההפעלה והתקני מערכת המשנה לאחסון. הדוח מתאר גם את המערכים ואמצעֵי האחסון RAID, כמו גם פרטים פיזיים המתארים את הכוננים הקשיחים עצמם. ניתן להדפיס או לשמור את דוח המערכת על-ידי לחיצה על הלחצן המתאים בתיבת הדו-שיח. לפני פנייה לתמיכה טכנית, כדאי להדפיס את דוח המערכת.

#### תמיכה

בעת בחירה מהתפריט עזרה, תיבת הדו-שיח תמיכה מציגה קישורים לאתרי אינטרנט המספקים עדכוני מוצרים, תמיכה טכנית, תיעוד ומידע אחר אודות מוצרים. כברירת מחדל, הקישורים פונים לדפי התמיכה של Intel, אך יצרן המערכת יכול להתאימם. לקבלת תמיכה טכנית ומידע בנוגע לעדכון מוצר, Intel ממליצה להשתמש במשאבים שבדף התמיכה או לפנות ישירות ליצרן המערכת.

#### אודות

בעת בחירה מהתפריט עזרה, תיבת הדו-שיח אודות מציגה את כרזת המוצר Matrix Storage Manager, אשר כוללת את מספר הגרסה המותקנת.

## פרטי התקן

חלונית המידע מציגה מידע עבור ההתקן שנבחר. הפרמטרים עבור כל סוג התקן רשומים בטבלאות הבאות. אם פרמטר אינו חל על ההתקן שבחרת, הוא אינו מוצג.

### פרטי מערך RAID (מצב RAID בלבד)

פרמטר | ערך
--- | ---
מצב | אין הגירות פעילות: לא מתרחשות הגירות או בניות מחדש.
בנייה מחדש: אמצעי אחסון RAID אחד או יותר עובר בנייה מחדש.
הוספת כוננים קשיחים: מנהל ההתקן של Intel Matrix Storage Manager מוסיף פריט אחד או יותר ומעביר נתונים במערך.
החלפת כוננים קשיחים: אמצעי אחסון RAID אחד או יותר נבנה מחדש בכונן קשיח חילופי, כתוצאה מאירוע SMART בכונן קשיח באמצעי אחסון זה.
מאתחל: זוגיות אמצעי אחסון RAID 5 מאותחלת, או שנתונים באמצעי אחסון RAID מאומתים או מאומתים ומתוקנים.
מטמון כתיבה של כונן קשיח מאופשר | דיווח אם מטמון הכתיבה מאופשר עבור כל הכוננים הקשיחים במערך.
גודל | ציון קיבולת המערך, בג'יגה-בתים.
שטח פנוי | ציון כמות השטח במערך שאמצעי האחסון RAID אינו משתמש בה. ניתן להשתמש בשטח פנוי כדי ליצור אמצעי אחסון RAID שני.
מספר כוננים קשיחים | ציון מספר הכוננים הקשיחים המהווים חלק מהמערך.
פריט כונן קשיח [1, 2, 3, 4, 5, 6] | ציון היצרן ומספר הדגם של כל כונן קשיח השייך למערך.
מספר אמצעֵי אחסון | ציון מספר אמצעֵי האחסון RAID במערך. אם מספר אמצעֵי האחסון שווה 1 וישנו שטח פנוי זמין, ניתן ליצור את אמצעִי האחסון RAID השני במערך.
פריט אמצעי אחסון [1, 2] | דיווח השם של כל אמצעי האחסון RAID במערך.

### פרטי אמצעי אחסון RAID (מצב RAID בלבד)

פרמטר | ערך
--- | ---
מצב אמצעי אחסון RAID | רגיל: גישה מלאה לנתוני אמצעי האחסון
כשל: עבור אמצעי אחסון RAID 0, פריט אחד או יותר חסר או אינו תקין. עבור אמצעֵי אחסון RAID 1, שני הפריטים אינם תקינים. עבור אמצעֵי אחסון RAID 5 או RAID 10, שני פריטים או יותר חסרים או אינם תקינים. הערה: בתנאים מסוימים, עשוי להתקבל דיווח על פגיעה בביצועי אמצעי אחסון RAID 10, למרות ששני פריטים חסרים או אינם תקינים.
פגיעה בביצועים: רק אמצעי אחסון RAID 1‏, RAID 5 ו- RAID 10 יכולים להיות במצב זה. מצב זה מציין שפריט אינו תקין או חסר.
אירוע SMART‏: כונן קשיח חרג מרמת השגיאות שניתן לשחזר ודיווח על אירוע SMART‏.
בנייה מחדש: רק אמצעי אחסון RAID 0‏, RAID 5 ו- RAID 10 יכולים להיות במצב זה. מצב זה מציין שנתונים מועתקים לכונן מראה או חילופי ושיתירות הנתונים משוחזרת.
בהגירה: מצב זה מציין שנתונים מועברים לכונן קשיח או מערך שני ושאמצעי אחסון RAID נוצר.
מאמת: מציין שמתבצע אימות של נתונים באמצעי האחסון RAID‏.
מצב אמצעי אחסון לשחזור | עודכן: רק אמצעי אחסון לשחזור המוגדרים למדיניות עדכון רציף יכולים להימצא במצב זה. נתונים בכונן השחזור תואמים לנתונים בכונן הראשי.
מחייב עדכון: רק אמצעי אחסון לשחזור המוגדרים למדיניות עדכון לפי דרישה יכולים להימצא במצב זה. נתונים בכונן השחזור אינם תואמים לנתונים בכונן הראשי.
התקדמות עדכון אמצעי אחסון: נתונים בכונן הראשי מועתקים לכונן השחזור. רק שינויים שבוצעו מאז תהליך העדכון האחרון מועתקים.
התקדמות שחזור: נתונים בכונן השחזור מחליפים את כל הנתונים בכונן הראשי.
כונן ראשי לקריאה בלבד: בחרת באפשרות לגשת לקובצי הכונן הראשי באמצעות סייר Windows*, ההופכת את הכונן הראשי לכונן קריאה בלבד.
כונן שחזור לקריאה בלבד: בחרת באפשרות לגשת לקובצי כונן השחזור באמצעות סייר *Windows, ההופכת את כונן השחזור לכונן קריאה בלבד.
כונן ראשי חסר: הכונן הראשי שישמש ליצירת אמצעי האחסון לשחזור אינו מזוהה עוד.
כונן שחזור חסר: כונן השחזור שישמש ליצירת אמצעי האחסון לשחזור אינו מזוהה עוד.
שגיאות אימות | דיווח על מספר מקרי חוסר העקביות שנמצאו במהלך אימות נתונים של אמצעי אחסון RAID‏. דיווח זה תקף רק בזמן תהליך האימות או בזמן תהליך האימות והתיקון.
בלוקים עם שגיאות מדיה | דיווח על מספר הבלוקים עם שגיאות מדיה שנמצאו במהלך אימות נתונים של אמצעי אחסון RAID‏. דיווח זה תקף רק בזמן תהליך האימות או בזמן תהליך האימות והתיקון.
אמצעי אחסון מערכת | דיווח אם אמצעי האחסון מכיל קובצי מערכת הפעלה מוגנים.
מטמון כתיבה חזרה באמצעי אחסון מאופשר | דיווח אם תכונת מטמון הכתיבה חזרה מאופשרת עבור אמצעי האחסון. מצב זה תקף עבור אמצעֵי אחסון RAID 5 בלבד.
רמת RAID | ציון רמת ה- RAID שבשימוש עבור אמצעי האחסון.
גודל רצועה | ציון הגודל של כל בלוק נתונים רציף לוגי שבשימוש באמצעי האחסון, עבור אמצעי אחסון RAID 0‏, RAID 5 ו- RAID 10‏. גודל הרצועה מצוין בקילו-בתים.
גודל | ציון הקיבולת הכוללת של אמצעי האחסון, בג'יגה-בתים.
מספר כוננים קשיחים | ציון מספר הכוננים הקשיחים שאמצעי האחסון כולל.
פריט כונן קשיח [1, 2, 3, 4, 5, 6] | עבור אמצעי אחסון RAID 0‏, RAID 5 ו- RAID 10‏, ציון היצרן ומספר הדגם של כל כונן קשיח שבשימוש באמצעי האחסון.
כונן קשיח ראשי | עבור אמצעי אחסון לשחזור, ציון היצרן ומספר הדגם של הכונן הראשי.
כונן קשיח לשחזור | עבור אמצעי אחסון לשחזור, ציון היצרן ומספר הדגם של כונן השחזור.
מערך אב | ציון שם המערך שמכיל אמצעי אחסון זה.

### פרטי כונן קשיח RAID (מצב RAID בלבד)

פרמטר | ערך
--- | ---
שימוש | פריט מערך: הכונן הקשיח צורף לכוננים אחרים כדי ליצור מערך הכולל אמצעֵי אחסון RAID‏. ניתן לחשוף את אמצעֵי האחסון RAID למערכות ההפעלה. עם זאת, את הכוננים הבודדים לא.
פריט מערך (ראשי): הכונן הקשיח הוא כונן המקור עבור אמצעי אחסון השחזור.
פריט מערך (שחזור): הכונן הוא כונן היעד עבור אמצעי אחסון השחזור.
כונן קשיח שאינו RAID‏: אין מטה-נתונים RAID בכונן הקשיח, והוא גלוי למערכת ההפעלה וזמין לשימושה.
ללא: הכונן הקשיח מכיל מטה-נתונים המונעים את חשיפתו למערכת ההפעלה, אך הכונן הקשיח אינו פריט במערך.
מצב | רגיל: הכונן הקשיח נמצא ופועל כצפוי.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
חסר: הכונן הקשיח אינו נמצא.
גרסה לא תואמת: הכונן הקשיח מכיל מטה-נתונים RAID המדווחים על גרסה שאינה תואמת לגרסה הנוכחית של תוכנת RAID‏.
כשל: מצב זה מציין מצב זהה למצב 'אירעה שגיאה'. מצב זה יוצג ב- Intel Matrix Storage Console‏.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s.
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
מטמון כתיבה של כונן קשיח מאופשר | ציון אם תכונת הכתיבה חזרה מאופשרת עבור הכונן הקשיח.
מספר אמצעֵי אחסון | ציון מספר אמצעֵי האחסון במערך.
פריט אמצעי אחסון [1, 2] | ציון השם של כל אמצעי אחסון שהכונן הקשיח שייך אליו.
מערך אב | ציון שם מערך ה- RAID שהכונן הקשיח שייך אליו.

### פרטי כונן קשיח שאינו RAID (מצב RAID בלבד)

פרמטר | ערך
--- | ---
שימוש | כונן קשיח שאינו RAID‏: כונן קשיח זה אינו בשימוש במערך או אמצעי אחסון RAID‏. כונן קשיח זה יכול לשמש כ- RAID חילופי או כהתקן לאחסון נתונים.
חילופי: כונן קשיח זה סומן ככונן יעד לבניות מחדש אוטומטיות.
שימוש לא ידוע בכונן קשיח: לא ניתן היה לקבוע את השימוש בכונן קשיח זה. הסיבה יכולה להיות חוסר תאימות בין גרסת תוכנה זו לבין תצורת הכונן הקשיח.
מצב | רגיל: הכונן הקשיח נמצא ופועל כצפוי.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
כשל: מצב זה מציין מצב זהה למצב 'אירעה שגיאה'. מצב זה יוצג ב- Intel Matrix Storage Console‏.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s.
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
כונן קשיח של המערכת | ציון אם הכונן הקשיח מכיל קובצי מערכת הפעלה מוגנים.
גודל | ציון הקיבולת הכוללת של הכונן הקשיח, בג'יגה-בתים.

### פרטי כונן קשיח ATA טורי (מצב AHCI או נייד בלבד)

שם | תיאור
--- | ---
מצב | רגיל: הכונן הקשיח נמצא ופועל כצפוי.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
כשל: מצב זה מציין מצב זהה למצב 'אירעה שגיאה'. מצב זה יוצג ב- Intel Matrix Storage Console‏.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s.
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
גודל | ציון הקיבולת הכוללת של הכונן הקשיח, בג'יגה-בתים.

## ניהול מערכת משנה לאחסון

ניתן להציג את Intel(R) Matrix Storage Console בשני מצבים: מצב בסיסי ומצב מתקדם. מצב בסיסי הוא תצוגה פשוטה המציגה פרטי התקן בצורה של הודעות מצב ואיורים. במצב חריג, כגון כונן קשיח לא תקין או חסר, החלון פרטים יכלול לחצן שפותח את החלון מצב מתקדם, על מנת לנהל את הבעיה. המצב המתקדם מספק אפשרויות נוספות לניהול מערכת משנה למשתמשי קצה מתקדמים יותר. חלקו הנותר של סעיף זה מספק את כל האפשרויות הזמינות של מצב מתקדם.

### יצירת אמצעי אחסון

כדי ליצור RAID או אמצעי אחסון לשחזור חדשים, בחר באחת האפשרויות בתפריט 'פעולות' במצב מתקדם. הבחירה תפעיל אשף אשר ינחה אותך בהליך יצירת אמצעי האחסון. סקירה של שיטת יצירת כל אמצעי אחסון מסופקת להלן.

> > אזהרה: יצירת אמצעי אחסון RAID מוחקת נתונים בכל הכוננים הקשיחים שנבחרו, יצירת אמצעי אחסון RAID מתוך כונן קשיח קיים מוחקת נתונים בכל פריטי הכוננים הקשיחים למעט כונן המקור ויצירת אמצעי אחסון לשחזור מוחקת נתונים בכונן השחזור שנבחר. בצע גיבוי של כל הנתונים החשובים, לפני יצירת אמצעי אחסון.

> > הערת אירוע SMART‏: לא תוכל ליצור אמצעי אחסון RAID אם אחד או יותר מהכוננים הקשיחים ATA הטוריים שבחרת עבור אמצעי האחסון RAID דיווחו על אירוע SMART‏. אם לדעתך אירוע ה- SMART לא יפריע לפעולה הרגילה של הכונן הקשיח, לחץ באמצעות הלחצן הימני של העכבר על הכונן הקשיח שמציג אירוע SMART ובחר איפוס אירוע SMART‏. לאחר מכן תוכל להשתמש בכונן זה כדי ליצור אמצעי אחסון RAID‏. פעולה זו אינה מומלצת, אלא אם כן הסיבה לאירוע ה- SMART מובנת לך.

- יצירת אמצעי אחסון לשחזור: השתמש באפשרות יצירה זו כדי ליצור אמצעי אחסון באמצעות טכנולוגיית התאוששות מהירה של Intel(R)‏. טכנולוגיה זו מעתיקה נתונים מכונן ראשי לכונן שחזור באופן רציף או לפי דרישה. הכונן הראשי וכונן השחזור חייבים להקיף 100% ממקום הכונן הקשיח הזמין של מערך ורק אמצעי אחסון לשחזור אחד יכול להיות להימצא במערכת.
- יצירת אמצעי אחסון RAID‏: השתמש באפשרות יצירה זו כדי ליצור אמצעי אחסון RAID כאשר אינך רוצה לשמור נתונים בכונן קשיח קיים. ייעשה שימוש בשני כוננים קשיחים או יותר עבור אמצעי האחסון, בהתאם לרמת ה- RAID שבחרת. תכונת RAID המטריצה מאפשרת ליצור שני אמצעי אחסון במערך. לשם כך, בחר קיבולת אמצעי אחסון נמוכה מהקיבולת הכוללת של המערך. פעולה זו תשאיר מקום ריק במערך עבור אמצעי האחסון RAID השני. אמצעי האחסון השני יתפוס אוטומטית את המקום הנותר במערך. Intel Matrix Storage Console יוצר רק את אמצעי האחסון RAID‏. אמצעי האחסון המתקבל אינו מחולק למחיצות ואינו מפורמט. השתמש בכלי העזר Windows* Disk Management (ניהול דיסקים) כדי לחלק את אמצעי האחסון RAID החדש למחיצות וכדי לפרמט אותו.
- יצירת אמצעי אחסון RAID מכונן קשיח קיים: השתמש באפשרות יצירה זו כאשר ברצונך לשמור נתונים בכונן קשיח קיים ולהעתיק נתונים אלה לכונן קשיח נוסף אחד או יותר. שיטת יצירה זו, הנקראת הגירה, עשויה לארוך מספר שעות, בהתאם לקיבולת הכונן הקשיח ועומס העבודה של המערכת. לאחר שתשלים את אשף יצירת אמצעי אחסון RAID מכונן קשיח קיים, תופיע תיבת דו-שיח המציגה את תהליך ההגירה. כדי לפתוח מחדש את תיבת הדו-שיח בכל נקודה במהלך תהליך ההגירה, ב- Intel Matrix Storage Console לחץ באמצעות הלחצן הימני של העכבר על אמצעי האחסון המבצע את ההגירה ובחר הצגת התקדמות הגירה. רק תהליך הגירה אחד יכול להתבצע בכל פעם. אם ברצונך להמיר יותר מכונן נתונים אחד לאמצעי אחסון RAID, עליך להמירם בזה אחר זה. הטבלה להלן מציגה הגירות הנתמכות, בהתבסס על בקר האחסון במערכת שלך.

#### טבלה 3: הגירות נתמכות

| בקר אחסון
מרמת RAID זו | לרמת RAID זו | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
כונן קשיח בודד | RAID 0 של 2 כוננים | כן | כן | כן | כן | כן | כן
כונן קשיח בודד | RAID 0 של 3 או 4 כוננים | לא | כן | לא | כן | כן | לא
כונן קשיח בודד | RAID 0 של 5 או 6 כוננים | לא | לא | לא | כן | לא | לא
כונן קשיח בודד | RAID 1 של 2 כוננים | כן | כן | כן | כן | כן | כן
כונן קשיח בודד | RAID 10 של 4 כוננים | לא | כן | לא | כן | כן | לא
כונן קשיח בודד | RAID 5 של 3 או 4 כוננים | לא | כן | לא | כן | כן | לא
כונן קשיח בודד | RAID 5 של 5 או 6 כוננים | לא | לא | לא | כן | לא | לא
RAID 1 של 2 כוננים | RAID 5 של 3 או 4 כוננים | לא | כן | לא | כן | כן | לא
RAID 1 של 2 כוננים | RAID 5 של 5 או 6 כוננים | לא | לא | לא | כן | לא | לא
RAID 0 של 2 כוננים | RAID 5 של 3 או 4 כוננים | לא | כן | לא | כן | כן | לא
RAID 0 של 2 כוננים | RAID 5 של 5 או 6 כוננים | לא | לא | לא | כן | לא | לא
RAID 0 של 3 כוננים | RAID 5 של 4 כוננים | לא | כן | לא | כן | כן | לא
RAID 0 של 3 כוננים | RAID 5 של 5 או 6 כוננים | לא | לא | לא | כן | לא | לא
RAID 0 של 4 כוננים | RAID 5 של 5 או 6 כוננים | לא | לא | לא | כן | לא | לא
RAID 10 של 4 כוננים | RAID 5 של 4 כוננים | לא | כן | לא | כן | כן | לא
RAID 10 של 4 כוננים | RAID 5 של 5 או 6 כוננים | לא | לא | לא | כן | לא | לא

### ניהול אמצעי אחסון RAID

לאחר שתיצור אמצעי אחסון RAID, הוא יוצג בחלונית התקנים ותוכל לגשת לאפשרויות הבאות של ניהול אמצעי אחסון על-ידי לחיצה באמצעות הלחצן הימני של העכבר על השם.

- מחיקת אמצעי אחסון: אפשרות זו מאפשרת למחוק אמצעי אחסון RAID ולאפס את פריטי הכוננים הקשיחים לכוננים קשיחים שאינם RAID‏. אזהרה: מחיקת אמצעי אחסון RAID 0‏, RAID 5 או RAID 10‏ מוחקת נתונים בכל פריטי הכוננים הקשיחים. בצע גיבוי של כל הנתונים החשובים, לפני מחיקת אמצעי אחסון RAID‏.
- שינוי אמצעי אחסון: אפשרות זו מאפשרת לשנות את שמו של אמצעי אחסון RAID ולבצע הגירה של רמת RAID (לדוגמה, הגירה מאמצעי אחסון RAID 0‏, 1 או 10‏ לאמצעי אחסון RAID 5‏).
- המרה לאמצעי אחסון לשחזור: אפשרות זו זמינה רק עבור אמצעי אחסון RAID 1 המקיפים 100% ממקום הכונן הקשיח במערך. לאחר המרת אמצעי אחסון RAID 1, הוא ישתמש בטכנולוגיית התאוששות מהירה של Intel(R)‏.
- אימות אמצעי אחסון RAID‏: אפשרות זו מאמתת את הנתונים באמצעי אחסון RAID 1‏. עם השלמת תהליך האימות, תופיע תיבת דו-שיח המציגה את מספר שגיאות האימות ובלוקים עם שגיאות מדיה שנמצאו.
- אימות ותיקון של אמצעי אחסון RAID‏: אפשרות זו מאמתת ומתקנת את הנתונים באמצעי אחסון RAID 1‏. עם השלמת תהליך האימות והתיקון, תופיע תיבת דו-שיח המציגה את מספר שגיאות האימות שנמצאו ותוקנו ואת מספר הבלוקים עם שגיאות מדיה שהוקצו מחדש.
- הפעלה או ביטול של מטמון הכתיבה חזרה באמצעי אחסון: תכונה זו חלה רק על RAID 5‏. מטמון הכתיבה חזרה באמצעי אחסון מאופשר או מנוטרל אוטומטית אם נעשה שימוש באל-פסק (UPS‏). כאשר מתרחש מעבר מאספקת זרם חילופין (AC) לזרם ישר (DC), כפי שמתרחש כאשר מקור זרם החילופין אינו תקין או מתנתק, מטמון הכתיבה חזרה מרוקן ומנוטרל. כאשר מתרחש מעבר מאספקת זרם ישר (DC) לזרם חילופין (AC), כפי שמתרחש כאשר מקור זרם החילופין משוחזר, מטמון הכתיבה חזרה מאופשר מחדש. כאשר מטמון הכתיבה חזרה לאמצעי אחסון מאופשר, ניתן לשלב בקשות כתיבה מרובות. כתיבת הנתונים מזיכרון המטמון לאמצעי האחסון RAID 5 יעילה יותר. ניתן לאפשר או לנטרל את מטמון הכתיבה חזרה לאמצעי האחסון בכל עת, ללא צורך להפעיל מחדש את המחשב.
- הצגת תהליך ההגירה: אפשרות זן זמינה רק כאשר מתבצעת הגירה. לאחר שתבחר באפשרות זו, תיפתח תיבת דו-שיח שתציג את אחוז השלמת תהליך ההגירה כ- % שהושלם.
- שחזור אמצעי אחסון: אפשרות זו משחזרת אמצעי אחסון לאחר שהכונן הקשיח שגרם לתקלה שוחזר פיזית, בתנאי שהתנאים הבאים מתקיימים:
  - הכוננים הקשיחים (או הכונן הקשיח) שבמקור היוו חלק מאמצעי האחסון RAID שכשל, הותקנו מחדש
  - לא בוצעה גישה לנתונים שבכונן הקשיח בזמן הסרת הכונן הקשיח מהמערכת
  לאחר שתבחר באפשרות זו, בתיבת הדו-שיח של Intel Matrix Storage Console שנפתחת, לחץ על אישור כדי להמשיך. עם סיום השחזור, מצב אמצעי האחסון יהיה רגיל.

### ניהול אמצעי אחסון לשחזור

לאחר שתיצור אמצעי אחסון לשחזור, הוא יוצג בחלונית ההתקנים ותוכל לגשת לאפשרויות הבאות של ניהול אמצעי אחסון על-ידי לחיצה באמצעות הלחצן הימני של העכבר על השם.

- מחיקת אמצעי אחסון: אפשרות זו מאפשרת למחוק אמצעי אחסון לשחזור ולאפס את הכונן הראשי וכונן השחזור לכוננים קשיחים שאינם RAID‏.
- שינוי אמצעי אחסון: אפשרות זו מאפשרת לבצע את השינויים הבאים באמצעי האחסון לשחזור: לשנות שם של אמצעי אחסון, להחליף ולשכפל כוננים ולשנות מדיניות עדכון.
- נטרול עדכון רציף: בחירה באפשרות זו תשנה את מדיניות העדכון למדיניות לפי דרישה. לאחר מכן, עליך לדרוש עדכונים ידנית על-ידי לחיצה באמצעות הלחצן הימני של העכבר ובחירה באפשרות 'עדכון אמצעי אחסון'.
- עדכון אמצעי אחסון: אפשרות זו זמינה רק כאשר אמצעי האחסון מוגדר למדיניות עדכון לפי דרישה. בחירה באפשרות זו מעתיקה נתונים בכונן הראשי לכונן השחזור. רק שינויים שבוצעו מאז תהליך העדכון האחרון מועתקים.
- הצגת התקדמות עדכון אמצעי אחסון: אפשרות זו זמינה רק בעת יצירת אמצעי אחסון לשחזור חדש או בעת בחירה באפשרות 'עדכון אמצעי אחסון' במדיניות העדכון לפי דרישה.
- ביטול תהליך עדכון אמצעי אחסון: אפשרות זו זמינה רק בעת יצירת אמצעי אחסון לשחזור חדש או בעת בחירה באפשרות 'עדכון אמצעי אחסון' במדיניות העדכון לפי דרישה.
- שחזור נתונים לכונן ראשי: אפשרות זו זמינה רק לאחר שאתחלת את המערכת מכונן השחזור באמצעות ממשק המשתמש של Intel Matrix Storage Manager option ROM‏. בחירה באפשרות זו תחליף את כל נתוני הכונן הראשי בנתונים הנמצאים בכונן השחזור.
- ביטול תהליך שחזור: אפשרות זו זמינה רק כאשר מתבצע שחזור לכונן הראשי.
- גישה לקובצי כונן ראשי או כונן שחזור: אפשרות זו מאפשרת להציג קבצים בכונן השחזור או בכונן הראשי באמצעות סייר Windows*, אולם היא מנטרלת עדכונים רציפים של אמצעי האחסון לשחזור. כשתסיים את הצגת הקבצים, לחץ באמצעות לחצן העכבר הימני על אמצעי האחסון ובחר באפשרות להסתרת קובצי כונן ראשי או כונן שחזור, כדי לאפשר עדכוני אמצעי אחסון.
- הסתרת קובצי כונן ראשי או כונן שחזור: אפשרות זו זמינה רק לאחר שתבחר באפשרות לגשת לקובצי הכונן הראשי או כונן השחזור בסייר Windows*‏. בחירה באפשרות זו תאפשר את הכתיבה בכונן הקשיח ותאפשר עדכוני אמצעי אחסון.
- המרה לאמצעי אחסון RAID‏: אפשרות זו מאפשרת להמיר אמצעי אחסון לשחזור לאמצעי אחסון RAID 1‏.

### פעולות ניהול אחרות

- סריקה חוזרת לחיפוש התקני הכנס-הפעל: אפשרות זו זמינה בתפריט 'פעולות' ומזהה כוננים קשיחים אשר התווספו או הוסרו. עם השלמת הסריקה, המידע המעודכן יוצג בתצוגה מצב מתקדם. פעולה זו זהה לבחירת 'Scan for hardware changes' (סרוק שינויים בחומרה) במנהל ההתקנים של Windows‏.
- סימון כונן קשיח שאינו RAID ככונן חילופי: אזהרה: בעת סימון כונן קשיח ככונן חילופי, כל הנתונים בכונן זה נמחקים לצמיתות. בצע גיבוי של כל הנתונים החשובים, לפני סימון כונן ככונן חילופי. תכונה זו מסמנת כוננים קשיחים ככונני יעד עבור בניות מחדש אוטומטיות. כדי לסמן כונן קשיח ככונן חילופי, בחלונית ההתקנים לחץ על אחד מהכוננים הקשיחים הרשומים ברשימת הכוננים הקשיחים שאינם RAID ובחר 'סימון כחילופי'.
- איפוס כונן קשיח חילופי לכונן שאינו RAID‏: ניתן לאפס רק כוננים קשיחים שאינם RAID המסומנים כבר ככונן חילופי. בחלונית ההתקנים, לחץ באמצעות הלחצן הימני של העכבר על הכונן הקשיח החילופי ברשימת הכוננים הקשיחים שאינם RAID ובתפריט שמופיע בחר איפוס כונן קשיח לכונן שאינו RAID‏. כונן זה, שהיה פריט במערך RAID, יהפוך לכונן שאינו RAID‏.
- הפעלה או ביטול של מטמון הכתיבה של כונן קשיח: תכונת מטמון כתיבה של כונן קשיח נועדה לשפר ביצועים ונתמכת על-ידי כוננים קשיחים מסוימים. הפעלת מטמון הכתיבה משפרת את הביצועים על-ידי אחסון זמני של נתונים, לפני כתיבתם לכונן הקשיח. החיסרון שבהפעלת מטמון הכתיבה הוא שהנתונים בזיכרון המטמון עלולים לאבד במקרה של הפסקת חשמל למערכת. כדי לאפשר או לנטרל את מטמון הכתיבה, לחץ באמצעות הלחצן הימני של העכבר על מערך ה- RAID ולאחר מכן בחר אפשור או נטרול מטמון כתיבה של כונן קשיח. הפעל מחדש את המחשב כדי להחיל את השינויים.

# שחזור נתונים לכונן ראשי

הנושאים בסעיף זה חלים רק על אמצעי אחסון לשחזור. הם מסבירים כיצד להעתיק נתונים מכונן השחזור לכונן הראשי עקב כונן ראשי לא תקין, פגום או אבוד; או להחזיר נתוני כונן ראשי למצב הקודם.

## החלפת כונן ראשי

שחזור לכונן ראשי נדרש אם מתרחשת תקלה בכונן הראשי או שהוא מוסר מהמערכת ואובד.

1. כבה את המערכת וחבר כונן ראשי חדש.
2. הפעל את המערכת. במהלך אתחול המערכת, לחץ על `Ctrl-I` כדי להיכנס לממשק המשתמש של Intel(R) Matrix Storage Manager option ROM‏.
3. ב- '`MAIN MENU`' (תפריט ראשי) בחר '`Recovery Volume Options`' (אפשרויות אמצעי אחסון לשחזור).
4. בתפריט 'Recovery Volume Options', בחר באפשרות מס' 1 '`Boot from Recovery Drive`' (אתחול מכונן שחזור).
5. הפעל מחדש את המערכת.
6. כאשר מערכת ההפעלה פועלת, מהתפריט Start (התחל) בחר Intel(R) Matrix Storage Console או לחץ על סמל מגש המערכת Intel Matrix Storage Manager‏.
7. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
8. לחץ באמצעות הלחצן הימני של העכבר על הכונן הראשי ובחר 'בנה מחדש לכונן קשיח זה'. לחילופין, לחץ באמצעות הלחצן הימני של העכבר על כונן ראשי חדש ובחר 'סימון כחילופי' כדי להתחיל אוטומטית בתהליך הבנייה מחדש. במצב אמצעי האחסון יוצג 'בנייה מחדש: % הושלם'.
9. לאחר השלמת תהליך הבנייה מחדש, לחץ באמצעות הלחצן הימני של העכבר על אמצעי האחסון לשחזור ובחר 'שינוי אמצעי אחסון' כדי להחליף בין הכונן לשחזור לבין הכונן הראשי. לחילופין, הפעל מחדש את המערכת והשתמש ב- Intel Matrix Storage Manager option ROM כדי לאתחל מהכונן הראשי.

## החזרת נתוני הכונן הראשי למצב קודם

אם אמצעי האחסון לשחזור מוגדר למדיניות עדכון לפי דרישה, באפשרותך להחזיר נתוני כונן ראשי למצב שבו היו בסופו של התהליך האחרון של עדכון אמצעי האחסון. אפשרות זו שימושית במיוחד כאשר מזוהה וירוס בכונן הראשי או שאורחים משתמשים במערכת שלך.

1. הפעל מחדש את המערכת. במהלך אתחול המערכת, לחץ על `Ctrl-I` כדי להיכנס לממשק המשתמש של Intel Matrix Storage Manager option ROM‏.
2. ב- '`MAIN MENU`' (תפריט ראשי) בחר '`Recovery Volume Options`' (אפשרויות אמצעי אחסון לשחזור).
3. בתפריט 'Recovery Volume Options', בחר באפשרות מס' 1 '`Boot from Recovery Drive`' (אתחול מכונן שחזור).
4. הפעל מחדש את המערכת.
5. כאשר מערכת ההפעלה פועלת, מהתפריט Start (התחל) בחר Intel(R) Matrix Storage Console או לחץ על סמל מגש המערכת Intel Matrix Storage Manager‏.
6. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
7. לחץ באמצעות הלחצן הימני של העכבר על אמצעי האחסון לשחזור בחלונית ההתקנים ובחר 'שחזור נתונים לראשי'. מצב אמצעי האחסון יוצג כמתבצע שחזור לכונן ראשי: % הושלם.
8. לאחר השלמת תהליך השחזור, לחץ באמצעות הלחצן הימני של העכבר על אמצעי האחסון לשחזור ובחר 'שינוי אמצעי אחסון' כדי להחליף בין הכונן לשחזור לבין הכונן הראשי. לחילופין, הפעל מחדש את המערכת והשתמש ב- Intel Matrix Storage Manager option ROM כדי לאתחל מהכונן הראשי.

# שחזור אמצעי אחסון RAID

ההוראות בסעיף זה חלות רק על אמצעי אחסון RAID‏. אם מתקבל דיווח מה- Intel(R) Matrix Storage Manager על פגיעה בביצועים או על תקלה של אמצעי אחסון RAID, ייתכן שניתן יהיה לשחזר את אמצעי האחסון. אם לא ניתן לבצע שחזור, עליך ליצור מחדש את אמצעי האחסון RAID ולשחזר נתונים ידנית מגיבוי. לשחזור תצורת ה- RAID, עיין בסעיף הבא המתייחס לדיווח על בעיה ב- RAID‏.

## כשל באמצעי אחסון RAID 0

דיווח על כשל באמצעי אחסון RAID 0 מתקבל כאשר אחד מהפריטים שבו אינו תקין או מנותק. אם אחד מתרחישים אלה מתרחש, לא ניתן לגשת לאמצעי האחסון RAID 0 או לנתונים שבו. ניתן לשחזר את אמצעי האחסון RAID 0 אם פריט נותק, אך לא ניתן לשחזרו אם ישנה תקלה באחד הפריטים.

### פריט חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`רגיל`' עבור אמצעי האחסון RAID 0‏.
4. כאשר מערכת ההפעלה פועלת, מהתפריט Start (התחל) בחר Intel(R) Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון RAID 0 בחלונית ההתקנים, כדי לוודא שהוא פועל בצורה תקינה. בחלונית המידע יוצג המצב רגיל.

### פריט לא תקין

1. ודא שהמערכת כבויה.
2. החלף את הכונן הקשיח הפגום בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`כשל`' עבור אמצעי האחסון RAID 0 ויבקש להקיש `Ctrl-I` כדי להיכנס לממשק המשתמש.
4. הקש `Ctrl-I` כדי להיכנס ל'`תפריט ראשי`'.
5. בחר באפשרות `2` בתפריט הראשי כדי לבצע '`מחיקת אמצעי אחסון RAID`'.
6. ב'`תפריט מחיקת אמצעי אחסון`', בחר את אמצעי האחסון RAID 0 הפגום, באמצעות מקשי החצים למעלה ולמטה.
7. לחץ על המקש '`Delete`' כדי למחוק את אמצעי האחסון.
8. לחץ על '`כ`' כדי לאשר את המחיקה.
9. צור אמצעי אחסון RAID 0 חדש. אם הכונן הקשיח הפגום היווה חלק מאמצעי אחסון המערכת, יהיה עליך גם להתקין מחדש את מערכת ההפעלה.

## פגיעה בביצועים של אמצעי אחסון RAID 1

דיווח על פגיעה בביצועים של אמצעי אחסון RAID 1 מתקבל כאשר אחד מהפריטים שבו אינו תקין או מנותק ושיקוף נתונים אבד. כתוצאה מכך, המערכת יכולה להשתמש רק בפריט המתפקד. כדי ליצור מחדש שיקוף נתונים ולשחזר את יתירות הנתונים, עיין בהליכים הבאים.

### פריט חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל מחדש את המערכת. הבנייה מחדש תתרחש אוטומטית.

### פריט לא תקין

1. ודא שהמערכת כבויה.
2. החלף את הכונן הקשיח הפגום בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`פגיעה בביצועים`' עבור אמצעי האחסון RAID 1‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר 'בנה מחדש לכונן קשיח זה'.
7. לחץ על אמצעי האחסון RAID 1 בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

## פגיעה בביצועים של אמצעי אחסון RAID 1 ואמצעי אחסון RAID 0 לא תקין במערך RAID בודד

תקלה זו עשויה להתרחש כאשר ישנם שני אמצעי אחסון RAID‏ (0 ו- 1) במערך RAID בודד (ראה RAID מטריצה). דיווח על כשל באמצעי אחסון RAID 0 ופגיעה בביצועים של RAID 1 מתקבל כאשר אחד מהפריטים אינו תקין או מנותק.

### פריט חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`רגיל`' עבור אמצעי האחסון RAID 0 ומצב '`בנייה מחדש`' עבור אמצעי האחסון RAID 1‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. לחץ על אמצעי האחסון RAID 0 בחלונית ההתקנים ובחלונית המידע יוצג המצב רגיל. בעת בחירת אמצעי אחסון RAID 1, המצב של אמצעי האחסון RAID 1 יהיה בנייה מחדש: % הושלם.
7. עם השלמת הבנייה מחדש של אמצעי האחסון RAID 1, מצב אמצעי האחסון יהיה רגיל.

### פריט חסר כאשר מערכת ההפעלה נמצאת באמצעי האחסון RAID 1 או בכונן קשיח שאינו RAID

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`רגיל`' עבור אמצעי האחסון RAID 0 ומצב '`בנייה מחדש`' עבור אמצעי האחסון RAID 1‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. לחץ על אמצעי האחסון RAID 0 בחלונית ההתקנים ובחלונית המידע יוצג המצב רגיל. בעת בחירת אמצעי אחסון RAID 1, המצב של אמצעי האחסון RAID 1 יהיה בנייה מחדש: % הושלם.
7. עם השלמת הבנייה מחדש של אמצעי האחסון RAID 1, מצב אמצעי האחסון יהיה רגיל.

### פריט לא תקין כאשר מערכת ההפעלה נמצאת באמצעי האחסון RAID 1 או בכונן קשיח שאינו RAID

1. ודא שהמערכת כבויה.
2. החלף את הכונן הקשיח הפגום בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel(R) Matrix Storage option ROM יציג מצב '`פגיעה בביצועים`' עבור אמצעי האחסון RAID 1 ומצב '`כשל`' עבור אמצעי האחסון RAID 0‏.
4. כאשר מערכת ההפעלה פועלת, מהתפריט Start (התחל) בחר Intel(R) Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel(R) Matrix Storage Console‏.
6. לחץ באמצעות הלחצן הימני של העכבר על אמצעי האחסון RAID 0 בחלונית ההתקנים ובחר מחיקת אמצעי אחסון. 'אשף מחיקת אמצעי האחסון' ינחה אותך בהליך המחיקה.
7. כדי ליצור אמצעי אחסון חדש, בחר את התפריט פעולות ובחר יצירת אמצעי אחסון חדש. 'אשף יצירת אמצעי אחסון RAID' ינחה אותך בהליך היצירה.
8. השתמש ב- Windows Disk Management (ניהול דיסקים) כדי לחלק את אמצעי האחסון RAID החדש למחיצות וכדי לפרמט אותו.
9. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר 'בנה מחדש לכונן קשיח זה'.
10. לחץ על אמצעי האחסון RAID 1 בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

### פריט לא תקין כאשר מערכת ההפעלה נמצאת באמצעי האחסון RAID 0

1. ודא שהמערכת כבויה.
2. החלף את הכונן הקשיח הפגום בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, המסך של Intel(R) Matrix Storage option ROM יציג מצב '`כשל`' עבור אמצעי האחסון RAID 1 ומצב '`פגיעה בביצועים`' עבור אמצעי האחסון RAID 1‏.
4. אל תפעיל את ממשק המשתמש של Intel(R) Matrix Storage option ROM‏.
5. התקן את מערכת ההפעלה בכונן הקשיח החדש שאינו RAID‏.
6. במהלך הליך ההתקנה, תוצג ההודעה: `הקש F6 כדי לטעון את מנהל ההתקן של RAID`‏.
7. הקש `F6` כדי להתקין את מנהל ההתקן של RAID בכונן החדש שאינו RAID‏.
8. לאחר התקנת מערכת ההפעלה ומנהל ההתקן של RAID, פתח את סייר Windows כדי לזהות את המחיצה החדשה הנמצאת בכונן הקשיח החדש ואת המחיצה שנמצאת באמצעי האחסון RAID 1 שביצועיו נפגעו.
9. העתק למחיצה החדשה את הנתונים שברצונך להרחיק מאמצעי האחסון RAID 1 שביצועיו נפגעו.
10. אם בכוונתך לשחזר את תצורת ה- RAID באמצעי האחסון RAID 0 ו- RAID 1, המשך בשלבים הבאים.
11. מהתפריט Start (התחל), בחר את Intel(R) Matrix Storage Console‏.
12. מהתפריט תצוגה של ה- Intel(R) Matrix Storage Console, בחר מצב מתקדם, כדי להציג תצוגה מפורטת של ה- Intel(R) Matrix Storage Console‏.
13. בחלונית ההתקנים של IMSM Storage Console, לחץ באמצעות הלחצן הימני של העכבר על אמצעי האחסון RAID 0 ובחר מחיקת אמצעי אחסון מהתפריט שמופיע.
14. האשף מחיקת אמצעי אחסון RAID יסייע לך למחוק את אמצעי האחסון.
15. בחר את אמצעי האחסון RAID 1 ומחק את אמצעי האחסון.
16. בתפריט פעולות, בחר את תפריט המשנה יצירת אמצעי אחסון RAID מכונן קשיח קיים כדי ליצור אמצעי אחסון RAID 0 חדש.
17. האשף יצירת אמצעי אחסון RAID מכונן קשיח קיים יסייע לך ליצור את אמצעי האחסון RAID 0‏. ודא שגודל אמצעי האחסון קטן מגודל המערך, על מנת ליצור אמצעי אחסון נוסף.
18. צור אמצעי אחסון RAID 1 חדש.
19. שחזרת את התצורה המקורית.
20. העבר את הנתונים הרצויים מ- RAID 1 המקורי לאמצעי אחסון RAID 1 חדש זה, אם תרצה.

## פגיעה בביצועים של אמצעי אחסון RAID 5

דיווח על פגיעה בביצועים באמצעי אחסון RAID 5 מתקבל כאשר אחד מהפריטים שבו אינו תקין או מנותק. במקרה זה, עיין בהליך המתאים להלן:

### פריט חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage option ROM יציג מצב '`בנייה מחדש`' עבור אמצעי האחסון RAID 5‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. לחץ על אמצעי האחסון RAID 5 בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

### פריט לא תקין

1. ודא שהמערכת כבויה.
2. החלף את הכונן הקשיח הפגום בכונן קשיח חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage option ROM יציג מצב '`פגיעה בביצועים`' עבור אמצעי האחסון RAID 5‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר בנה מחדש לכונן קשיח זה.
7. לחץ על אמצעי האחסון RAID 5 בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

## כשל באמצעי אחסון RAID 5

דיווח על כשל באמצעי אחסון RAID 5 מתקבל כאשר אחד או יותר מהפריטים שבו אינו תקין. במקרה זה, בצע את ההליך המוצג להלן. הליך זה מוחק את אמצעי האחסון RAID 5 שאינו תקין ויוצר אמצעי אחסון RAID 5 חדש; ההליך אינו משחזר אמצעי אחסון RAID 5 לא תקין ואת הנתונים שבו. לאחר יצירת אמצעי האחסון RAID 5 החדש, עליך לשחזר את הנתונים מגיבויים ולהתקין את התוכנות שהיו באמצעי האחסון RAID 5 המקורי.

### פריטים לא תקינים

1. ודא שהמערכת כבויה.
2. החלף את הכוננים הקשיחים הפגומים בכוננים קשיחים חדשים, בעלי קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`כשל`' עבור אמצעי האחסון RAID 5 ויבקש להקיש `Ctrl-I` כדי להיכנס לממשק המשתמש.
4. הקש `Ctrl-I` כדי להיכנס ל'`תפריט ראשי`'.
5. בחר באפשרות 2 בתפריט הראשי כדי לבצע '`מחיקת אמצעי אחסון RAID`'.
6. ב'`תפריט מחיקת אמצעי אחסון`', בחר את אמצעי האחסון RAID 5 הפגום, באמצעות מקשי החצים למעלה ולמטה.
7. לחץ על המקש '`Delete`' כדי למחוק את אמצעי האחסון.
8. לחץ על '`כ`' כדי לאשר את המחיקה.
9. צור אמצעי אחסון RAID 5 חדש.
10. ייתכן שיהיה עליך להתקין מחדש את מערכת ההפעלה באמצעי האחסון החדש, ולשחזר את הנתונים מגיבויים.

## פגיעה בביצועים של אמצעי אחסון RAID 10

דיווח על פגיעה בביצועים באמצעי אחסון RAID 10 מתקבל כאשר אחד מהפריטים שבו אינו תקין או מנותק. במקרה זה, שחזר את אמצעי האחסון על-ידי ביצוע ההליך המתאים להלן:

### פריט חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage option ROM יציג מצב '`בנייה מחדש`' עבור אמצעי האחסון RAID 10‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. לחץ על אמצעי האחסון הנבחר בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

### פריט לא תקין

1. ודא שהמערכת כבויה.
2. החלף את הכונן הקשיח הפגום בכונן קשיח חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage option ROM יציג מצב '`פגיעה בביצועים`' עבור אמצעי האחסון RAID 10‏.
4. כאשר מערכת ההפעלה פועלת, מהתפריט Start (התחל) בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של ה- Intel Matrix Storage Console‏.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר 'בנה מחדש לכונן קשיח זה'.
7. לחץ על אמצעי האחסון הנבחר בחלונית ההתקנים. בחלונית המידע יוצג המצב בנייה מחדש: % הושלם. עם השלמת הבנייה מחדש, מצב אמצעי האחסון יהיה רגיל.

## כשל באמצעי אחסון RAID 10

דיווח על כשל באמצעי אחסון RAID 10 מתקבל כאשר לפחות שני פריטים אינם תקינים. במקרה זה, בצע את ההליך המוצג להלן. הליך זה מוחק את אמצעי האחסון RAID 10 שאינו תקין ויוצר אמצעי אחסון RAID 10 חדש. הליך זה אינו משחזר את אמצעי האחסון RAID 10 שאינו תקין ואת הנתונים שבו.

פריטים לא תקינים

1. ודא שהמערכת כבויה.
2. החלף את הכוננים הקשיחים הפגומים בכוננים קשיחים חדשים, בעלי קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב '`כשל`' עבור אמצעי האחסון RAID 10 ויבקש להקיש `Ctrl-I` כדי להיכנס לממשק המשתמש.
4. הקש `Ctrl-I` כדי להיכנס ל'`תפריט ראשי`'.
5. בחר באפשרות `2` בתפריט הראשי כדי לבצע מחיקת אמצעי אחסון RAID‏.
6. ב'`תפריט מחיקת אמצעי אחסון`', בחר את אמצעי האחסון RAID 10 הפגום, באמצעות מקשי החצים למעלה ולמטה.
7. לחץ על המקש '`Delete`' כדי למחוק את אמצעי האחסון.
8. לחץ על '`כ`' כדי לאשר את המחיקה.
9. צור אמצעי אחסון RAID 10 חדש.
10. יהיה עליך להתקין מחדש את מערכת ההפעלה באמצעי האחסון החדש.

# מנטר האירועים

מנטר האירועים הוא שירות מערכת המותקן במערכת עם התוכנה Intel(R) Matrix Storage Manager‏. כאשר הוא מותקן, שירות זה מופעל בכניסת המשתמש ופועל ברקע בזמן שהמערכת בשימוש. מנטר האירועים מתקשר עם מנהל ההתקן של Intel Matrix Storage Manager, עם Intel Matrix Storage Consol ועם יישומון סמל מגש המערכת, כדי להבטיח שהמצב של השלושה מסונכרן וכדי לספק דיווח על אירועים. כאשר מתרחש אירוע, מנטר האירועים גורם ליישומון סמל מגש המערכת להציג את סמל מגש המערכת של Intel Matrix Storage Manager, אשר מציג הודעת בלון או תיבת דו-שיח המתארים את האירוע.

סוגי האירועים שיכולים להפעיל דיווח כוללים שינויי מצב של אמצעי אחסון RAID, שגיאת קלט/פלט (I/O) של כונן קשיח או אירוע SMART של כונן קשיח. כאשר אחד מאירועים אלה מתרחש, מנטר האירועים רושם את האירוע ביומן האירועים NT וביומן האירועים של Intel Matrix Storage Manager‏. הטבלה להלן מתארת את האפשרויות הנגישות על-ידי לחיצה באמצעות הלחצן הימני של העכבר על סמל מגש המערכת Intel Matrix Storage Manager‏.

## אפשרויות סמל מגש המערכת Intel Matrix Storage Manager

אפשרות | תיאור
--- | ---
הפעלת ה- Intel Matrix Storage Console | פתיחת ה- Intel Matrix Storage Console כדי לספק מידע מצב ו/או בדיקה אודות האירוע.
התעלמות מההתראה הנוכחית כרגע | הוראה למנטר האירועים להתעלם מהאירוע הנוכחי ולהסתיר את סמל מגש המערכת, עד לכניסת המשתמש הבאה או עד להתרחשות האירוע הבא.

# מילון מונחים

מוצרים ושירותים של Intel
Intel(R) Matrix Storage Manager | תוכנת אחסון ATA טורי המאפשרת תכונות צריכת חשמל וביצועים משופרים במערכות ניידות, ותכונות ביצועים והגנה במערכות אחרות.
Intel(R) Matrix Storage Manager option ROM | ה- option ROM הוא מודול קוד המובנה ב- BIOS של המערכת, אשר מספק תמיכת אתחול עבור אמצעֵי אחסון RAID, כמו גם ממשק משתמש להגדרת תצורה וניהול אמצעֵי אחסון RAID‏.
RAID מטריצה | תוכנה שיכולה ליצור שני אמצעי אחסון RAID בלתי תלויים, לנהל אותם ולהשתמש בהם, בתוך מערך RAID בודד.
Intel(R) Matrix Storage Console | התוכנה שמספקת את ניהול הממשק עבור ה- ATA AHCI הטורי ומערכת המשנה RAID בתוך מערכות ההפעלה הנתמכות. לפרטים נוספים, עיין בסעיף דרישות מערכת.
טכנולוגיית התאוששות מהירה של Intel(R) | טכנולוגיה זו מאפשרת להעתיק נתונים מכונן ראשי לכונן שחזור באופן רציף או לפי דרישה. כדי להשתמש בטכנולוגיה, צור אמצעי אחסון לשחזור.
מינוח RAID נפוץ
בנייה מחדש אוטומטית | תהליך שחזור אמצעי אחסון RAID ברמה 1, 5 או 10, במקרה שפריט RAID אינו תקין או חסר. אם קיים כונן קשיח חילופי, התוכנה תשתמש בו אוטומטית כחלופה לכונן הקשיח שאינו תקין. תהליך בנייה מחדש אוטומטית יתרחש גם אם פריט RAID 1 מוסר ולאחר מכן מותקן מחדש, על מנת ליצור מחדש את השיקוף. אמצעֵי אחסון RAID 0 אינם יכולים להשתמש בתהליך הבנייה מחדש האוטומטית.
שחזור אוטומטי | תהליך שחזור אוטומטי של אמצעי אחסון שכשלו עקב דיסק חסר. עבור אמצעי אחסון RAID 0, אם כל הדיסקים נמצאים ואירעה תקלה באמצעי האחסון, ה- option ROM יסמן את אמצעי האחסון במצב כשל. עבור אמצעי אחסון RAID יתירים, אם הדיסק שהוסר לאחרונה מוחלף ואם ישנם די דיסקים תקינים, מצב אמצעי האחסון יוחלף לפגיעה בביצועים.
מדיניות עדכון רציף | כאשר אמצעי אחסון לשחזור משתמש במדיניות זו, נתונים בכונן הראשי מועתקים אוטומטית לכונן השחזור כל עוד שני הכוננים מחוברים למערכת.
RAID | מערך יתיר של כוננים עצמאיים: RAID מאפשר לפזר נתונים על פני כוננים קשיחים מרובים, כדי לספק יתירות נתונים או כדי לשפר ביצועים של אחסון נתונים.
מערך RAID | קיבוץ לוגי של כוננים קשיחים פיזיים.
כונן ראשי | הכונן הקשיח המהווה את כונן המקור המצוין באמצעי אחסון השחזור.
פריט (חבר) | כונן קשיח שבשימוש בתוך מערך RAID‏.
מדיניות עדכון לפי דרישה | כאשר אמצעי אחסון לשחזור משתמש במדיניות זו, נתונים בכונן הראשי מועתקים לכונן השחזור בהתאם לדרישתך. רק שינויים שבוצעו מאז תהליך העדכון האחרון מועתקים.
אמצעי אחסון RAID | כמות שטח קבועה על פני מערך RAID, שמערכת ההפעלה רואה ככונן קשיח פיזי בודד. כל אמצעי אחסון RAID נוצר עם רמת RAID מוגדרת, כדי לספק יתירות נתונים או כדי לשפר ביצועים של אחסון נתונים.
רמת RAID | קבוצת מאפיינים מוגדרת המוחלת על אמצעי אחסון RAID, אשר קובעים את אופן אחסון וניהול הנתונים, כדי לשפר ביצועי קריאה/כתיבה או כדי להגדיל עמידות בפני תקלות.
RAID 0 (פיזור) | הנתונים באמצעי האחסון RAID מפוזרים בין פריטי המערך. הפיזור מחלק נתונים ליחידות ומפזר יחידות אלה על פני הפריטים, מבלי ליצור יתירות נתונים, אך תוך שיפור ביצועי הקריאה/כתיבה.
RAID 1 (שיקוף) | הנתונים באמצעי האחסון RAID עוברים שיקוף בין פריטי מערך ה- RAID‏. שיקוף (Mirroring) הוא המונח המשמש לתיאור תכונת המפתח של RAID 1, תכונה שכותבת נתונים כפולים לכל פריט, וכך יוצרת יתירות נתונים ומגדילה את העמידות לתקלות.
RAID 5 (פיזור עם זוגיות) | הנתונים באמצעי האחסון RAID והזוגיות מפוזרים בין פריטי המערך. מידע זוגיות נכתב יחד עם הנתונים ברצף סיבובי על פני פריטי המערך. רמת RAID זו היא התצורה המועדפת לקבלת יעילות, עמידות לתקלות וביצועים.
RAID 10 (פיזור ושיקוף) | רמת ה- RAID שבה מידע מפוזר בין שני מערכי דיסקים, לשם שיפור ביצועי מערכת. לכל אחד מהכוננים במערך ישנו שיקוף, לשם עמידות בפני תקלות. RAID 10 מספק את יתרונות הביצועים של RAID 0 ואת היתירות של RAID 1. עם זאת, נדרשים לו ארבעה כוננים קשיחים.
כונן שחזור | הכונן הקשיח המהווה את כונן היעד המצוין באמצעי אחסון השחזור.
אמצעי אחסון לשחזור | אמצעי אחסון המשתמש בטכנולוגיית התאוששות מהירה של Intel(R).
מטה-נתונים | מטה-נתונים פירושם 'נתונים אודות נתונים' או 'מידע אודות מידע'. עבור אמצעֵי אחסון RAID, מטה-נתונים הם מידע אודות הדרך שבה אמצעי אחסון RAID מאחסן את קובצי המשתמש והמערכת באמצעי אחסון RAID‏.
הגירה | תהליך ההמרה של תצורת אחסון נתונים של מערכת, מתצורה שאינה RAID (מעבר) לתצורת RAID‏.
הגירה של רמת RAID | תהליך ההמרה של תצורת אחסון נתונים של מערכת, מרמת RAID אחת לאחרת. לקבלת הגירות רמה נתמכות, ראה טבלה 3.
כונן קשיח חילופי | כונן קשיח ATA טורי שתוכנת RAID מייעדת לשימוש אוטומטי כיעד של בנייה מחדש אוטומטית, במקרה שפריט RAID אינו תקין או חסר. RAID ברמה 0 אינו יכול להשתמש בכוננים חילופיים. RAID ברמות 1, 5 ו- 10 יכול להשתמש בכונן חילופי אחד או יותר.
אתחול אמצעי אחסון | התהליך של אתחול זוגיות עבור אמצעי אחסון RAID 5 או וידוא שכל בלוק של נתונים בשיקוף זהה לבלוק הנתונים שווה הערך בכונני המקור עבור אמצעי אחסון RAID 1 ו- RAID 10‏.
מינוח אחסון
בקר RAID | בקר ה- RAID יוצר ומנהל מערכי RAID ואמצעי אחסון RAID, כדי לשפר את ביצועי הקריאה/כתיבה או להגדיל את העמידות בפני תקלות.
בקר ATA טורי | בקר ה- ATA הטורי משולב ב- I/O Controller Hub במערכת. בקר זה מנהל התקני ATA טוריים ומשמש כממשק שלהם למערכת.
AHCI | ממשק בקר מארח מתקדם: מפרט ממשק המאפשר למנהל התקן האחסון לאפשר תכונות ATA טורי מתקדמות, כגון תור פקודות מקוריות, חיבור חם מקורי וניהול צריכת חשמל.
חיבור חם | הסרה והוספה ללא התראה של כונן קשיח ATA טורי, כאשר המערכת פועלת.
תור פקודות מקוריות | פרוטוקול פקודות ב- ATA טורי המאפשר למספר פקודות להיות בהמתנה בכונן קשיח בו-זמנית. הפקודות מסודרות מחדש בצורה דינמית כדי להגדיל את ביצועי הכונן הקשיח.
התקן ATAPI | התקן לאחסון כמות גדולה עם ממשק מקבילי, כגון כונני CD-ROM‏, CD-RW‏, DVD-ROM וסרטים מגנטיים.
כונן קשיח ATA טורי | כונן קשיח עם ממשק המעביר נתונים באמצעות פרוטוקול טורי, על מנת לתקשר עם בקר ה- ATA הטורי.
eSATA | כונן SATA חיצוני.
מערכת משנה של אחסון ATA טורי | כל החומרה והתוכנה במערכת שקשורה לאחסון נתונים בכוננים קשיחים ATA טוריים.
מצב העברה ATA טורי | קצב התקשורת בין בקר ה- ATA הטורי והכונן הקשיח ATA הטורי.
אירוע SMART | טכנולוגיית ניטור עצמי, ניתוח ודיווח: תקן פתוח לפיתוח כוננים קשיחים ומערכות תוכנה המנטרות אוטומטית כונן קשיח ומדווחות על בעיות פוטנציאליות.
מטמון כתיבה של כונן קשיח | זיכרון מטמון בתוך כונן קשיח, אשר מאחסן זמנית נתונים לפני העתקתם לאחסון לא נדיף.
מטמון כתיבה חזרה של אמצעי אחסון | משמש עבור RAID 5 בלבד. התכונה מטמון כתיבה חזרה נתמכת על-ידי מנהל ההתקן של Intel Matrix Storage Manager, כדי לשפר ביצועי קריאה/כתיבה של מערך RAID 5‏. בקשות קלט/פלט (I/O) מרובות מהמארח מקובצות למספר בקשות קטן יותר, ונכתבות מהמטמון לאמצעי האחסון במרווחי זמן מוגדרים. ניתן לאפשר או לנטרל את מטמון הכתיבה חזרה בכל עת, ללא צורך באתחול המערכת.
ניהול צריכת חשמל בקישור | היכולת של בקר ה- ATA הטורי להעביר את התקן ה- ATA הטורי למצב צריכת חשמל נמוכה.
הודעה אסינכרונית | מאפשר להתקן ATAPI לשלוח הודעה לבקר ה- ATA הטורי שההתקן דורש תשומת לב.

# מידע אודות סימנים מסחריים

Intel(R) הוא סימן מסחרי או סימן מסחרי רשום של Intel Corporation או חברות הבת שלה בארצות הברית ובמדינות אחרות.

* מותגים ושמות אחרים עשויים להיות רכוש של אחרים.