Βοήθεια του Intel(R) Matrix Storage Manager

# Εισαγωγή του Intel(R) Matrix Storage Manager

## Επισκόπηση

Το Intel(R) Matrix Storage Manager βελτιώνει την απόδοση και αξιοπιστία του υποσυστήματος αποθήκευσης σε συστήματα που χρησιμοποιούν έναν από τους ακόλουθους ελεγκτές αποθήκευσης:

- Intel(R) 82801HBM Serial ATA AHCI Controller (ICH8M)
- Intel(R) 82801HEM Serial ATA RAID Controller (ICH8ME)
- Intel(R) 82801HEM Serial ATA AHCI Controller (ICH8ME)
- Intel(R) 82801HR/HH/HO Serial ATA RAID Controller (ICH8R)
- Intel(R) 82801HR/HH/HO Serial ATA AHCI Controller (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller (ICH7MDH)
- Intel(R) 82801GBM Serial ATA AHCI Controller (ICH7M)
- Intel(R) 82801GR Serial ATA RAID Controller (ICH7R)
- Intel(R) 82801GR Serial ATA AHCI Controller (ICH7R)
- Intel(R) 82801GH Serial ATA RAID Controller (ICH7DH)
- Intel(R) 82801GH Serial ATA AHCI Controller (ICH7DH)
- Intel(R) 82801FR Serial ATA RAID Controller (ICH6R)
- Intel(R) 82801FR Serial ATA AHCI Controller (ICH6R)
- Intel(R) 82801FBM Serial ATA AHCI Controller (ICH6M)

Το Intel Matrix Storage Manager αποτελείται από τα ακόλουθα συστατικά μέρη:

- Πρόγραμμα οδήγησης Intel Matrix Storage Manager
- Intel(R) Matrix Storage Console
- Παρακολούθηση συμβάντων
- Intel Matrix Storage Manager option ROM

Το Intel Matrix Storage Manager option ROM συσκευάζεται ξεχωριστά και δεν συμπεριλαμβάνεται στα συστήματα που δεν υποστηρίζουν RAID. Το option ROM συνήθως ενσωματώνεται στο BIOS της μητρικής κάρτας για τη διαμόρφωση των τόμων RAID πριν την εκκίνηση του λειτουργικού συστήματος.

Το πρόγραμμα οδήγησης Intel Matrix Storage Manager μπορεί να εγκατασταθεί σε οποιοδήποτε υποστηριζόμενο επιτραπέζιο ή φορητό σύστημα (ανατρέξτε στο θέμα Απαιτήσεις συστήματος). Ο ελεγκτής καθορίζει ποιά χαρακτηριστικά θα είναι διαθέσιμα στο Intel Matrix Storage Console. Η εγκατάσταση του λογισμικού είναι πλήρως αυτοματοποιημένη για όλα τα υποστηριζόμενα chipset και λειτουργικά συστήματα.

## Χαρακτηριστικά επιφάνειας εργασίας και διακομιστή

Στα υποστηριζόμενα επιτραπέζια συστήματα, το Intel Matrix Storage Manager παρέχει τα ακόλουθα χαρακτηριστικά:

Matrix RAID | Δημιουργία, διαχείριση και χρήση έως δύο ανεξάρτητων τόμων RAID εντός μίας μοναδικής συστοιχίας.
Πολλαπλές συστοιχίες | Δημιουργία έως τριών ανεξάρτητων συστοιχιών RAID, κάθε μία με δύο σκληρούς δίσκους, σε οποιαδήποτε από τις έξι θύρες Serial ATA.
RAID 0 πολλαπλών δίσκων | Δημιουργία τόμου RAID 0 που περιέχει τουλάχιστον δύο σκληρούς δίσκους και το μέγιστο έξι σκληρούς δίσκους.
RAID 1 | Δημιουργία τόμου RAID 1 που περιέχει δύο σκληρούς δίσκους.
RAID 5 | Διαγράμμιση δεδομένων και ισοτιμία σε τρεις, τέσσερις, πέντε ή έξι σκληρούς δίσκους.
RAID 10 | Δημιουργία συστοιχίας RAID 10 με τα πλεονεκτήματα τόσο του RAID 0 όσο και του RAID 1. Το RAID 10 περιέχει συστοιχία RAID 0 δύο δίσκων για πλεονεκτήματα απόδοσης. Κάθε δίσκος στη συστοιχία RAID 0 κατοπτρίζεται κατόπιν σε συστοιχία RAID 1.
Εφεδρικό RAID | Επισήμανση ενός ή περισσότερων σκληρών δίσκων ως προορισμός για αυτόματες ανακατασκευές.
Μετεγκατάσταση επιπέδου RAID | Μετεγκατάσταση από RAID 0, 1 και 10 σε RAID 5.
Επιβεβαίωση τόμου RAID | Προσδιορίστε τυχόν ασυνέπειες ή ακατάλληλα δεδομένα στον τόμο RAID 0, RAID 1, RAID 5 ή RAID 10.
Επιβεβαίωση και επισκευή τόμου RAID | Προσδιορίστε και επισκευάστε τυχόν ασυνέπειες ή ακατάλληλα δεδομένα στον τόμο RAID 1, RAID 5 ή RAID 10.
Προηγμένη διασύνδεση ελεγκτή κεντρικού υπολογιστή (AHCI) | Χρήση προηγμένων χαρακτηριστικών Serial ATA, όπως εγγενής σχηματισμός ουράς εντολών και εγγενής σύνδεση σε λειτουργία.
Προσωρινή μνήμη ετερόχρονης εγγραφής | Ομαδοποίηση πολλαπλών αιτήσεων I/O από τον κεντρικό υπολογιστή σε λιγότερες αιτήσεις και εγγραφή από την προσωρινή μνήμη στους τόμους σε προκαθορισμένα χρονικά διαστήματα. Αυτό το χαρακτηριστικό RAID 5 ενισχύει τον λανθάνοντα χρόνο ανάγνωσης και εγγραφής μιας συστοιχίας.
Ασφάλεια NTFS | Οι χρήστες πρέπει να συνδεθούν με άδεια που επαρκεί ώστε να εγκαθιστούν ή να αλλάζουν τόμους RAID.
Επέκταση διαμερισμάτων NTFS | Επέκταση διαμερισμάτων NTFS κατά τη μετεγκατάσταση σε συστοιχία με μεγαλύτερους δίσκους.
Υποστήριξη λειτουργικού συστήματος 64 bit | Υποστηρίζει μερικά λειτουργικά συστήματα 64 bit. Για λεπτομέρειες, ανατρέξτε στις Απαιτήσεις συστήματος.

## Χαρακτηριστικά για φορητά συστήματα

Σε υποστηριζόμενους ελεγκτές φορητών, το Intel Matrix Storage Manager υποστηρίζει τα ακόλουθα χαρακτηριστικά:

RAID 0 | Δημιουργία τόμου RAID 0 2 δίσκων.
RAID 1 | Δημιουργία τόμου RAID 1 2 δίσκων.
Matrix RAID | Δημιουργία, διαχείριση και χρήση δύο ανεξάρτητων τόμων RAID εντός μίας μοναδικής συστοιχίας.
Intel(R) Rapid Recover Technology | Δημιουργία ενός τόμου ανάκτησης με τη χρήση της τεχνολογίας Intel(R) Rapid Recover Technology με την αντιγραφή δεδομένα από μία κεντρική μονάδα σε μία μονάδα ανάκτησης είτε συνεχώς είτε κατ' απαίτηση.
Επιβεβαίωση τόμου RAID | Προσδιορίστε τυχόν ασυνέπειες ή ακατάλληλα δεδομένα στον τόμο RAID 0 ή RAID 1.
Επιβεβαίωση και επισκευή τόμου RAID | Προσδιορίστε και επισκευάστε τυχόν ασυνέπειες ή ακατάλληλα δεδομένα στον τόμο RAID 0 ή RAID 1.
Προηγμένη διασύνδεση ελεγκτή κεντρικού υπολογιστή (AHCI) | Επιτρέπει στο πρόγραμμα οδήγησης αποθήκευσης να ενεργοποιεί προηγμένα χαρακτηριστικά Serial ATA, όπως εγγενής σχηματισμός ουράς εντολών και εγγενής σύνδεση σε λειτουργία.
Διαχείριση ενέργειας προοδευτικής σύνδεσης | Επιτρέπει στον ελεγκτή Serial ATA να θέσει τη συσκευή Serial ATA σε χαμηλότερη κατάσταση ενέργειας.
Ασύγχρονη ειδοποίηση | Επιτρέπει σε μια συσκευή ATAPI να ειδοποιεί τον ελεγκτή Serial ATA ότι η συσκευή απαιτεί προσοχή.

Για το πλήρες εγχειρίδιο χρήστη, επισκεφτείτε τη διεύθυνση http://support.intel.com/support/go/imsm/kb_r.htm.

# Απαιτήσεις Συστήματος

Το Intel(R) Matrix Storage Manager απαιτεί τα ακόλουθα συστατικά μέρη συστήματος:

- Μικροεπεξεργαστή Intel(R) που υποστηρίζει έναν από τους ακόλουθους ελεγκτές εισόδου/εξόδου:

- Intel(R) 82801HBM Serial ATA AHCI Controller (ICH8M)
- Intel(R) 82801HEM Serial ATA RAID Controller (ICH8ME)
- Intel(R) 82801HEM Serial ATA AHCI Controller (ICH8ME)
- Intel(R) 82801HR/HH/HO Serial ATA RAID Controller (ICH8R)
- Intel(R) 82801HR/HH/HO Serial ATA AHCI Controller (ICH8R)
- Intel(R) 631xESB/632xESB SATA RAID Controller
- Intel(R) 631xESB/632xESB SATA AHCI Controller
- Intel(R) 82801GHM Serial ATA RAID Controller (ICH7MDH)
- Intel(R) 82801GBM Serial ATA AHCI Controller (ICH7M)
- Intel(R) 82801GR Serial ATA RAID Controller (ICH7R)
- Intel(R) 82801GR Serial ATA AHCI Controller (ICH7R)
- Intel(R) 82801GH Serial ATA RAID Controller (ICH7DH)
- Intel(R) 82801GH Serial ATA AHCI Controller (ICH7DH)
- Intel(R) 82801FR Serial ATA RAID Controller (ICH6R)
- Intel(R) 82801FR Serial ATA AHCI Controller (ICH6R)
- Intel(R) 82801FBM Serial ATA AHCI Controller (ICH6M)

- Φυσική μνήμη 128 MB
- Τουλάχιστον έναν σκληρό δίσκο Serial ATA
- BIOS συστήματος με Intel Matrix Storage Manager option ROM
- Ένα από τα ακόλουθα λειτουργικά συστήματα Microsoft*:

- Windows* Media Center Edition*
- Windows* XP* Home Edition
- Windows* XP* Professional
- Windows* XP* Professional x64 Edition
- Windows* 2000 Advanced Server++
- Windows* Server 2003*
- Windows* Server 2003* Standard x64 Edition
- Windows* Server 2003* Enterprise x64 Edition

Σημείωση: Αυτά τα λειτουργικά συστήματα ενδεχομένως να μη διατίθενται σε όλες τις γλώσσες.

Τα ακόλουθα λειτουργικά συστήματα δεν υποστηρίζονται:

- Οποιαδήποτε έκδοση των ακόλουθων λειτουργικών συστημάτων Microsoft

- MS-DOS*
- Windows 3.1*
- Windows NT* 3.51
- Windows 95*
- Windows 98*
- Windows Millennium Edition* (Me)
- Windows NT* 4,0
- Windows 2000 Datacenter Server*
- Windows* 2000 Professional*

- Οποιαδήποτε έκδοση των ακόλουθων λειτουργικών συστημάτων:

- Linux*
- UNIX*
- Be OS*
- Mac OS*
- OS/2*

++Υποστηρίζεται μόνο στις πλατφόρμες Intel(R) 5000 Series Chipset με Intel(R) 631xESB I/O Controller Hub ή Intel(R) 632xESB I/O Controller Hub.

# Επισκόπηση RAID

Το RAID (Redundant Array of Independent Disks - Πλεονάζουσα Συστοιχία Ανεξάρτητων Δίσκων) αναφέρεται σε πολλαπλούς ανεξάρτητους σκληρούς δίσκους που συνδυάζονται για να σχηματίσουν μια λογική συστοιχία. Σε περίπτωση που δημιουργηθεί ένας ή περισσότεροι τόμοι RAID στη συστοιχία, το λειτουργικό σύστημα δεν θα αναγνωρίζει πλέον τους ξεχωριστούς σκληρούς δίσκους, αλλά θα αναγνωρίζει κάθε τόμο ως ένας μοναδικός λογικός σκληρός δίσκος. Ο κύριος στόχος του RAID είναι να βελτιώσει την απόδοση του υποσυστήματος αποθήκευσης και να υποστηρίξει την ανοχή σε βλάβες.

## Matrix RAID

Το χαρακτηριστικό Matrix RAID επιτρέπει έναν ή δύο ανεξάρτητους τόμους RAID σε μια απλή συστοιχία RAID. Η συστοιχία μπορεί να αποτελείται από τουλάχιστον δύο έως, το μέγιστο, έξι σκληρούς δίσκους Serial ATA, ανάλογα με το επίπεδο RAID. Ο πρώτος τόμος RAID καταλαμβάνει μέρος της συστοιχίας, αφήνοντας χώρο στον οποίο μπορεί να δημιουργηθεί ένας δεύτερος τόμος.

## Intel(R) Rapid Recover Technology

Αυτή η τεχνολογία χρησιμοποιεί λειτουργίες RAID 1 (mirroring) για την αντιγραφή δεδομένων από μία καθορισμένη κεντρική μονάδα σε μία καθορισμένη μονάδα ανάκτησης. Η κεντρική μονάδα και η μονάδα ανάκτησης πρέπει να διατρέχουν το 100% του διαθέσιμου χώρου σκληρού δίσκου μίας συστοιχία και μπορεί να υπάρχει μόνο ένας τόμος ανάκτησης σε ένα σύστημα. Μπορείτε να επιλέξετε αν θέλετε τα δεδομένα της κεντρικής μονάδας να αντιγράφονται στη μονάδα ανάκτησης συνεχώς ή κατ' απαίτηση. Όταν χρησιμοποιείτε την πολιτική συνεχούς ενημέρωσης, οι αλλαγές που πραγματοποιούνται στα δεδομένα στην κεντρική μονάδα όσο το σύστημα δεν είναι συνδεδεμένο αντιγράφονται αυτόματα στη μονάδα ανάκτησης όταν συνδεθεί ξανά το σύστημα. Όταν χρησιμοποιείτε την πολιτική ενημέρωσης κατ' απαίτηση, τα δεδομένα της κεντρικής μονάδας μπορούν να επαναφερθούν σε μία προηγούμενη κατάσταση με αντιγραφή των δεδομένων από τη μονάδα ανάκτησης πίσω στην κεντρική μονάδα.

- Πλεονεκτήματα: Μεγαλύτερος έλεγχος του τρόπου που αντιγράφονται τα δεδομένα ανάμεσα στην κεντρική μονάδα και τη μονάδα ανάκτησης. Πιο γρήγορες ενημερώσεις τόμων (μόνο οι αλλαγές στην κεντρική μονάδα που έχουν γίνει μετά την τελευταία ενημέρωση αντιγράφονται στη μονάδα ανάκτησης). Τα δεδομένα του σκληρού δίσκου μέλους μπορούν να προβληθούν στην Εξερεύνηση των Windows*.
- Μειονεκτήματα: Δεν αυξάνεται η χωρητικότητα του τόμου.
- Εφαρμογές: Προστασία των ζωτικών δεδομένων για τα φορητά συστήματα. Γρήγορη επαναφορά της κεντρικής μονάδας στην προηγούμενη ή στην προεπιλεγμένη κατάσταση.

## Επίπεδα RAID

Το επίπεδο RAID ορίζει τον τρόπο που μορφοποιούνται τα δεδομένα εντός του τόμου που επεκτείνεται στους σκληρούς δίσκους της συστοιχίας. Το Intel(R) Matrix Storage Manager υποστηρίζει RAID επιπέδου 0 (διαγράμμιση), RAID επιπέδου 1 (κατοπτρισμός), RAID επιπέδου 5 (διαγράμμιση με ισοτιμία) και RAID επιπέδου 10 (διαγράμμιση και κατοπτρισμός). Προς το παρόν δεν υποστηρίζεται κανένα άλλο επίπεδο RAID.

#### RAID 0 (Διαγράμμιση)

Το RAID επιπέδου 0 συνδυάζει δύο ή περισσότερους σκληρούς δίσκους έτσι ώστε όλα τα δεδομένα να χωρίζονται σε εύχρηστες δομικές μονάδες που ονομάζονται λωρίδες. Ο Πίνακας 2 περιγράφει τα σενάρια χρήσης για τα επιτρεπόμενα μεγέθη λωρίδων. Οι λωρίδες διαγραμμίζονται στα μέλη συστοιχίας στα οποία υπάρχει ο τόμος RAID 0. Η μέθοδος αυτή βελτιώνει την απόδοση ανάγνωσης/εγγραφής, ιδιαίτερα για ακολουθιακή πρόσβαση, επιτρέποντας την πρόσβαση σε γειτονικά δεδομένα από περισσότερους από έναν σκληρούς δίσκους ταυτόχρονα. Ωστόσο, δεν είναι πλεονάζοντα τα δεδομένα που είναι αποθηκευμένα σε τόμο RAID 0. Επομένως, αν αποτύχει ένας σκληρός δίσκος, θα χαθούν όλα τα δεδομένα στον τόμο. Παρακάτω παρουσιάζεται μια επισκόπηση των χαρακτηριστικών RAID 0:

- Πλεονέκτημα: Δραματικά αυξημένοι ρυθμοί μεταφοράς ανάγνωσης και εγγραφής.
- Μειονέκτημα: Καθόλου πλεονασμός (αν αποτύχει ένας σκληρός δίσκος, θα χαθούν όλα τα δεδομένα στον τόμο).
- Εφαρμογές: Χρησιμοποιείται συνήθως σε επιτραπέζια συστήματα και σταθμούς εργασίας για την αποθήκευση μη κρίσιμων δεδομένων υψηλών επιδόσεων και λογισμικού.

#### RAID 1 (κατοπτρισμός)

Το RAID επιπέδου 1 συνδυάζει δύο σκληρούς δίσκους έτσι ώστε όλα τα δεδομένα να εγγράφονται συγχρόνως στα μέλη συστοιχίας στα οποία υπάρχει ο τόμος RAID 1. Με άλλα λόγια, τα δεδομένα κατοπτρίζονται στους σκληρούς δίσκους του τόμου RAID 1. Αυτό δημιουργεί πλεονασμό πραγματικού χρόνου όλων των δεδομένων στον πρώτο δίσκο, ο οποίος ονομάζεται και κάτοπτρο. Το RAID 1 συνήθως χρησιμοποιείται σε σταθμούς εργασίας και διακομιστές όπου ο πλεονασμός δεδομένων είναι σημαντικός. Παρακάτω παρουσιάζεται μια επισκόπηση των χαρακτηριστικών RAID 1:

- Πλεονεκτήματα: Πλήρης πλεονασμός δεδομένων, αυξημένος ρυθμός μεταφοράς ανάγνωσης.
- Μειονεκτήματα: Καμία αύξηση στη χωρητικότητα τόμου, μικρή μείωση στο ρυθμό μεταφοράς εγγραφής.
- Εφαρμογές: Χρησιμοποιείται συνήθως σε σταθμούς εργασίας και διακομιστές για την αποθήκευση κρίσιμων δεδομένων.

#### RAID 5 (διαγράμμιση με ισοτιμία)

Το RAID επιπέδου 5 συνδυάζει τρεις ή περισσότερους σκληρούς δίσκους έτσι ώστε όλα τα δεδομένα να χωρίζονται σε εύχρηστες δομικές μονάδες που ονομάζονται λωρίδες. Το RAID 5 χρησιμοποιεί ισοτιμία, η οποία είναι μια μαθηματική μέθοδος για την αναδημιουργία χαμένων δεδομένων σε ένα μοναδικό δίσκο, γεγονός που αυξάνει την ανοχή σε βλάβες. Τα δεδομένα και η ισοτιμία διαγραμμίζονται στα μέλη συστοιχίας με περιστρεφόμενη ακολουθία. Λόγω της διαγράμμισης ισοτιμίας, είναι δυνατό να ανακατασκευάσετε τα δεδομένα μετά από την αντικατάσταση ενός αποτυχημένου σκληρού δίσκου με έναν νέο δίσκο. Η επιπλέον εργασία του υπολογισμού των δεδομένων που λείπουν θα υποβαθμίσουν την απόδοση εγγραφής στους τόμους ενώ γίνεται ανακατασκευή των δεδομένων. Το RAID 5 αποδίδει καλύτερα για μικρότερες λειτουργίες I/O από ό,τι για μεγαλύτερα ακολουθιακά αρχεία. Ο Πίνακας 2 περιγράφει τα σενάρια χρήσης για τα επιτρεπόμενα μεγέθη λωρίδων. Παρακάτω παρουσιάζεται μια επισκόπηση των χαρακτηριστικών RAID 5:

- Πλεονεκτήματα: Αποδοτικό με ανοχή σε βλάβες και καλή απόδοση.
- Μειονεκτήματα: Ο επιπλέον χρόνος που απαιτείται για τον υπολογισμό και την αποθήκευση της ισοτιμίας υποβαθμίσει την απόδοση εγγραφής.
- Εφαρμογές: Αποτελεί καλή επιλογή για διακομιστές αρχείων και εφαρμογών. Διακομιστές Διαδικτύου και ενδοδίκτυου.

#### RAID 10 (διαγράμμιση και κατοπτρισμός)

Το RAID επιπέδου 10 χρησιμοποιεί τέσσερις σκληρούς δίσκους για τη δημιουργία ενός συνδυασμού RAID επιπέδων 0 και 1. Τα δεδομένα διαγραμμίζονται σε συστοιχία δύο δίσκων σχηματίζοντας συστατικό μέρος RAID 0. Κάθε δίσκος στη συστοιχία RAID 0 κατοπτρίζεται από το δίσκο στη συστοιχία RAID 1. Η διαμόρφωση αυτή παρέχει τα πλεονεκτήματα των επιδόσεων του RAID 0 και τον πλεονασμό του RAID 1. Παρακάτω παρουσιάζεται μια επισκόπηση των χαρακτηριστικών RAID 10:

- Πλεονεκτήματα: Καλή απόδοση και υποστήριξη για πλεονασμό.
- Μειονεκτήματα: Απαιτούνται τέσσερις δίσκοι, έχοντας ως αποτέλεσμα αυξημένο κόστος.
- Εφαρμογές:Διακομιστές βάσεων δεδομένων που απαιτούν υψηλή απόδοση και ανοχή σε βλάβες.

#### Πίνακας 1: Επίπεδο RAID σε συνάρτηση με τον αριθμό δίσκων

Επίπεδο RAID | Αριθμός δίσκων στη συστοιχία | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
RAID 0 | 2 | ΝΑΙ | ΝΑΙ | ΝΑΙ | ΝΑΙ | ΝΑΙ | ΝΑΙ
RAID 0 | 3 ή 4 | OXI | ΝΑΙ | OXI | ΝΑΙ | ΝΑΙ | OXI
RAID 0 | 5 ή 6 | OXI | OXI | OXI | ΝΑΙ | OXI | OXI
RAID 1 | 2 | ΝΑΙ | ΝΑΙ | ΝΑΙ | ΝΑΙ | ΝΑΙ | ΝΑΙ
RAID 5 | 3 ή 4 | OXI | ΝΑΙ | OXI | ΝΑΙ | ΝΑΙ | OXI
RAID 5 | 5 ή 6 | OXI | OXI | OXI | ΝΑΙ | OXI | OXI
RAID 10 | 4 | OXI | ΝΑΙ | OXI | ΝΑΙ | ΝΑΙ | OXI

### Μεγέθη λωρίδας

Ο Πίνακας 2 περιγράφει τα σενάρια χρήσης για συνήθη μεγέθη λωρίδων.

#### Πίνακας 2: Σενάρια χρήσης για επιτρεπόμενα μεγέθη λωρίδας

Μέγεθος λωρίδας | Περιγραφή | Επίπεδα RAID
--- | --- | ---
4KB | Άριστο για ειδικευμένα μοντέλα χρήσης που απαιτούν λωρίδες 4KB | RAID 0, 10
8KB | Άριστο για ειδικευμένα μοντέλα χρήσης που απαιτούν λωρίδες 8KB | RAID 0, 10
16KB | Άριστο για ακολουθιακές μεταφορές | RAID 0, 5, 10
32KB | Καλό για ακολουθιακές μεταφορές | RAID 0, 5, 10
64KB | Καλό μέγεθος λωρίδας γενικού σκοπού (προεπιλογή για RAID 5, 10) | RAID 0, 5, 10
128KB | Άριστη απόδοση για τα περισσότερα επιτραπέζια συστήματα και σταθμούς εργασίας (προεπιλογή για RAID 0) | RAID 0, 5

# Πρόγραμμα οδήγησης Intel(R) Matrix Storage Manager

Το πρόγραμμα οδήγησης Intel(R) Matrix Storage Manager αποτελεί πιστοποιημένο λογισμικό από τα Windows Hardware Quality Labs (WHQL) ειδικά σχεδιασμένο να βελτιώνει την απόδοση και την αξιοπιστία του υποσυστήματος αποθήκευσης. Το πρόγραμμα οδήγησης είναι εγκατεστημένο ως μέρος του λογισμικού Intel Matrix Storage Manager.

Μετά την εγκατάσταση, τίθεται ερώτημα στο πρόγραμμα οδήγησης από τα άλλα συστατικά μέρη του Intel Matrix Storage Manager προκειμένου να γίνει διαχείριση του υποσυστήματος αποθήκευσης. Τα ερωτήματα λαμβάνουν λεπτομερείς πληροφορίες για τον ελεγκτή Serial ATA, τη συσκευή Serial ATA και το RAID, μαζί με την κατάσταση των συσκευών αυτών. Κατόπιν εμφανίζονται αυτές οι πληροφορίες στο Intel(R) Matrix Storage Console.

# Intel(R) Matrix Storage Console

## Γενικά χαρακτηριστικά

Όταν ανοίγετε το Intel(R) Matrix Storage Console, εμφανίζεται το κύριο πλαίσιο διαλόγου το οποίο, με βάση την επιλεγμένη προβολή, παρέχει πληροφορίες για τη συσκευή σε δύο τμήματα. Οι υποστηριζόμενες προβολές είναι η Βασική προβολή και η Προηγμένη προβολή:

Βασικός τρόπος λειτουργίας | Εμφανίζει την κατάσταση των σκληρών δίσκων και απεικονίζει τον τρέχοντα τόμο RAID. Μπορείτε να μεταβείτε σε Προηγμένη κατάσταση λειτουργίας αν κάνετε κλικ στο κουμπί «Μετάβαση σε προβολή προηγμένης κατάστασης λειτουργίας», αν αυτό υπάρχει, ή να επιλέξετε την Προηγμένη κατάσταση λειτουργίας από το μενού «Προβολή».
Προηγμένος τρόπος λειτουργίας | Εμφανίζει ένα συνδυασμό λογικών και φυσικών προβολών των σκληρών δίσκων και τυχόν υποστηριζόμενους τόμους RAID που ενδέχεται να είναι παρόντες. Η λογική προβολή εμφανίζει λεπτομέρειες για τις συστοιχίες RAID και τους τόμους. Η φυσική προβολή εμφανίζει λεπτομέρειες σχετικά με τους σκληρούς δίσκους και τον τρόπο που συνδέονται μεταξύ τους.

Η προβολή ανανεώνεται αυτόματα όποτε αλλάζει η διαμόρφωση μιας συσκευής Serial ATA ή του τόμου RAID. Έχετε τη δυνατότητα να ανανεώσετε την προβολή αν επιλέξετε εσείς οι ίδιοι Ανανέωση από το μενού Προβολή ή αν πιέσετε το F5.

#### Εικόνα 1: Βασική προβολή

ΣΗΜΕΙΩΣΗ: Απεικονίζεται ένα σύνηθες σύστημα RAID. Ίσως δείτε διαφορετική προβολή, ανάλογα με το δίσκο στον οποίο είναι εγκατεστημένο το λειτουργικό σύστημα και τον αριθμό των τόμων RAID που υπάρχουν. Αν το σύστημα δεν διαθέτει κανέναν τόμο RAID, θα εμφανιστεί η κατάσταση των σκληρών δίσκων.

#### Εικόνα 2: Προβολή για προχωρημένους

ΣΗΜΕΙΩΣΗ: Απεικονίζεται ένα σύνηθες σύστημα RAID με τέσσερις σκληρούς δίσκους. Ίσως δείτε διαφορετική προβολή, ανάλογα με το δίσκο στον οποίο είναι εγκατεστημένο το λειτουργικό σύστημα και τον αριθμό των τόμων RAID που υπάρχουν. Αν το σύστημα δεν διαθέτει κανέναν τόμο RAID, θα εμφανιστεί η κατάσταση των σκληρών δίσκων.

Το τμήμα που βρίσκεται αριστερά, το οποίο ονομάζεται τμήμα συσκευών, εμφανίζει τις λογικές και φυσικές προβολές των συσκευών που αποτελούν το υποσύστημα αποθήκευσης Serial ATA. Αυτές οι συσκευές θα περιλαμβάνουν τον ελεγκτή Serial ATA, τυχόν υποστηριζόμενους σκληρούς δίσκους Serial ATA, τυχόν υποστηριζόμενους σκληρούς δίσκους ATAPI και τυχόν υποστηριζόμενους τόμους RAID που υπάρχουν στο σύστημα.

Αν επιλέξετε μια συσκευή, θα εμφανιστούν οι πληροφορίες συσκευής στο δεξιό τμήμα, το οποίο ονομάζεται τμήμα πληροφοριών. Η παραπάνω εικόνα αποτελεί ένα παράδειγμα της προβολής Προηγμένης κατάστασης λειτουργίας όταν υπάρχουν τέσσερις σκληροί δίσκοι. Υπάρχουν δύο τόμοι, οι MyRAID5 και MyRAID10, οι οποίοι μοιράζονται μια μονή συστοιχία. Αυτό είναι ένα παράδειγμα διαμόρφωσης RAID που χρησιμοποιεί Matrix RAID.

## Αναφορές και βοήθεια

#### Αναφορά συστήματος

Όταν επιλέγεται από το μενού Προβολή, η αναφορά συστήματος εμφανίζει λεπτομέρειες συστήματος, όπως ο τύπος επεξεργαστή, το λειτουργικό σύστημα και οι συσκευές υποσυστήματος αποθήκευσης. Η αναφορά περιγράφει επίσης τις συστοιχίες και τους τόμους RAID, καθώς και τις φυσικές λεπτομέρειες που περιγράφουν τους πραγματικούς σκληρούς δίσκους. Έχετε τη δυνατότητα να εκτυπώσετε ή να αποθηκεύσετε την αναφορά συστήματος, αν κάνετε κλικ στο αντίστοιχο κουμπί στο πλαίσιο διαλόγου. Συχνά είναι χρήσιμο να εκτυπώνετε την αναφορά συστήματος πριν ζητήσετε τεχνική βοήθεια.

#### Υποστήριξη

Όταν επιλέξετε αυτό το χαρακτηριστικό από το μενού Βοήθεια, το πλαίσιο διαλόγου Υποστήριξη εμφανίζει συνδέσμους σε ιστοχώρους που παρέχουν αναβαθμίσεις προϊόντων, τεχνική υποστήριξη, έγγραφα και άλλες πληροφορίες για το προϊόν. Κατά προεπιλογή, οι σύνδεσμοι οδηγούν σε σελίδες υποστήριξης της Intel. Υπάρχει όμως περίπτωση να έχουν προσαρμοστεί από τον κατασκευαστή του συστήματος. Η Intel συνιστά να χρησιμοποιείτε τους πόρους στη σελίδα υποστήριξης για τυχόν τεχνική υποστήριξη και πληροφορίες για αναβάθμιση προϊόντος ή να επικοινωνήσετε απευθείας με τον κατασκευαστή του συστήματός σας.

#### Πληροφορίες

Όταν κάνετε την επιλογή αυτή από το μενού Βοήθεια, το πλαίσιο διαλόγου Πληροφορίες εμφανίζει πληροφορίες προϊόντος για το Intel Matrix Storage Manager που περιλαμβάνουν τον τρέχοντα αριθμό εγκατεστημένης έκδοσης.

## Πληροφορίες συσκευής

Το τμήμα πληροφοριών εμφανίζει πληροφορίες για την επιλεγμένη συσκευή. Οι παράμετροι για κάθε τύπο συσκευής παρατίθενται στους παρακάτω πίνακες. Σε περίπτωση που δεν ισχύει μια παράμετρος για τη συσκευή που επιλέξατε, αυτή η παράμετρος δεν εμφανίζεται.

### Πληροφορίες συστοιχίας (μόνο κατάσταση λειτουργίας RAID)

Παράμετρος | Τιμή
--- | ---
Κατάσταση | Καμία ενεργή μετεγκατάσταση: Δεν υπάρχουν μετεγκαταστάσεις ή ανακατασκευές.
Ανακατασκευή: Γίνεται ανακατασκευή ενός ή περισσότερων τόμων RAID.
Προσθήκη σκληρών δίσκων: Το πρόγραμμα οδήγησης Intel Matrix Storage Manager προσθέτει ένα ή περισσότερα μέλη και μετεγκαθιστά δεδομένα στη συστοιχία.
Αντικατάσταση σκληρών δίσκων: Ένας ή περισσότεροι τόμοι RAID υφίστανται ανακατασκευή σε εφεδρικό σκληρό δίσκο ως αποτέλεσμα ενός συμβάντος SMART σε έναν σκληρό δίσκο σε αυτόν τον τόμο.
Προετοιμασία: Γίνεται προετοιμασία της ισοτιμίας τόμου RAID 5, ή επιβεβαιώνονται ή επιβεβαιώνονται και επισκευάζονται δεδομένα σε τόμο RAID.
Ενεργοποιημένη προσωρινή μνήμη εγγραφής σκληρού δίσκου | Αναφέρει αν η προσωρινή μνήμη εγγραφής είναι ενεργοποιημένη για όλους τους σκληρούς δίσκους στη συστοιχία.
Μέγεθος | Αναφέρει τη χωρητικότητα της συστοιχίας σε gigabyte.
Ελεύθερος χώρος | Αναφέρει την ποσότητα χώρου στη συστοιχία που δεν χρησιμοποιείται από τόμο RAID. Ο ελεύθερος χώρος μπορεί να χρησιμοποιηθεί για τη δημιουργία δεύτερου τόμου RAID.
Αριθμός σκληρών δίσκων | Αναφέρει τον αριθμό των σκληρών δίσκων που αποτελούν μέρος της συστοιχίας.
Σκληρός δίσκος μέλος [1, 2, 3, 4, 5, 6] | Αναφέρει τον κατασκευαστή και τον αριθμό μοντέλου κάθε σκληρού δίσκου που αποτελεί μέλος της συστοιχίας.
Αριθμός τόμων | Αναφέρει τον αριθμό τόμων RAID στη συστοιχία. Αν ο αριθμός των τόμων είναι ίσος με 1 και υπάρχει διαθέσιμος ελεύθερος χώρος, μπορεί να δημιουργηθεί στη συστοιχία δεύτερος τόμος RAID.
Τόμος μέλος [1, 2] | Αναφέρει το όνομα κάθε τόμου RAID στη συστοιχία.

### Πληροφορίες τόμου (μόνο κατάσταση λειτουργίας RAID)

Παράμετρος | Τιμή
--- | ---
Κατάσταση τόμου RAID | Κανονικό: Τα δεδομένα τόμου είναι πλήρως προσπελάσιμα.
Αποτυχία: Για τόμους RAID 0, λείπουν ή απέτυχαν ένα ή περισσότερα μέλη. Για τους τόμους RAID 1, απέτυχαν και τα δύο μέλη. Για τους τόμους RAID 5 ή RAID 10, λείπουν ή απέτυχαν δύο ή περισσότερα μέλη. ΣΗΜΕΙΩΣΗ: Σε ορισμένες συνθήκες, ένας τόμος RAID 10 μπορεί να αναφερθεί ως υποβαθμισμένος παρότι δύο μέλη λείπουν ή έχουν αποτύχει.
Υποβάθμιση: Μόνο οι τόμοι RAID 1, RAID 5 και RAID 10 μπορούν να βρίσκονται σε αυτήν την κατάσταση. Αυτό υποδεικνύει ότι λείπει ή απέτυχε ένας σκληρός δίσκος μέλος.
Συμβάν SMART: Ένας σκληρός δίσκος υπερέβη το επίπεδο επανορθώσιμου σφάλματος και ανέφερε συμβάν SMART.
Ανακατασκευή: Μόνο οι τόμοι RAID 0, RAID 5 και RAID 10 μπορούν να βρίσκονται σε αυτήν την κατάσταση. Αυτό υποδεικνύει ότι αντιγράφονται τα δεδομένα σε κάτοπτρο ή εφεδρικό δίσκο και ότι αποκαθίσταται ο πλεονασμός δεδομένων.
Γίνεται μετεγκατάσταση: Υποδεικνύει ότι τα δεδομένα μετεγκαθίστανται σε ένα δεύτερο σκληρό δίσκο ή συστοιχία και δημιουργείται ένας τόμος RAID.
Γίνεται επιβεβαίωση: Υποδεικνύει ότι επιβεβαιώνονται δεδομένα στον τόμο RAID.
Ανάκτηση τόμου RAID | Ενημερώθηκε: Μόνο οι τόμοι ανάκτησης που έχουν ρυθμιστεί στην πολιτική συνεχούς ενημέρωσης μπορούν να είναι σε αυτήν την κατάσταση. Τα δεδομένα στη μονάδα ανάκτησης ταιριάζουν με τα δεδομένα στην κεντρική μονάδα.
Χρειάζεται ενημέρωση: Μόνο οι τόμοι ανάκτησης που έχουν ρυθμιστεί στην πολιτική ενημέρωσης κατ' απαίτηση μπορούν να είναι σε αυτήν την κατάσταση. Τα δεδομένα στη μονάδα ανάκτησης δεν ταιριάζουν με τα δεδομένα στην κεντρική μονάδα.
Ενημέρωση τόμου σε εξέλιξη: Γίνεται αντιγραφή των δεδομένων της κεντρική μονάδας στη μονάδα ανάκτησης. Αντιγράφονται μόνο οι αλλαγές μετά την τελευταία διαδικασία ενημέρωσης.
Ανάκτηση σε εξέλιξη: Τα δεδομένα στη μονάδα ανάκτησης αντικαθιστούν όλα τα δεδομένα στην κεντρική μονάδα.
Κεντρική μονάδα μόνο για ανάγνωση: Επιλέξατε την πρόσβαση στην κεντρική μονάδα από την Εξερεύνηση των Windows*, γεγονός που καθιστά τη μονάδα μόνο για ανάγνωση.
Μονάδα ανάκτησης μόνο για ανάγνωση: Επιλέξατε την πρόσβαση στη μονάδα ανάκτησης από την Εξερεύνηση των Windows*, γεγονός που καθιστά τη μονάδα μόνο για ανάγνωση.
Λείπει η κεντρική μονάδα: Δεν είναι δυνατός ο εντοπισμός της κεντρικής μονάδας που χρησιμοποιήθηκε για τη δημιουργία του τόμου ανάκτησης.
Δεν υπάρχει η μονάδα ανάκτησης: Δεν είναι δυνατός ο εντοπισμός της μονάδας ανάκτησης που χρησιμοποιήθηκε για τη δημιουργία του τόμου ανάκτησης.
Σφάλματα επιβεβαίωσης | Αναφέρει τον αριθμό των ασυνεπειών που βρέθηκαν κατά την επιβεβαίωση δεδομένων τόμου RAID. Αυτό ισχύει μόνο κατά τη διαδικασία επιβεβαίωσης ή κατά τη διαδικασία επιβεβαίωσης και επισκευής.
Τεμάχια με σφάλματα μέσων | Αναφέρει τον αριθμό των τεμαχίων με σφάλματα μέσων που βρέθηκαν κατά την επιβεβαίωση δεδομένων τόμου RAID. Αυτό ισχύει μόνο κατά τη διαδικασία επιβεβαίωσης ή κατά τη διαδικασία επιβεβαίωσης και επισκευής.
Τόμος συστήματος | Αναφέρει αν ο τόμος περιέχει προστατευμένα αρχεία λειτουργικού συστήματος.
Ενεργοποιημένη προσωρινή μνήμη ετερόχρονης εγγραφής τόμου | Αναφέρει αν το χαρακτηριστικό της προσωρινής μνήμης ετερόχρονης εγγραφής είναι ενεργοποιημένο για τον τόμο. Αυτό ισχύει μόνο για τους τόμους RAID 5.
Επίπεδο RAID | Αναφέρει το επίπεδο RAID που χρησιμοποιείται για τον τόμο.
Μέγεθος λωρίδας | Αναφέρει το μέγεθος κάθε λογικής συνεχόμενης δομικής μονάδας δεδομένων που χρησιμοποιείται στον τόμο, για τόμους RAID 0, RAID 5 και RAID 10. Το μέγεθος λωρίδας υποδεικνύεται σε kilobyte.
Μέγεθος | Αναφέρει τη συνολική χωρητικότητα του τόμου σε gigabyte.
Αριθμός σκληρών δίσκων | Αναφέρει τον αριθμό των σκληρών δίσκων στους οποίους επεκτείνεται ο τόμος.
Σκληρός δίσκος μέλος [1, 2, 3, 4, 5, 6] | Για τόμους RAID 0, RAID1, RAID 5 και RAID 10, αναφέρει τον κατασκευαστή και τον αριθμό μοντέλο του κάθε σκληρού δίσκου που χρησιμοποιείται από τον τόμο.
Κεντρικός σκληρός δίσκος | Για τόμους ανάκτησης, αναφέρει τον κατασκευαστή και τον αριθμό μοντέλου της κεντρικής μονάδας.
Σκληρός δίσκος ανάκτησης | Για τόμους ανάκτησης, αναφέρει τον κατασκευαστή και τον αριθμό μοντέλου της μονάδας ανάκτησης.
Γονική συστοιχία | Αναφέρει το όνομα της συστοιχίας που περιέχει αυτόν τον τόμο.

### Πληροφορίες σκληρού δίσκου RAID (μόνο κατάσταση λειτουργίας RAID)

Παράμετρος | Τιμή
--- | ---
Χρήση | Μέλος συστοιχίας: Ο σκληρός δίσκος έχει ομαδοποιηθεί με άλλους δίσκους για να σχηματίσει μια συστοιχία που περιέχει τόμους RAID. Οι τόμοι RAID μπορεί να είναι εκτεθειμένοι στα λειτουργικά συστήματα. Όμως, οι ξεχωριστοί δίσκοι δεν είναι.
Μέλος συστοιχίας (Κύριου): Ο σκληρός δίσκος είναι η μονάδα προέλευσης για τον τόμο ανάκτησης.
Μέλος συστοιχίας (Ανάκτησης): Ο σκληρός δίσκος είναι η μονάδα προορισμού για τον τόμο ανάκτησης.
Σκληρός δίσκος εκτός RAID: Ο σκληρός δίσκος δεν περιέχει μετα-δεδομένα RAID και είναι ορατός και διαθέσιμος για χρήση από το λειτουργικό σύστημα.
Καμία: Ο σκληρός δίσκος έχει μετα-δεδομένα που δεν επιτρέπουν την έκθεσή του στο λειτουργικό σύστημα, αλλά ο σκληρός δίσκος δεν είναι μέλος συστοιχίας.
Κατάσταση | Κανονικό: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο επανορθωτού σφάλματος. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Λείπει: Ο σκληρός δίσκος δεν υπάρχει.
Μη συμβατή έκδοση: Ο σκληρός δίσκος περιέχει μετα-δεδομένα RAID που αναφέρουν μια έκδοση η οποία δεν είναι συμβατή με την τρέχουσα έκδοση του λογισμικού RAID.
Αποτυχία: Υποδεικνύει την ίδια κατάσταση με την επιλογή «Προέκυψε σφάλμα». Αυτή θα εμφανιστεί στο Intel Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbytes/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Ενεργοποιημένη προσωρινή μνήμη εγγραφής σκληρού δίσκου | Αναφέρει αν το χαρακτηριστικό της προσωρινής μνήμης εγγραφής είναι ενεργοποιημένο για τον σκληρό δίσκο.
Αριθμός τόμων | Αναφέρει τον αριθμό των τόμων στη συστοιχία.
Τόμος μέλος [1, 2] | Αναφέρει το όνομα κάθε τόμου στην οποία είναι μέλος ο σκληρός δίσκος.
Γονική συστοιχία | Αναφέρει το όνομα της συστοιχίας RAID στην οποία είναι μέλος ο σκληρός δίσκος.

### Πληροφορίες σκληρού δίσκου εκτός RAID (μόνο κατάσταση λειτουργίας RAID)

Παράμετρος | Τιμή
--- | ---
Χρήση | Σκληρός δίσκος εκτός RAID: Αυτός ο σκληρός δίσκος δεν χρησιμοποιείται σε συστοιχία ή τόμο RAID. Αυτός ο σκληρός δίσκος μπορεί να χρησιμοποιηθεί ως εφεδρικό RAID ή ως συσκευή αποθήκευσης δεδομένων.
Εφεδρικός: Αυτός ο σκληρός δίσκος έχει επισημανθεί ως ο δίσκος προορισμού για αυτόματες ανακατασκευές.
Άγνωστη χρήση σκληρού δίσκου: Η χρήση αυτού του σκληρού δίσκου δεν μπορεί να καθοριστεί. Αυτό μπορεί να οφείλεται σε ασυμβατότητα μεταξύ αυτής της έκδοσης λογισμικού και της διαμόρφωσης σκληρού δίσκου.
Κατάσταση | Κανονικό: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο επανορθωτού σφάλματος. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Αποτυχία: Υποδεικνύει την ίδια κατάσταση με την επιλογή «Προέκυψε σφάλμα». Αυτή θα εμφανιστεί στο Intel Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbytes/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Σκληρός δίσκος συστήματος | Αναφέρει αν ο σκληρός δίσκος περιέχει προστατευμένα αρχεία λειτουργικού συστήματος.
Μέγεθος | Αναφέρει τη συνολική χωρητικότητα του σκληρού δίσκου σε gigabyte.

### Πληροφορίες σκληρού δίσκου Serial ATA (μόνο κατάσταση λειτουργίας AHCI ή μόνο φορητοί)

Όνομα | Περιγραφή
--- | ---
Κατάσταση | Κανονικό: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο επανορθωτού σφάλματος. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Αποτυχία: Υποδεικνύει την ίδια κατάσταση με την επιλογή «Προέκυψε σφάλμα». Αυτή θα εμφανιστεί στο Intel Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbytes/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Μέγεθος | Αναφέρει τη συνολική χωρητικότητα του σκληρού δίσκου σε gigabyte.

## Διαχείριση υποσυστήματος αποθήκευσης

Η προβολή του Intel(R) Matrix Storage Console μπορεί να γίνει σε δύο καταστάσεις λειτουργίας: Βασική κατάσταση λειτουργίας και Κατάσταση λειτουργίας για προχωρημένους. Η Βασική κατάσταση λειτουργίας είναι μια απλή προβολή που εμφανίζει πληροφορίες συσκευής στη μορφή μηνυμάτων και απεικονίσεων κατάστασης. Σε μια ασυνήθιστη κατάσταση, όπως όταν λείπει ή έχει αποτύχει ένας σκληρός δίσκος, το παράθυρο Λεπτομέρειες παρέχει ένα κουμπί που ανοίγει το παράθυρο Προηγμένη κατάσταση λειτουργίας για τη διαχείριση του προβλήματος. Η προηγμένη κατάσταση λειτουργίας παρέχει επιπλέον επιλογές διαχείρισης υποσυστημάτων για πιο προχωρημένους χρήστες. Το υπόλοιπο αυτής της ενότητας περιγράφει όλες τις διαθέσιμες επιλογές στην Κατάσταση λειτουργίας για προχωρημένους.

### Δημιουργία τόμου

Για να δημιουργήσετε έναν νέο τόμο RAID ή ανάκτησης, επιλέξτε μία από τις επιλογές από το μενού Ενέργειες στην Προηγμένη κατάσταση λειτουργίας. Αυτό θα εκκινήσει έναν οδηγό που θα σας καθοδηγήσει στη διαδικασία δημιουργίας τόμου. Παρακάτω παρέχεται μία επισκόπηση της κάθε μεθόδου δημιουργίας τόμου.

> > ΠΡΟΕΙΔΟΠΟΙΗΣΗ: Η δημιουργία ενός τόμου RAID διαγράφει τα δεδομένα σε ΟΛΟΥΣ του επιλεγμένους σκληρούς δίσκους, η δημιουργία ενός τόμου RAID από έναν υπάρχοντα σκληρό δίσκο διαγράφει ΟΛΟΥΣ τους σκληρούς δίσκους μέλη εκτός από την μονάδα προέλευσης, και η δημιουργία ενός τόμου ανάκτησης διαγράφει τα δεδομένα στην επιλεγμένη μονάδα ανάκτησης. Δημιουργήστε αντίγραφο ασφαλείας όλων των σημαντικών δεδομένων πριν δημιουργήσετε έναν τόμο.

> > Σημείωση για συμβάν SMART: Δεν θα έχετε τη δυνατότητα να δημιουργήσετε έναν τόμο RAID αν ένας ή περισσότεροι σκληροί δίσκοι Serial ATA που επιλέξατε για τον τόμο RAID έχουν αναφέρει συμβάν SMART. Αν πιστεύετε ότι το συμβάν SMART δεν θα εμποδίσει την κανονική λειτουργία του σκληρού δίσκου, κάντε δεξί κλικ στον σκληρό δίσκο που εμφανίζει το συμβάν SMART και επιλέξτε «Επαναφορά συμβάντος SMART». Θα μπορέσετε να δημιουργήσετε έναν τόμο RAID χρησιμοποιώντας αυτόν το δίσκο. Αυτό δεν συνιστάται εκτός αν καταλαβαίνετε το λόγο για το συμβάν SMART.

- Δημιουργία ενός τόμου ανάκτησης: Χρησιμοποιήστε αυτήν την επιλογή δημιουργίας για να δημιουργήσετε έναν τόμο χρησιμοποιώντας την τεχνολογία Intel(R) Rapid Recover Technology. Αυτή η τεχνολογία αντιγράφει δεδομένα από μία κεντρική μονάδα σε μία μονάδα ανάκτησης είτε συνεχώς είτε κατ' απαίτηση. Η κεντρική μονάδα και η μονάδα ανάκτησης πρέπει να διατρέχουν το 100% του διαθέσιμου χώρου σκληρού δίσκου μίας συστοιχία και μπορεί να υπάρχει μόνο ένας τόμος ανάκτησης σε ένα σύστημα.
- Δημιουργία τόμου RAID: Χρησιμοποιήστε αυτήν την επιλογή δημιουργίας για να δημιουργήσετε έναν τόμο RAID όταν δε θέλετε να διατηρήσετε τα δεδομένα σε έναν υπάρχοντα σκληρό δίσκο. Μπορείτε να χρησιμοποιήσετε δύο ή περισσότερους σκληρούς δίσκους για τον τόμο, ανάλογα με το επίπεδο RAID που επιλέγετε. Το χαρακτηριστικό Matrix RAID μπορεί να δημιουργήσει δύο τόμους εντός μιας συστοιχίας. Για να το κάνετε αυτό, επιλέξτε χωρητικότητα τόμου που είναι μικρότερη από τη συνολική χωρητικότητα της συστοιχίας. Έτσι θα υπάρχει κενός χώρος στη συστοιχία για το δεύτερο τόμο RAID. Ο δεύτερος τόμος θα καταλάβει αυτόματα τον υπολειπόμενο χώρο στη συστοιχία. Το Intel Matrix Storage Console δημιουργεί μόνο τον τόμο RAID. Ο τόμος που προκύπτει δεν έχει διαμεριστεί, ούτε έχει μορφοποιηθεί. Χρησιμοποιήστε το βοηθητικό πρόγραμμα Διαχείριση δίσκων των Windows* για να διαμερίσετε και να μορφοποιήσετε τον νέο τόμο RAID.
- Δημιουργία τόμου RAID από υπάρχοντα σκληρό δίσκο: Χρησιμοποιήστε αυτήν την επιλογή δημιουργίας όταν θέλετε να διατηρήσετε τα δεδομένα σε έναν υπάρχοντα σκληρό δίσκο και να αντιγράψετε τα δεδομένα σε έναν ή περισσότερους επιπλέον σκληρούς δίσκους. Αυτή η διαδικασία δημιουργίας, η οποία καλείται μετεγκατάσταση, μπορεί να διαρκέσει μερικές ώρες ανάλογα με τη χωρητικότητα του σκληρού δίσκου και το φόρτο εργασίας του συστήματος. Μετά που θα ολοκληρλωσετε τον Οδηγό δημιουργίας τόμου RAID από υπάρχοντα σκληρό δίσκο, θα εμφανιστεί ένα παράθυρο διαλόγου που εμφανίζει τη διαδικασία μετεγκατάστασης. Για να ανοίξετε ξανά το παράθυρο διαλόγου σε οποιοδήποτε σημείο της διαδικασίας μετεγκατάστασης, κάντε δεξί κλικ στον τόμο που μετεγκαθίσταται από το Intel Matrix Storage Console και επιλέξτε «Εμφάνιση εξέλιξης μετεγκατάστασης». Δεν μπορούν να διεξάγονται παράλληλα περισσότερες από μία διεργασίες μετεγκατάστασης. Αν θέλετε να μετατρέψετε περισσότερους από έναν δίσκους δεδομένων σε τόμο RAID, πρέπει να τους μετατρέψετε έναν κάθε φορά. Ο παρακάτω πίνακας αναφέρει τις μετεγκαταστάσεις που υποστηρίζονται με βάση τον ελεγκτή αποθήκευσης του συστήματός σας.

#### Πίνακας 3: Μετεγκαταστάσεις που υποστηρίζονται

| Ελεγκτής αποθήκευσης
Από αυτό το επίπεδο RAID | Σε αυτό το επίπεδο RAID | ICH6R | ICH7R ICH7DH | ICH7MDH | 631xESB 632xESB | ICH8R | ICH8ME
Μοναδικός σκληρός δίσκος | RAID 0 δύο δίσκων | ΝΑΙ | ΝΑΙ | ΝΑΙ | ΝΑΙ | ΝΑΙ | ΝΑΙ
Μοναδικός σκληρός δίσκος | RAID 0 τριών ή τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
Μοναδικός σκληρός δίσκος | RAID 0 πέντε ή έξι δίσκων | OXI | OXI | OXI | ΝΑΙ | OXI | OXI
Μοναδικός σκληρός δίσκος | RAID 1 δύο δίσκων | ΝΑΙ | ΝΑΙ | ΝΑΙ | ΝΑΙ | ΝΑΙ | ΝΑΙ
Μοναδικός σκληρός δίσκος | RAID 10 τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
Μοναδικός σκληρός δίσκος | RAID 5 τριών ή τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
Μοναδικός σκληρός δίσκος | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI
RAID 1 δύο δίσκων | RAID 5 τριών ή τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
RAID 1 δύο δίσκων | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI
RAID 0 δύο δίσκων | RAID 5 τριών ή τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
RAID 0 δύο δίσκων | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI
RAID 0 τριών δίσκων | RAID 5 τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
RAID 0 τριών δίσκων | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI
RAID 0 τεσσάρων δίσκων | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI
RAID 10 τεσσάρων δίσκων | RAID 5 τεσσάρων δίσκων | OXI | ΝΑΙ | OXI | ΝΑΙ | ΝΑΙ | OXI
RAID 10 τεσσάρων δίσκων | RAID 5 πέντε ή έξι δίσκων | OXI | OXI | OXI | ΝΑΙ | OXI | OXI

### Διαχείριση τόμου RAID

Μετά που θα δημιουργήσετε ένα τόμο RAID, θα αναγράφεται στο τμήμα συσκευών και θα μπορείτε να προσπελάσετε τις παρακάτω επιλογές διαχείρισης τόμου κάνοντας δεξί κλικ πάνω στο όνομά του:

- Διαγραφή τόμου: Αυτή η επιλογή σας επιτρέπει να διαγράψετε έναν τόμο RAID και να επαναφέρετε τους σκληρούς δίσκους μέλη σε σκληρούς δίσκους εκτός RAID. ΠΡΟΕΙΔΟΠΟΙΗΣΗ: η διαγραφή ενός τόμου RAID 0, RAID 5, ή RAID 10 διαγράφει τα δεδομένα σε όλους τους σκληρούς δίσκους μέλη. Δημιουργήστε αντίγραφο ασφαλείας όλων των σημαντικών δεδομένων πριν διαγράψετε έναν τόμο RAID.
- Τροποποίηση τόμου: Αυτή η επιλογή σας επιτρέπει να αλλάξετε το όνομα ενός τόμου RAID και να πραγματοποιήσετε μετακίνηση επιπέδου RAID (δηλαδή, να μετακινηθείτε από έναν τόμο RAID 0, 1, ή 10 σε έναν τόμο RAID 5).
- Μετατροπή σε τόμο ανάκτησης: Αυτή η επιλογή είναι διαθέσιμη μόνο για τόμους RAID 1 που διατρέχουν το 100% του χώρου σκληρού δίσκου μίας συστοιχίας. Μετά την μετατροπή του τόμου RAID 1, θα χρησιμοποιεί την τεχνολογία Intel(R) Rapid Recover Technology.
- Επιβεβαίωση τόμου RAID: Αυτή η επιλογή επιβεβαιώνει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης και των τεμαχίων με σφάλματα μέσων που βρέθηκαν.
- Επιβεβαίωση και επισκευή τόμου RAID: Αυτή η επιλογή επιβεβαιώνει και επισκευάζει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης και επισκευής, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης που βρέθηκαν και επισκευάστηκαν και τον αριθμό των τεμαχίων με σφάλματα μέσων που εκχωρήθηκαν ξανά.
- Ενεργοποίηση ή απενεργοποίηση της προσωρινής μνήμης ετερόχρονης εγγραφής τόμου: Αυτή η λειτουργία ισχύει μόνο στο RAID 5. Η προσωρινή μνήμη ετερόχρονης εγγραφής τόμου ενεργοποιείται ή απενεργοποιείται αυτόματα αν χρησιμοποιηθεί μονάδα αδιάλειπτης παροχής ισχύος (UPS). Όταν προκύψει μετάβαση από ισχύ εναλλασσόμενου ρεύματος σε ισχύ συνεχούς ρεύματος, όπως συμβαίνει όταν αποτύχει ή διακοπεί η ισχύς εναλλασσόμενου ρεύματος, η προσωρινή μνήμη ετερόχρονης εγγραφής θα αδειάσει και θα απενεργοποιηθεί. Όταν προκύψει μετάβαση από ισχύ συνεχούς ρεύματος σε ισχύ εναλλασσόμενου ρεύματος, όπως συμβαίνει όταν αποκατασταθεί η ισχύς εναλλασσόμενου ρεύματος, η προσωρινή μνήμη ετερόχρονης εγγραφής θα ενεργοποιηθεί ξανά. Ενώ είναι ενεργοποιημένη η προσωρινή μνήμη ετερόχρονης εγγραφής τόμου, μπορούν να συνδυαστούν πολλαπλές αιτήσεις εγγραφής. Η εγγραφή των δεδομένων από την προσωρινή μνήμη στον τόμο RAID 5 είναι πιο αποτελεσματική. Η προσωρινή μνήμη ετερόχρονης εγγραφής τόμου μπορεί να ενεργοποιηθεί ή να απενεργοποιηθεί οποιαδήποτε στιγμή χωρίς να απαιτείται επανεκκίνηση του υπολογιστή.
- Εμφάνιση προόδου μετεγκατάστασης: Αυτή η επιλογή είναι διαθέσιμη μόνο όταν βρίσκεται σε εξέλιξη μία μετακίνηση. Μετά που θα κάνετε αυτήν την επιλογή, θα ανοίξει ένα παράθυρο διαλόγου για να αναφέρει την πρόοδο μετεγκατάστασης ως «% ολοκληρωμένη».
- Ανάκτηση τόμου: Αυτή η επιλογή ανακτά έναν τόμο μετά που έχει αποκατασταθεί ο σκληρός δίσκος που προκάλεσε την αποτυχία, εφόσον πληρούνται οι παρακάτω συνθήκες:
  - Εγκαταστάθηκε ξανά ο σκληρός δίσκος, ή οι σκληροί δίσκοι, που αποτελούσε αρχικά μέρος του αποτυχημένου τόμου RAID
  - Δεν έγινε πρόσβαση στα δεδομένα στον σκληρό δίσκο όταν αυτός απομακρύνθηκε από το σύστημα
  Μετά που θα κάνετε αυτήν την επιλογή, θα εμφανιστεί το πλαίσιο διαλόγου Intel Matrix Storage Console. Κάντε κλικ στο OK για να συνεχίσετε. Μόλις ολοκληρωθεί η ανάκτηση, η κατάσταση του τόμου θα εμφανίζεται ως «Κανονική».

### Διαχείριση τόμου ανάκτησης

Μετά που θα δημιουργήσετε ένα τόμο ανάκτησης, θα αναγράφεται στο τμήμα συσκευών και θα μπορείτε να προσπελάσετε τις παρακάτω επιλογές διαχείρισης τόμου κάνοντας δεξί κλικ πάνω στο όνομά του:

- Διαγραφή τόμου: Αυτή η επιλογή σας επιτρέπει να διαγράψετε έναν τόμο ανάκτησης και να επαναφέρετε την κεντρική μονάδα και τη μονάδα ανάκτησης σε σκληρούς δίσκους εκτός RAID.
- Τροποποίηση τόμου: Αυτή η επιλογή σας επιτρέπει να κάνετε τις παρακάτω τροποποιήσεις στον τόμο ανάκτησης: αλλαγή ονόματος τόμου, εναλλαγή κεντρικής μονάδας και μονάδας κλώνου, και αλλαγή πολιτικής ενημέρωσης.
- Απενεργοποίηση συνεχούς ενημέρωσης: Αυτή η επιλογή θα αλλάξει την πολιτική ενημέρωσης κατ' απαίτηση. Θα πρέπει έπειτα να ζητάτε τις ενημερώσεις με μη αυτόματο τρόπο κάνοντας δεξί κλικ στον τόμο και επιλέγοντας το «Ενημέρωση τόμου».
- Ενημέρωση τόμου: Αυτή η επιλογή είναι διαθέσιμη μόνο όταν ο τόμος έχει ρυθμιστεί την πολιτική ενημέρωσης κατ' απαίτηση. Αυτή η επιλογή αντιγράφει δεδομένα από την κεντρική μονάδα στη μονάδα ανάκτησης. Αντιγράφονται μόνο οι αλλαγές μετά την τελευταία διαδικασία ενημέρωσης.
- Εμφάνιση προόδου ενημέρωσης τόμου: Αυτή η επιλογή είναι διαθέσιμη μόνο κατά τη δημιουργία ενός νέου τόμου ανάκτησης ή όταν επιλέξετε το «Ενημέρωση τόμου» στην πολιτική αίτησης ενημέρωσης.
- Ακύρωση διαδικασίας ενημέρωσης τόμου: Αυτή η επιλογή είναι διαθέσιμη μόνο κατά τη δημιουργία ενός νέου τόμου ανάκτησης ή όταν επιλέξετε το «Ενημέρωση τόμου» στην πολιτική αίτησης ενημέρωσης.
- Ανάκτηση δεδομένων σε κύρια μονάδα: Αυτή η επιλογή είναι διαθέσιμη μόνο μετά που έχετε επανεκκινήσει το σύστημα από τη μονάδα ανάκτησης χρησιμοποιώντας την επιλογή διασύνδεσης χρήστη του Intel Matrix Storage Manager option ROM. Αυτή η επιλογή θα αντικαταστήσει όλα τα δεδομένα της κεντρικής μονάδας με δεδομένα από τη μονάδα ανάκτησης.
- Ακύρωση διαδικασίας ανάκτησης: Αυτή η επιλογή είναι διαθέσιμη μόνο όταν βρίσκεται σε εξέλιξη η ανάκτηση στην κεντρική μονάδα.
- Πρόσβαση σε αρχεία κεντρικής μονάδας ή μονάδας ανάκτησης: Αυτή η επιλογή σας επιτρέπει να προβάλλετε αρχεία στη μονάδα ανάκτησης ή στην κεντρική μονάδα χρησιμοποιώντας την Εξερεύνηση των Windows*, αλλά απενεργοποιεί τις συνεχείς ενημερώσεις του τόμου ανάκτησης. Όταν έχετε ολοκληρώσει την προβολή των αρχείων, κάντε δεξί κλικ στον τόμο και επιλέξτε την απόκρυψη των αρχείων της κεντρικής μονάδας ή της μονάδας ανάκτησης για να ενεργοποιήσετε τις ενημερώσεις τόμου.
- Απόκρυψη αρχείων κεντρικής μονάδας ή μονάδας ανάκτησης: Αυτή η επιλογή είναι διαθέσιμη μόνο μετά που έχετε επιλέξει την πρόσβαση στα αρχεία της κεντρικής μονάδας ή της μονάδας ανάκτησης στην Εξερεύνηση των Windows*. Αυτή η επιλογή θα κάνει το σκληρό δίσκο εγγράψιμο και θα επιτρέπει τις ενημερώσεις τόμου.
- Μετατροπή σε τόμο RAID: Αυτή η επιλογή σας επιτρέπει να μετατρέψετε έναν τόμο ανάκτησης σε τόμο RAID 1.

### Άλλες επιλογές διαχείρισης

- Νέα σάρωση για συσκευές σύνδεσης και άμεσης λειτουργίας: Αυτή η επιλογή είναι διαθέσιμη από το μενού Ενέργειες και εντοπίζει τους σκληρούς δίσκους που έχουν προστεθεί ή αφαιρεθεί. Μετά την ολοκλήρωση της σάρωσης, η προβολή «Προηγμένη κατάσταση λειτουργίας» θα δείξει τις ενημερωμένες πληροφορίες. Η ενέργεια αυτή είναι η ίδια όπως όταν επιλέγετε «Σάρωση για αλλαγές υλικού» στη Διαχείριση Συσκευών των Windows.
- Επισήμανση σκληρού δίσκου εκτός RAID ως εφεδρικού:ΠΡΟΕΙΔΟΠΟΙΗΣΗ: όταν ένας σκληρός δίσκος επισημαίνεται ως εφεδρικός, διαγράφονται μόνιμα όλα τα δεδομένα στο δίσκο αυτό. Δημιουργήστε αντίγραφο ασφαλείας όλων των σημαντικών δεδομένων πριν επισημάνετε ένα δίσκο ως εφεδρικό. Το χαρακτηριστικό αυτό επισημαίνει σκληρούς δίσκους ως δίσκους προορισμού για αυτόματες ανακατασκευές. Για να επισημάνετε έναν σκληρό δίσκο ως εφεδρικό, κάντε κλικ σε έναν από τους σκληρούς δίσκους που παρατίθενται στη λίστα Σκληροί δίσκοι εκτός RAID στο τμήμα συσκευών και επιλέξτε «Επισήμανση ως εφεδρικός».
- Επαναφορά εφεδρικού σκληρού δίσκου σε εκτός RAID: Μόνο σκληροί δίσκοι μη RAID που είναι ήδη επισημασμένοι ως εφεδρικοί μπορούν να επαναφερθούν. Κάντε δεξί κλικ στον εφεδρικό σκληρό δίσκο στη λίστα των Σκληρών δίσκων μη RAID στο τμήμα συσκευών και επιλέξτε το Επαναφορά σκληρού δίσκου σε μη RAID από το μενού που εμφανίζεται. Ο δίσκος αυτός, ο οποίος ήταν μέλος μιας συστοιχίας RAID, θα γίνει δίσκος εκτός RAID.
- Ενεργοποίηση ή απενεργοποίηση της προσωρινής μνήμης εγγραφής σκληρού δίσκου: Η προσωρινή μνήμη εγγραφής σκληρού δίσκου είναι ένα χαρακτηριστικό που ενισχύει την απόδοση και υποστηρίζεται από μερικούς σκληρούς δίσκους. Αν ενεργοποιήσετε την προσωρινή μνήμη εγγραφής, βελτιώνεται η απόδοση με την προσωρινή αποθήκευση των δεδομένων πριν εγγραφούν στον σκληρό δίσκο. Το μειονέκτημα της ενεργοποίησης της προσωρινής μνήμης εγγραφής είναι ότι μπορεί να χαθούν τα δεδομένα στην προσωρινή μνήμη αν διακοπεί η ηλεκτρική ισχύς του συστήματος. Για να ενεργοποιήσετε ή να απενεργοποιήσετε την προσωρινή μνήμη εγγραφής, κάντε δεξί κλικ στη συστοιχία RAID και κατόπιν επιλέξτε Ενεργοποίηση ή Απενεργοποίηση προσωρινής μνήμης εγγραφής σκληρού δίσκου. Επανεκκινήστε τον υπολογιστή για να ισχύσουν οι αλλαγές.

# Ανάκτηση δεδομένων σε κύρια μονάδα

Τα θέματα σε αυτήν την ενότητα ισχύουν μόνο για τους τόμους ανάκτησης. Εξηγούν πώς να αντιγράψετε δεδομένα από τη μονάδα ανάκτησης σε μία κεντρική μονάδα εξαιτίας μίας κεντρικής μονάδας που έχει αποτύχει, καταστραφεί, ή χαθεί, ή πώς να επαναφέρετε τα δεδομένα μίας κεντρικής μονάδας σε προηγούμενη κατάσταση.

## Αντικατάσταση μίας κεντρικής μονάδας

Η ανάκτηση μίας κεντρικής μονάδας είναι απαραίτητα αν η κεντρική μονάδα αποτύχει ή αφαιρεθεί από το σύστημα και χαθεί.

1. Σβήστε το σύστημα και συνδέστε μία νέα κεντρική μονάδα
2. Ανάψτε το σύστημα. Κατά τη διάρκεια της εκκίνησης του συστήματος, πατήστε τα πλήκτρα `Ctrl-I` για είσοδο στη διασύνδεση χρήστη του Intel(R) Matrix Storage Manager option ROM.
3. Στο 'MAIN MENU' «`ΚΕΝΤΡΙΚΟ ΜΕΝΟΥ`» επιλέξτε 'Recovery Volume Options' «`Επιλογές τόμου ανάκτησης`».
4. Στο μενού «Επιλογές τόμου ανάκτησης», κάντε την επιλογή 1 για 'Boot from Recovery Drive' «`Εκκίνηση από μονάδα ανάκτησης`».
5. Κάντε επανεκκίνηση του συστήματος.
6. Μόλις εκτελείται το λειτουργικό σύστημα, επιλέξτε το Intel(R) Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
7. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
8. Κάντε δεξί κλικ στην κεντρική μονάδα και επιλέξτε το «Ανακατασκευή σε αυτόν το σκληρό δίσκο». Ή, κάντε δεξί κλικ στη νέα κεντρική μονάδα και επιλέξτε το «Σημείωση ως εφεδρικός» για την αυτόματη εκκίνηση της διαδικασίας ανακατασκευής. Η κατάσταση του τόμου θα εμφανίζεται ως «Γίνεται ανακατασκευή: % ολοκληρωμένη».
9. Μετά την ολοκλήρωση της διαδικασίας ανακατασκευής, κάντε δεξί κλικ στον τόμο ανάκτησης και επιλέξτε το «Τροποποίηση τόμου» για εναλλαγή της μονάδας ανάκτησης και της κεντρικής μονάδας. Ή, επανεκκινήστε το σύστημα και χρησιμοποιήστε το Intel Matrix Storage Manager option ROM για εκκίνηση από την κεντρική μονάδα.

## Επαναφορά των δεδομένων της κεντρικής μονάδας σε προηγούμενη κατάσταση

Αν ο τόμος ανάκτησης έχει οριστεί στην πολιτική ενημέρωση κατ' απαίτηση, μπορείτε να επαναφέρετε τα δεδομένα της κεντρικής μονάδας στην κατάσταση που ήταν στο τέλος της τελευταίας διαδικασίας ενημέρωσης τόμου. Αυτό είναι ιδιαίτερα χρήσιμο όταν έχει εντοπιστεί ένας ιός στην κεντρική μονάδα ή χρησιμοποιούν επισκέπτες το σύστημά σας.

1. Κάντε επανεκκίνηση του συστήματος. Κατά τη διάρκεια της εκκίνησης του συστήματος, πατήστε τα πλήκτρα `Ctrl-I` για είσοδο στη διασύνδεση χρήστη του Intel Matrix Storage Manager option ROM.
2. Στο «`ΚΕΝΤΡΙΚΟ ΜΕΝΟΥ`» επιλέξτε «`Επιλογές τόμου ανάκτησης`».
3. Στο μενού «Επιλογές τόμου ανάκτησης», κάντε την επιλογή 1 για «`Εκκίνηση από μονάδα ανάκτησης`».
4. Κάντε επανεκκίνηση του συστήματος.
5. Μόλις εκτελείται το λειτουργικό σύστημα, επιλέξτε το Intel(R) Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
6. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
7. Κάντε δεξί κλικ στον τόμο ανάκτησης στο τμήμα συσκευών και επιλέξετε το «Επαναφορά δεδομένων σε κύριο». Η κατάσταση του τόμου θα εμφανίζεται ως «Η ανάκτηση στην κεντρική μονάδα είναι σε εξέλιξη: % ολοκληρωμένη».
8. Μετά την ολοκλήρωση της διαδικασίας ανάκτησης, κάντε δεξί κλικ στον τόμο ανάκτησης και επιλέξτε το «Τροποποίηση τόμου» για εναλλαγή της μονάδας ανάκτησης και της κεντρικής μονάδας. Ή, επανεκκινήστε το σύστημα και χρησιμοποιήστε το Intel Matrix Storage Manager option ROM για εκκίνηση από την κεντρική μονάδα.

# Ανάκτηση τόμου RAID

Οι οδηγίες σε αυτήν την ενότητα ισχύουν μόνο για τους τόμους RAID. Σε περίπτωση που το Intel(R) Matrix Storage Manager αναφέρει ότι ένας τόμος RAID είναι υποβαθμισμένος ή αποτυχημένος, ίσως να είναι δυνατή η ανάκτηση του τόμου. Αν δεν είναι δυνατή η αποκατάσταση, θα πρέπει να δημιουργήσετε ξανά τον τόμο RAID και να ανακτήσετε δεδομένα μη αυτόματα από αντίγραφο ασφαλείας. Για την ανάκτηση της διαμόρφωσης RAID, ανατρέξτε στην ενότητα παρακάτω που αντιστοιχεί στο πρόβλημα RAID που αναφέρθηκε.

## Αποτυχημένος τόμος RAID 0

Ένας τόμος RAID 0 αναφέρεται ως αποτυχημένος όταν ένα από τα μέλη του αποτύχει ή αποσυνδεθεί. Σε περίπτωση που προκύψει οποιοδήποτε από αυτά τα σενάρια, η πρόσβαση στον τόμο RAID 0 και στα δεδομένα του δεν είναι πλέον δυνατή. Ο τόμος RAID 0 μπορεί να ανακτηθεί αν αποσυνδεθεί ένα μέλος, αλλά δεν μπορεί να ανακτηθεί αν αποτύχει ένα μέλος.

### Μέλος που λείπει

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει τον τόμο RAID 0 ως «`Normal`» [Κανονικό].
4. Μόλις εκτελείται το λειτουργικό σύστημα, επιλέξτε το Intel(R) Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να δείτε μια λεπτομερή προβολή των πληροφοριών αποθήκευσης συσκευής.
6. Κάντε κλικ στον τόμο RAID 0 στο τμήμα συσκευών για να επιβεβαιώσετε ότι λειτουργεί κανονικά. Η κατάσταση στο τμήμα πληροφοριών θα εμφανίζεται ως «Κανονική».

### Αποτυχημένο μέλος

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 0 ως «`Failed`» [Αποτυχημένη], ενώ θα σας ζητήσει να πιέσετε `Ctrl-I` για να εισέλθετε στη διασύνδεση χρήστη.
4. Πιέστε `Ctrl-I` για να εισέλθετε στο «`MAIN MENU`» [ΚΥΡΙΟ ΜΕΝΟΥ].
5. Κάντε την επιλογή `2` στο βασικό μενού για «`Delete RAID Volume`» [Διαγραφή τόμου RAID].
6. Στο «`DELETE VOLUME MENU`» [ΜΕΝΟΥ ΔΙΑΓΡΑΦΗΣ ΤΟΜΟΥ], επιλέξτε τον αποτυχημένο τόμο RAID 0 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο «`Delete`» για να διαγράψετε τον τόμο.
8. Πιέστε «`Y`» [Ναι] για να επιβεβαιώσετε τη διαγραφή.
9. Δημιουργήστε έναν νέο τόμο RAID 0. Σε περίπτωση που ο αποτυχημένος σκληρός δίσκος αποτελούσε μέρος του τόμου συστήματος, θα πρέπει επίσης να εγκαταστήσετε ξανά το λειτουργικό σύστημα.

## Υποβαθμισμένος τόμος RAID 1

Ένας τόμος RAID 1 αναφέρεται ως υποβαθμισμένος όταν ένα από τα μέλη του αποτύχει ή αποσυνδεθεί και χαθεί ο κατοπτρισμός δεδομένων. Ως εκ τούτου, το σύστημα μπορεί μόνο να χρησιμοποιήσει το λειτουργικό μέλος. Για να δημιουργήσετε ξανά κατοπτρισμό δεδομένων και να αποκαταστήσετε τον πλεονασμό δεδομένων, ανατρέξτε στις παρακάτω διαδικασίες.

### Μέλος που λείπει

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Κάντε επανεκκίνηση του συστήματος. Η ανακατασκευή θα γίνει αυτόματα.

### Αποτυχημένο μέλος

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 1 ως «`Degraded`» [Υποβαθμισμένη].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο εκτός RAID και επιλέξτε «Ανακατασκευή σε αυτόν το σκληρό δίσκο».
7. Κάντε κλικ στον τόμο RAID 1 στο τμήμα συσκευών. Η κατάσταση στο τμήμα πληροφοριών θα εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανιστεί ως «Κανονική».

## Υποβαθμισμένος τόμος RAID 1 και αποτυχημένος τόμος RAID 0 σε μία μοναδική συστοιχία RAID

Αυτό μπορεί να προκύψει όταν υπάρχουν δύο τόμοι RAID (0 και 1) σε μία μοναδική συστοιχία RAID (βλ. Matrix RAID). Ένας τόμος RAID 0 αναφέρεται ως αποτυχημένος και ένας τόμος RAID 1 αναφέρεται ως υποβαθμισμένος όταν ένα από τα μέλη του αποτύχει ή αποσυνδεθεί.

### Μέλος που λείπει

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 0 ως «`Normal`» [Κανονική] και την κατάσταση του τόμου RAID 1 ως «`Rebuild`» [Ανακατασκευή].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Αν κάνετε κλικ στον τόμο RAID 0 στο τμήμα συσκευών, η κατάσταση θα εμφανίζεται ως «Κανονική» στο τμήμα πληροφοριών. Η κατάσταση τόμου RAID 1 θα εμφανίζεται ως «Ανακατασκευή: % ολοκληρωμένη» όταν είναι επιλεγμένος ο τόμος RAID 1.
7. Μετά την ολοκλήρωση της ανακατασκευής του τόμου RAID 1, η κατάσταση εμφανίζεται ως «Κανονική».

### Λείπει μέλος όταν το λειτουργικό σύστημα είναι σε τόμο RAID 1 ή σε σκληρό δίσκο εκτός RAID

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 0 ως «`Normal`» [Κανονική] και την κατάσταση του τόμου RAID 1 ως «`Rebuild`» [Ανακατασκευή].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Αν κάνετε κλικ στον τόμο RAID 0 στο τμήμα συσκευών, η κατάσταση θα εμφανίζεται ως «Κανονική» στο τμήμα πληροφοριών. Η κατάσταση τόμου RAID 1 θα εμφανίζεται ως «Ανακατασκευή: % ολοκληρωμένη» όταν είναι επιλεγμένος ο τόμος RAID 1.
7. Μετά την ολοκλήρωση της ανακατασκευής του τόμου RAID 1, η κατάσταση εμφανίζεται ως «Κανονική».

### Αποτυχημένο μέλος όταν το λειτουργικό σύστημα είναι σε τόμο RAID 1 ή σε σκληρό δίσκο εκτός RAID

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel(R) Matrix Storage Manager option ROM θα εμφανίσει την κατάσταση του τόμου RAID 1 ως «`Degraded`» [Υποβαθμισμένη] και την κατάσταση του τόμου RAID 0 ως «`Failed`» [Αποτυχημένη].
4. Μόλις εκτελείται το λειτουργικό σύστημα, επιλέξτε το Intel(R) Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel(R) Matrix Storage Console.
6. Κάντε δεξί κλικ στον τόμο RAID 0 στο τμήμα συσκευών και επιλέξετε «Διαγραφή τόμου». Ο «Οδηγός διαγραφής τόμου» θα σας καθοδηγήσει καθ’ όλη τη διαδικασία διαγραφής..
7. Για να δημιουργήσετε έναν νέο τόμο, επιλέξτε το μενού «Ενέργειες» και κατόπιν «Δημιουργία νέου τόμου». Ο «Οδηγός δημιουργίας τόμου RAID» θα σας καθοδηγήσει καθ’ όλη τη διαδικασία δημιουργίας.
8. Χρησιμοποιήστε τη Διαχείριση δίσκων των Windows για να διαμερίστε και να μορφοποιήσετε τον νέο τόμο RAID.
9. Στο τμήμα συσκευών, κάντε δεξί κλικ στον καινούργιο σκληρό δίσκο εκτός RAID και επιλέξτε «Ανακατασκευή σε αυτόν το σκληρό δίσκο».
10. Κάντε κλικ στον τόμο RAID 1 στο τμήμα συσκευών. Η κατάσταση θα εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανίζεται ως «Κανονική».

### Αποτυχημένο μέλος όταν το λειτουργικό σύστημα βρίσκεται σε τόμο RAID 0

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η οθόνη εκκίνησης του Intel(R) Matrix Storage option ROM θα εμφανίσει την κατάσταση του τόμου RAID 0 ως «`Failed`» [Αποτυχημένη] και την κατάσταση του τόμου RAID 1 ως «`Degraded`» [Υποβαθμισμένη].
4. Μην ξεκινάτε τη διασύνδεση χρήστη του Intel(R) Matrix Storage option ROM
5. Εγκαταστήστε το λειτουργικό σύστημα στο νέο σκληρό δίσκο εκτός RAID.
6. Κατά τη διαδικασία εγκατάστασης, θα σας ζητηθεί `Press F6 to load the RAID Driver` (Πιέστε το F6 για να φορτώσετε το πρόγραμμα οδήγησης RAID).
7. Πατήστε το `F6` για να εγκαταστήσετε το πρόγραμμα οδήγησης RAID στο νέο δίσκο εκτός RAID.
8. Μετά την εγκατάσταση του λειτουργικού συστήματος και του προγράμματος οδήγησης RAID, ανοίξτε την Εξερεύνηση των Windows για να προσδιορίσετε τη νέα διαμέριση που υπάρχει στο νέο σκληρό δίσκο και τη διαμέριση που υπάρχει στον υποβαθμισμένο τόμο RAID 1.
9. Αντιγράψτε τα δεδομένα που θέλετε να κρατήσετε από τον υποβαθμισμένο τόμο RAID 1 στη νέα διαμέριση.
10. Εάν σκοπεύετε να επαναφέρετε τη διαμόρφωση RAID με τους τόμους RAID 0 και RAID 1, συνεχίστε με τα ακόλουθα βήματα.
11. Επιλέξτε το Intel(R) Matrix Storage Console από το μενού Έναρξη.
12. Από το μενού Προβολή του Intel(R) Matrix Storage Console, επιλέξτε «Προηγμένη κατάσταση λειτουργία» για να εμφανίσετε μια λεπτομερή προβολή του Intel Matrix Storage Console.
13. Στο τμήμα συσκευών του IMSM Storage Console, κάντε δεξί κλικ στον τόμο RAID 0 στο τμήμα συσκευών και επιλέξτε «Διαγραφή τόμου» από το μενού που εμφανίζεται.
14. Ο οδηγός «Διαγραφή τόμου RAID» θα σας βοηθήσει να διαγράψετε τον τόμο..
15. Επιλέξτε τον τόμο RAID 1 και διαγράψτε τον τόμο.
16. Από το μενού Ενέργειες επιλέξτε το υπομενού «Δημιουργία τόμου RAID από υπάρχοντα σκληρό δίσκο» για να δημιουργήσετε ένα νέο τόμο RAID 0.
17. Ο οδηγός «Διαγραφή τόμου RAID από υπάρχοντα σκληρό δίσκο» θα σας βοηθήσει να δημιουργήσετε τον τόμο RAID 0. Για να δημιουργήσετε ένα διαφορετικό τόμο, βεβαιωθείτε ότι το μέγεθος του τόμου είναι μικρότερο από το μέγεθος της συστοιχίας.
18. Δημιουργήστε έναν νέο τόμο RAID 1.
19. Επαναφέρατε την αρχική διαμόρφωση.
20. Μετακινήστε τα δεδομένα από τον αρχικό τόμο RAID 1 στο νέο τόμο RAID 1, αν το επιθυμείτε.

## Υποβαθμισμένος τόμος RAID 5

Ένας τόμος RAID 5 αναφέρεται ως «Υποβάθμιση» όταν ένα από τα μέλη του αποτύχει ή αποσυνδεθεί. Σε περίπτωση που συμβεί αυτό, ανατρέξτε στην κατάλληλη διαδικασία παρακάτω:

### Μέλος που λείπει

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage option ROM θα εμφανίσει την κατάσταση του τόμου RAID 5 ως «`Rebuild`» [Ανακατασκευή].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Κάντε κλικ στον τόμο RAID 5 στο τμήμα συσκευών. Η κατάσταση θα εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανίζεται ως «Κανονική».

### Αποτυχημένο μέλος

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο σκληρό δίσκο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage option ROM θα εμφανίσει την κατάσταση του τόμου RAID 5 ως «`Degraded`» [Υποβαθμισμένη].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο εκτός RAID και επιλέξτε «Ανακατασκευή σε αυτόν το σκληρό δίσκο».
7. Κάντε κλικ στον τόμο RAID 5 στο τμήμα συσκευών. Η κατάσταση θα εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανίζεται ως «Κανονική».

## Αποτυχημένος τόμος RAID 5

Ένας τόμος RAID 5 αναφέρεται ως «Αποτυχία» όταν ένα ή περισσότερα μέλη αποτύχουν. Σε περίπτωση που συμβεί αυτό, παρακαλείστε να ακολουθήσετε τη διαδικασία που παρουσιάζεται παρακάτω. Η διαδικασία αυτή διαγράφει τον αποτυχημένο τόμο RAID 5 και δημιουργεί έναν καινούργιο τόμο RAID 5. Δεν επαναφέρετε το αποτυχημένο τόμο RAID 5 και τα δεδομένα του. Μετά από τη δημιουργία του καινούργιου τόμου RAID 5, πρέπει να επαναφέρετε τα δεδομένα από εφεδρικά αντίγραφα και να εγκαταστήσετε τυχόν λογισμικό που βρισκόταν στον τόμο RAID 5.

### Αποτυχημένα μέλη

1. Βεβαιωθείτε ότι το σύστημα είναι σβηστό.
2. Αντικαταστήστε τους αποτυχημένους σκληρούς δίσκους με καινούργιους σκληρούς δίσκους ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 5 ως «`Failed`» [Αποτυχημένη], ενώ θα σας ζητήσει να πιέσετε `Ctrl-I` για να εισέλθετε στη διασύνδεση χρήστη.
4. Πιέστε `Ctrl-I` για να εισέλθετε στο «`MAIN MENU`» [ΚΥΡΙΟ ΜΕΝΟΥ].
5. Κάντε την επιλογή 2 στο βασικό μενού για «`Διαγραφή τόμου RAID`».
6. Στο «`DELETE VOLUME MENU`» [ΜΕΝΟΥ ΔΙΑΓΡΑΦΗΣ ΤΟΜΟΥ], επιλέξτε τον αποτυχημένο τόμο RAID 5 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο «`Delete`» για να διαγράψετε τον τόμο.
8. Πιέστε «`Y`» [Ναι] για να επιβεβαιώσετε τη διαγραφή.
9. Δημιουργήστε έναν νέο τόμο RAID 5.
10. Μπορεί να χρειαστεί επίσης να εγκαταστήσετε ξανά το λειτουργικό σύστημα στον καινούργιο τόμο και να αποκαταστήσετε τα δεδομένα από τα εφεδρικά αντίγραφα.

## Υποβαθμισμένος τόμος RAID 10

Ένας τόμος RAID 10 αναφέρεται ως «Υποβάθμιση» όταν ένα από τα μέλη του αποτύχει ή αποσυνδεθεί. Σε περίπτωση που συμβεί αυτό, αποκαταστήστε τον τόμο ακολουθώντας την κατάλληλη διαδικασία παρακάτω:

### Μέλος που λείπει

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage option ROM θα εμφανίσει την κατάσταση του τόμου RAID 10 ως «`Rebuild`» [Ανακατασκευή].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Κάντε κλικ στον επιλεγμένο τόμο στο τμήμα συσκευών. Η κατάσταση στο τμήμα πληροφοριών εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανίζεται ως «Κανονική».

### Αποτυχημένο μέλος

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο σκληρό δίσκο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage option ROM θα εμφανίσει την κατάσταση του τόμου RAID 10 ως «`Degraded`» [Υποβαθμισμένη].
4. Μόλις εκτελείται το λειτουργικό σύστημα, επιλέξτε το Intel Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε «Προηγμένη κατάσταση λειτουργίας» για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο εκτός RAID και επιλέξτε «Ανακατασκευή σε αυτόν το σκληρό δίσκο».
7. Κάντε κλικ στον επιλεγμένο τόμο στο τμήμα συσκευών. Η κατάσταση στο τμήμα πληροφοριών εμφανίζεται ως «Ανακατασκευή: % ολοκληρωμένη». Μόλις ολοκληρωθεί η ανακατασκευή, η κατάσταση θα εμφανίζεται ως «Κανονική».

## Αποτυχημένος τόμος RAID 10

Ένας τόμος RAID 10 αναφέρεται ως «ΑΠΟΤΥΧΙΑ» όταν τουλάχιστον δύο από τα μέλη αποτύχουν. Σε περίπτωση που συμβεί αυτό, παρακαλείστε να ακολουθήσετε τη διαδικασία που παρουσιάζεται παρακάτω. Η διαδικασία αυτή διαγράφει τον αποτυχημένο τόμο RAID 10 και δημιουργεί έναν καινούργιο τόμο RAID 10. Δεν επαναφέρει τον αποτυχημένο τόμο RAID 10 και τα δεδομένα του.

Αποτυχημένα μέλη

1. Βεβαιωθείτε ότι το σύστημα είναι σβηστό.
2. Αντικαταστήστε τους αποτυχημένους σκληρούς δίσκους με καινούργιους σκληρούς δίσκους ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 10 ως «`Failed`» [Αποτυχημένη], ενώ θα σας ζητήσει να πιέσετε `Ctrl-I` για να εισέλθετε στη διασύνδεση χρήστη.
4. Πιέστε `Ctrl-I` για να εισέλθετε στο «`MAIN MENU`» [ΚΥΡΙΟ ΜΕΝΟΥ].
5. Κάντε την επιλογή `2` στο βασικό μενού για «Διαγραφή τόμου RAID».
6. Στο «`DELETE VOLUME MENU`» [ΜΕΝΟΥ ΔΙΑΓΡΑΦΗΣ ΤΟΜΟΥ], επιλέξτε τον αποτυχημένο τόμο RAID 10 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο «`Delete`» για να διαγράψετε τον τόμο.
8. Πιέστε «`Y`» [Ναι] για να επιβεβαιώσετε τη διαγραφή.
9. Δημιουργήστε έναν νέο τόμο RAID 10.
10. Θα χρειαστεί επίσης να εγκαταστήσετε ξανά το λειτουργικό σύστημα στον καινούργιο τόμο.

# Παρακολούθηση συμβάντων

Η παρακολούθηση συμβάντων είναι μια υπηρεσία συστήματος που είναι εγκατεστημένη στο σύστημα μαζί με το λογισμικό Intel(R) Matrix Storage Manager. Όταν είναι εγκατεστημένη, η υπηρεσία αυτή εκτελείται από τη στιγμή που συνδέεται ο χρήστης και εκτελείται στο παρασκήνιο ενώ χρησιμοποιείται το σύστημα. Η παρακολούθηση συμβάντων επικοινωνεί με το πρόγραμμα οδήγησης Intel Matrix Storage Manager, το Intel Matrix Storage Console και τη βοηθητική εφαρμογή εικονιδίου γραμμής εφαρμογών για να εξασφαλίζει ότι είναι συγχρονισμένη η κατάσταση των τριών, αλλά και να παρέχει ειδοποιήσεις συμβάντων. Όταν προκύψει ένα συμβάν, η παρακολούθηση συμβάντων δίνει εντολή στη βοηθητική εφαρμογή εικονιδίου γραμμής εφαρμογών να εμφανίσει το εικονίδιο γραμμής εφαρμογών του Intel Matrix Storage Manager, το οποίο κατόπιν εμφανίζει ένα μήνυμα ή πλαίσιο διαλόγου που περιγράφει το συμβάν.

Οι τύποι συμβάντων που μπορούν να προκαλέσουν μια ειδοποίηση περιλαμβάνουν αλλαγές της κατάστασης του τόμου RAID, σφάλμα εισόδου/εξόδου (I/O) του σκληρού δίσκου ή συμβάν SMART σκληρού δίσκου. Όταν προκύψει ένα από αυτά τα συμβάντα, η παρακολούθηση συμβάντων καταγράφει το συμβάν στο αρχείο καταγραφής συμβάντων NT και στο αρχείο καταγραφής συμβάντων του Intel Matrix Storage Manager. Ο παρακάτω πίνακας περιγράφει τις επιλογές που είναι προσπελάσιμες με δεξί κλικ στο εικονίδιο γραμμής εφαρμογών του Intel Matrix Storage Manager.

## Επιλογές στο εικονίδιο γραμμής εφαρμογών του Intel Matrix Storage Manager

Επιλογή | Περιγραφή
--- | ---
Εκκίνηση του Intel Matrix Storage Console | Ανοίγει το Intel Matrix Storage Console για να παρέχει πληροφορίες σχετικά με την κατάσταση ή/και την έρευνα του συμβάντος.
Αγνόηση τρέχουσας προειδοποίησης για τώρα | Ενημερώνει την παρακολούθηση συμβάντων ώστε να αγνοήσει το τρέχον συμβάν και να κρύψει το εικονίδιο γραμμής εφαρμογών έως ότου συνδεθεί ο επόμενος χρήστης ή προκύψει το επόμενο συμβάν.

# Γλωσσάριο

Προϊόντα και υπηρεσίες της Intel
Intel(R) Matrix Storage Manager | Λογισμικό αποθήκευσης Serial ATA που ενεργοποιεί χαρακτηριστικά ισχύος και αυξημένη απόδοση σε φορητά συστήματα, αλλά και χαρακτηριστικά απόδοσης και προστασίας σε άλλα συστήματα.
Intel(R) Matrix Storage Manager option ROM | Το option ROM είναι μια υπομονάδα κώδικα που είναι ενσωματωμένη στο BIOS συστήματος και παρέχει υποστήριξη εκκίνησης για τόμους RAID, καθώς και μια διασύνδεση χρήστη για τη διαμόρφωση και διαχείριση τόμων RAID.
Matrix RAID | Λογισμικό που μπορεί να δημιουργεί, να διαχειρίζεται και να χρησιμοποιεί δύο ανεξάρτητους τόμους RAID εντός μίας μοναδικής συστοιχίας RAID.
Intel(R) Matrix Storage Console | Το λογισμικό που παρέχει τη διασύνδεση διαχείρισης για το υποσύστημα Serial ATA AHCI και RAID εντός των υποστηριζόμενων λειτουργικών συστημάτων. Για περισσότερες λεπτομέρειες, ανατρέξτε στις Απαιτήσεις συστήματος.
Intel(R) Rapid Recover Technology | Αυτή η τεχνολογία σας επιτρέπει να αντιγράψετε δεδομένα από μία κεντρική μονάδα σε μία μονάδα ανάκτησης είτε συνεχώς είτε κατ' απαίτηση. Για να χρησιμοποιήσετε αυτήν την τεχνολογία, δημιουργήστε έναν τόμο ανάκτησης.
Συνήθης ορολογία για RAID
Αυτόματη ανακατασκευή | Η διαδικασία αποκατάστασης ενός τόμου RAID 1, 5 ή 10 σε περίπτωση που ένα μέλος RAID αποτύχει ή λείπει. Αν υπάρχει εφεδρικός σκληρός δίσκος, το λογισμικό θα τον χρησιμοποιήσει αυτόματα ως αντικαταστάτη για τον αποτυχημένο σκληρό δίσκο. Μια διαδικασία αυτόματης ανακατασκευής θα προκύψει επίσης σε περίπτωση που αφαιρεθεί ένα μέλος RAID 1 και κατόπιν τοποθετηθεί ξανά προκειμένου να δημιουργηθεί εκ νέου ο κατοπτρισμός. Οι τόμοι RAID 0 δεν μπορούν να χρησιμοποιούν τη διαδικασία αυτόματης ανακατασκευής.
Αυτόματη ανάκτηση | Η διαδικασία της αυτόματης ανάκτησης τόμων που απέτυχαν επειδή λείπει ένας δίσκος. Για τόμους RAID 0, σε περίπτωση που υπάρχουν όλοι οι δίσκοι μέλη και αποτύχει ο τόμος, το option ROM θα επισημάνει τον τόμο ως «Αποτυχία». Για πλεονάζοντες τόμους RAID, σε περίπτωση που αντικατασταθεί ο δίσκος μέλος που έχει αφαιρεθεί πιο πρόσφατα και υπάρχουν αρκετοί μη αποτυχημένοι δίσκοι, η κατάσταση τόμου θα αλλάξει σε «Υποβάθμιση».
Πολιτική συνεχούς ενημέρωσης | Όταν ένας τόμος ανάκτησης χρησιμοποιεί αυτήν την πολιτική, τα δεδομένα στην κεντρική μονάδα αντιγράφονται στη μονάδα ανάκτησης αυτόματα όσο είναι συνδεδεμένες και οι δύο μονάδες στο σύστημα.
RAID | Πλεονάζουσα συστοιχία ανεξάρτητων δίσκων: Το RAID επιτρέπει τη διανομή των δεδομένων σε πολλαπλούς σκληρούς δίσκους για να παρέχει πλεονασμό δεδομένων ή για να βελτιώνει την απόδοση αποθήκευσης δεδομένων.
Συστοιχία RAID | Μια λογική ομαδοποίηση των φυσικών σκληρών δίσκων.
Κεντρική μονάδα | Ο σκληρός δίσκος που είναι η καθορισμένη μονάδα προέλευσης σε έναν τόμο ανάκτησης.
Μέλος | Ένας σκληρός δίσκος που χρησιμοποιείται εντός μιας συστοιχίας RAID.
Πολιτική ενημέρωσης κατ' απαίτηση | Όταν ένας τόμος ανάκτησης χρησιμοποιεί αυτήν την πολιτική, τα δεδομένα στην κεντρική μονάδα αντιγράφονται στη μονάδα ανάκτησης όταν το ζητάτε. Αντιγράφονται μόνο οι αλλαγές μετά την τελευταία διαδικασία ενημέρωσης.
Τόμος RAID | Μια σταθερή ποσότητα χώρου σε συστοιχία RAID που εμφανίζεται ως μοναδικός φυσικός σκληρός δίσκος στο λειτουργικό σύστημα. Κάθε τόμος RAID έχει δημιουργηθεί με ένα συγκεκριμένο επίπεδο RAID για να παρέχει πλεονασμό δεδομένων ή να βελτιώνει την απόδοση αποθήκευσης δεδομένων.
Επίπεδο RAID | Ένα ορισμένο σύνολο χαρακτηριστικών που εφαρμόζεται σε ένα τόμο RAID, το οποίο καθορίζει τον τρόπο που αποθηκεύονται και υπόκεινται σε διαχείριση τα δεδομένα προκειμένου να βελτιωθεί η απόδοση ανάγνωσης/εγγραφής ή να αυξηθεί η ανοχή σε βλάβες.
RAID 0 (διαγράμμιση) | Τα δεδομένα στον τόμο RAID διαγραμμίζονται στα μέλη της συστοιχίας. Η διαγράμμιση χωρίζει τα δεδομένα σε μονάδες και διανέμει τις μονάδες αυτές στα μέλη χωρίς να δημιουργεί πλεονασμό δεδομένων, αλλά βελτιώνοντας την απόδοση ανάγνωσης/εγγραφής.
RAID 1 (αντικατοπτρισμός) | Τα δεδομένα στον τόμο RAID κατοπτρίζονται στα μέλη της συστοιχίας RAID. Ο κατοπτρισμός είναι ο όρος που χρησιμοποιείται για να περιγράψει το βασικό χαρακτηριστικό του RAID 1, το οποίο εγγράφει διπλά δεδομένα σε κάθε μέλος. Συνεπώς, δημιουργεί πλεονασμό δεδομένων και αυξάνει την ανοχή σε βλάβες.
RAID 5 (διαγράμμιση με ισοτιμία) | Τα δεδομένα στον τόμο RAID και η ισοτιμία διαγραμμίζονται στα μέλη της συστοιχίας. Οι πληροφορίες ισοτιμίας εγγράφονται μαζί με τα δεδομένα σε περιστρεφόμενη ακολουθία στα μέλη της συστοιχίας. Αυτό το επίπεδο RAID είναι η προτιμώμενη διαμόρφωση για αποτελεσματικότητα, ανοχή σε βλάβες και απόδοση.
RAID 10 (διαγράμμιση και κατοπτρισμός) | Το επίπεδο RAID όπου οι πληροφορίες διαγραμμίζονται σε συστοιχία δύο δίσκων για απόδοση συστήματος. Κάθε δίσκος στη συστοιχία έχει κατοπτρισμό για ανοχή σε βλάβες. Το RAID 10 παρέχει τα πλεονεκτήματα απόδοσης του RAID 0 και τον πλεονασμό του RAID 1. Ωστόσο, απαιτεί τουλάχιστον τέσσερις σκληρούς δίσκους.
Μονάδα ανάκτησης | Ο σκληρός δίσκος που είναι η καθορισμένη μονάδα προορισμού σε έναν τόμο ανάκτησης.
Τόμος ανάκτησης | Ένας τόμος που χρησιμοποιεί Intel(R) Rapid Recover Technology.
Μεταδεδομένα | Τα μεταδεδομένα είναι «δεδομένα όσον αφορά δεδομένα» ή «πληροφορίες όσον αφορά πληροφορίες». Για τόμους RAID, τα μεταδεδομένα είναι πληροφορίες σχετικά με τον τρόπο που ο τόμος RAID αποθηκεύει τα αρχεία χρήστη και τα αρχεία συστήματος σε τόμο RAID.
Μετεγκατάσταση | Η διαδικασία της μετατροπής της διαμόρφωσης αποθήκευσης δεδομένων του συστήματος από διαμόρφωση εκτός RAID (διέλευση) σε διαμόρφωση RAID.
Μετεγκατάσταση επιπέδου RAID | Η διαδικασία της μετατροπής της διαμόρφωσης αποθήκευσης δεδομένων του συστήματος από ένα επίπεδο RAID σε άλλο. Δείτε τον Πίνακα 3 για τις υποστηριζόμενες μετεγκαταστάσεις επιπέδων.
Εφεδρικός σκληρός δίσκος | Ένας σκληρός δίσκος Serial ATA που προσδιορίζεται από το λογισμικό RAID να χρησιμοποιηθεί αυτόματα ως προορισμός για μια αυτόματη ανακατασκευή σε περίπτωση που αποτύχει ή λείπει ένα μέλος RAID. Το RAID επιπέδου 0 δεν μπορεί να χρησιμοποιεί εφεδρικούς σκληρούς δίσκους. Τα RAID επιπέδων 1, 5 και 10 μπορούν να χρησιμοποιούν έναν ή περισσότερους εφεδρικούς δίσκους.
Προετοιμασία τόμου | Η διαδικασία της προετοιμασίας ισοτιμίας για τόμους RAID 5 ή της διασφάλισης πως το κάθε μπλοκ δεδομένων στον καθρέπτη είναι ίδιο με το αντίστοιχο μπλοκ δεδομένων στους σκληρούς δίσκου προέλευσης για τόμους RAID 1 και RAID 10.
Ορολογία αποθήκευσης
Ελεγκτής RAID | Ο ελεγκτής RAID δημιουργεί και διαχειρίζεται συστοιχίες RAID και τόμους RAID προκειμένου να βελτιώσει την απόδοση εγγραφής/ανάγνωσης ή να αυξήσει την ανοχή σε βλάβες.
Ελεγκτής Serial ATA | Ο ελεγκτής Serial ATA είναι ενσωματωμένος στο διανομέα ελεγκτή Ι/Ο στο σύστημα. Ο ελεγκτής αυτός διαχειρίζεται τις συσκευές Serial ATA και εξυπηρετεί ως διασύνδεσή τους με το σύστημα.
AHCI | Προηγμένη διασύνδεση ελεγκτή κεντρικού υπολογιστή: Μια προδιαγραφή διασύνδεσης που επιτρέπει στο πρόγραμμα οδήγησης αποθήκευσης να ενεργοποιεί προηγμένα χαρακτηριστικά Serial ATA, όπως εγγενής σχηματισμός ουράς εντολών, εγγενής σύνδεση σε λειτουργία και διαχείριση ισχύος.
Σύνδεση εν λειτουργία | Η αιφνίδια αφαίρεση και τοποθέτηση ενός σκληρού δίσκου Serial ATA όταν είναι ενεργοποιημένο το σύστημα.
Εγγενής σχηματισμός ουράς εντολών | Ένα πρωτόκολλο εντολής σε Serial ATA που επιτρέπει να βρίσκονται ταυτόχρονα σε εκκρεμή κατάσταση πολλαπλές εντολές εντός ενός σκληρού δίσκου. Οι εντολές αναδιατάσσονται δυναμικά για να αυξηθεί η απόδοση του σκληρού δίσκου.
Συσκευή ΑΤΑΡΙ | Μια συσκευή μαζικής αποθήκευσης με παράλληλη διασύνδεση όπως CD-ROM, CD-RW, DVD-ROM και μονάδες μαγνητοταινίας.
Σκληρός δίσκος Serial ATA | Ένας σκληρός δίσκος με διασύνδεση που μεταδίδει δεδομένα χρησιμοποιώντας σειριακό πρωτόκολλο προκειμένου να επικοινωνεί με τον ελεγκτή Serial ATA.
eSATA | Ένας εξωτερικός δίσκος SATA.
Υποσύστημα αποθήκευσης Serial ATA | Όλο το υλικό και λογισμικό σε ένα σύστημα που σχετίζεται με την αποθήκευση δεδομένων σε σκληρούς δίσκους Serial ATA.
Κατάσταση λειτουργίας μεταφοράς Serial ATA | Ο ρυθμός με τον οποίο ο ελεγκτής Serial ATA και ο σκληρός δίσκος Serial ATA επικοινωνούν μεταξύ τους.
Συμβάν SMART | Self-Monitoring, Analysis and Reporting Technology (τεχνολογία αυτο-παρακολούθησης, ανάλυσης και αναφοράς): Ένα ανοικτό πρότυπο για την ανάπτυξη σκληρών δίσκων και συστημάτων λογισμικού που αυτόματα παρακολουθεί έναν σκληρό δίσκο και αναφέρει πιθανά προβλήματα.
Προσωρινή μνήμη εγγραφής σκληρού δίσκου | Μια προσωρινή μνήμη εντός ενός σκληρού δίσκου, η οποία αποθηκεύει δεδομένα προσωρινά πριν αντιγραφούν τα δεδομένα σε αμετάβλητη αποθήκευση.
Προσωρινή μνήμη ετερόχρονης εγγραφής τόμου | Αυτή χρησιμοποιείται μόνο με RAID 5. Το χαρακτηριστικό προσωρινής μνήμης ετερόχρονης εγγραφής υποστηρίζεται από το πρόγραμμα οδήγησης Intel Matrix Storage Manager για να βελτιώνει την απόδοση ανάγνωσης/εγγραφής μιας συστοιχίας RAID 5. Ομαδοποιούνται πολλαπλές αιτήσεις I/O από τον κεντρικό υπολογιστή σε λιγότερες αιτήσεις και εγγράφονται από την προσωρινή μνήμη στους τόμους σε προκαθορισμένα χρονικά διαστήματα. Η προσωρινή μνήμη ετερόχρονης εγγραφής μπορεί να ενεργοποιηθεί ή να απενεργοποιηθεί οποιαδήποτε στιγμή χωρίς να είναι αναγκαία η επανεκκίνηση του συστήματος.
Διαχείριση ισχύος σύνδεσμου | Η ικανότητα του ελεγκτή Serial ATA να θέσει τη συσκευή Serial ATA σε χαμηλότερη κατάσταση ισχύος.
Ασύγχρονη ειδοποίηση | Επιτρέπει σε μια συσκευή ATAPI να αποστέλλει ειδοποίηση στον ελεγκτή Serial ATA ότι η συσκευή απαιτεί προσοχή.

# Πληροφορίες για τα εμπορικά σήματα

Το όνομα Intel(R) είναι εμπορικό σήμα ή σήμα κατατεθέν της Intel Corporation ή των θυγατρικών εταιριών της στις Ηνωμένες Πολιτείες ή σε άλλες χώρες.

* Οι λοιπές μάρκες και επωνυμίες ενδεχομένως να αποτελούν ιδιοκτησία τρίτων μερών.